**ПРОТОКОЛ ОТ ПЕТДЕСЕТО ЗАСЕДАНИЕ НА ОБЩИНСКИ СЪВЕТ - РУСЕ**

**Проведено на 13 юли 2023 година, начало 09:00 часа**

От общо 51 общински съветници присъстваха 46. Отсъстваха Евгени Игнатов, Екатерина Иванова, Иван Кюркчиев, Мирослав Славчев и Пламен Цветков. Заседанието беше открито и ръководено от Иво Пазарджиев – Председател на Общински съвет – Русе.

**Г-н Иво Пазарджиев:** Уважаеми колеги, моля заемете местата си. Стартираме проверка на кворума. Четиридесет и един общински съветници са се регистрирали по електронна система. Имаме необходимия кворум да започнем нашата работа. Откривам петдесето редовно заседание на Общински съвет - Русе. На основание член 106, алинея 1 от нашия правилник обявявам постъпилите питания за настоящата сесия. От предходното заседание имаше отложени четири питания ако не греша, от господин Станимир Станчев, които имат отговори на настоящата сесия. Те са относно неизвършено възстановяване на арката в розариума в Парка на младежта. Второто е сключен договор с търговско дружество за текущ ремонт на съществуващо игрище на математическа гимназия. Третото е за основен ремонт на улица „Тулча“ и четвъртото е за изграждането на басейн в Парка на младежта. Питане от групата общински съветници на „Демократична България“ относно жалба на граждани живущи в блок „Вяра – 2“, с писмен и устен отговор. На господин Станчев и четирите питания са с писмен и устен отговор, пропуснах да отбележа. Питане от общинския съветник Деян Недков относно терени и предприети действия от общината и областна управа, с писмен и устен отговор. Съгласно член 109 от нашия правилник, писмените отговори ще бъдат връчени след завършване на процедурата по член 108 от Правилника за организацията и дейността на общинския съвет. Има две предложения за извънредни точки. Първата е с входящ номер 656/11.07 относно създаване на работна група с Общински съвет – Гюргево, като предлагам тази точка да бъде включена преди питанията, а именно в края на дневния ред като точка 55. И следващата извънредна точка е с входящ номер 658/12.07 относно приемане на график за провеждане на последното ни заседание през месец септември, което предлагам също да бъде преди питанията и да бъде включено като точка 66. Има ли предложения по дневния ред? Извинявам се. Благодаря на госпожа Деница Иванова, която ме поправи. Извънредната точка за създаване на работна група като точка 55, а тази за заседанието през месец септември като 56. Направих техническа грешка. Има ли други предложения по дневния ред? Господин Енчо Енчев, заместник-кметът, заповядайте.

**Г-н Енчо Енчев:** Уважаеми общински съветници, оттегляме предложението за приемане на Наредба за изменение и допълнение на Наредба 21 за реда, начина и условията за отпускане на еднократна финансова помощ на граждани от бюджета на Община Русе, контролен лист 1320 за допълнително обсъждане с представители на всички групи общински съветници.

**Г-н Иво Пазарджиев:** Благодаря на господин Енчев. Други предложения и изказвания по дневния ред? Не виждам. Гласуваме първо предложението за включване на точката за създаване на работна група като точка 55. Само да изчакаме малко системата да бъде нагласена. Системата е стартирана. Моля да гласувате.

**КВОРУМ – 43. С 43 „за“, 0 „против“ и 0 „въздържали се“ се прие предложението.**

**Г-н Иво Пазарджиев:** Следващото предложение е за приемане на дата по-скоро за провеждане на заседанието през месец септември, което да бъде включено също като точка 56. Гласуваме предложението.

**КВОРУМ – 42. С 42 „за“, 0 „против“ и 0 „въздържали се“ се прие предложението.**

**Г-н Иво Пазарджиев:** Гласуваме дневния ред като цяло. Системата е стартирана.

**КВОРУМ – 42. С 42 „за“, 0 „против“ и 0 „въздържали се“ се прие следния проект за**

**ДНЕВЕН РЕД:**

1. К.л. № 1318 Отчет за изпълнение на решенията на Общински съвет
2. К.л. № 1331 Увеличаване капитала на „Медицински център 1 – Русе“ ЕООД
3. К.л. № 1332 Увеличаване капитала на „Общински пазари“ ЕООД
4. К.л. № 1333 Откриване на процедура за продажба на общински имоти, попадащи в територия по § 4 ПЗР на ЗСПЗЗ в землището на с. Николово, Община Русе
5. К.л. № 1334 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, кв. „Долапите“, ул. „Владая“ №39
6. К.л. № 1335 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращи се в гр. Русе, ж.к. „Дружба-2“, ул. „Ропотамо“ №31
7. К.л. № 1336 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Семерджиево, Община Русе, ул. „Георги С. Раковски“
8. К.л. № 1337 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в в гр. Русе, бул. „Родина“ №2-А
9. К.л. № 1338 Откриване процедура за провеждане на публичен търг с явно наддаване за продажба на недвижим имот – частна общинска собственост, представляващ УПИ VIII-1720 в кв. 106 по регулационния план на село Николово, Община Русе
10. К.л. № 1339 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Средна кула“, ул. „Елисавета Багряна“
11. К.л. № 1340 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“, ул. „Омайниче“
12. К.л. № 1341 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе
13. К.л. № 1342 Откриване на процедура за провеждане на публичен търг с явно наддаване за продажба на недвижим имот – частна общинска собственост, находящ се в землището на гр. Мартен, ЕКАТТЕ: 47366, Община Русе, местност „Калето“
14. К.л. № 1343 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7
15. К.л. № 1344 Съгласие за продажба на общински недвижим имот, представляващ придаваем терен по улична регулация, с площ от 67 кв.м., приобщен към УПИ VIII-1244, в кв. 38 по плана на кв. „Долапите“, град Русе, представляващ, съгласно кадастралната карта и кадастралните регистри (КККР) на гр. Русе, поземлен имот с идентификатор 63427.9.1244
16. К.л. № 1345 Съгласие за продажба на общински недвижим имот, представляващ придаваем терен по улична регулация, с площ от 22 кв.м., приобщен към УПИ V-988, в кв. 122 по плана на кв. „Средна кула“, гр. Русе, представляващ, съгласно кадастралната карта и кадастралните регистри (КККР) на гр. Русе, поземлен имот с идентификатор 63427.10.988
17. К.л. № 1346 Съгласие за продажба на общински недвижим имот, представляващ придаваем терен по улична регулация, с площ от 52 кв.м., приобщен към новообразуван (от разделянето на УПИ XII, кв. 46) УПИ XIII-588, в кв. 46 по плана на село Бъзън, Община Русе, Област Русе
18. К.л. № 1347 Прехвърляне на общински недвижим имот, представляващ придаваем терен от 787 кв.м по улична регулация от ПИ 63427.178.29 съгласно кадастралната карта и кадастралните регистри (КККР) на гр. Русе към частния УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, срещу отнемане на терен от 175 кв.м. от частния УПИ V-110 (ПИ с идентификатор 63427.178.110) и придаване към общинския ПИ 63427.178.29
19. К.л. № 1348 Застраховане на социални жилищни имоти – частна общинска собственост
20. К.л. № 1349 Застраховане на имоти – частна общинска собственост
21. К.л. № 1350 Изменение на „Списък на жилищата за продажба“ и извършване на продажба на допълнително определени общински жилища
22. К.л. № 1351 Откриване на процедура за провеждане на публичен търг с явно наддаване за продажба на движими вещи
23. К.л. № 1352 Предоставяне безвъзмездно за ползване за срок от 10 г. (десет години) на едноетажна масивна сграда – бивш Клуб на пенсионера, намираща се в с. Ястребово, Община Русе
24. К.л. № 1364 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Област Русе, Община Русе, с. Хотанца
25. К.л. № 1365 Откриване на процедура за провеждане на публичен търг с явно наддаване за продажба на недвижим имот – частна общинска собственост, кв. 22 по застроителния и регулационен план на село Просена, ЕКАТТЕ 58637, Община Русе, улица „Христо Ботев“
26. К.л. № 1366 Откриване на процедура за провеждане на публичен търг с явно наддаване за продажба на поземлен имот – частна общинска собственост, с адрес: землище на с. Ново село, ЕКАТТЕ: 52235, Община Русе, местност „Край село“
27. К.л. № 1367 Изразяване на предварително съгласие за провеждане на процедура по промяна предназначението на част от поземлен имот с идентификатор 63427.43.17 по Кадастралната карта и кадастралните регистри /КККР/ на град Русе, с адрес на поземления имот: землище на гр. Русе, община Русе, област Русе, местност „Кадишева нива, целият с площ 10 742 кв., трайно предназначение на територията: Земеделска, начин на трайно ползване: За селскостопански, горски, ведомствен път
28. К.л.1368 Отдаване под наем на имоти - ПОС
29. К.л. № 1355 Провеждане на публичен търг с явно наддаване за отдаване под наем на част от имот – публична общинска собственост, находящ се в село Червена вода, Община Русе
30. К.л. № 1356 Провеждане на публичен търг с явно наддаване за отдаване под наем на части от терен – публична общинска собственост в организиран Коледен базар
31. Откриване на процедура за провеждане на публичен търг с явно наддаване за продажба на движими вещи, представляващи демонтирани части от контактната мрежа
32. К.л. № 1321 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”
33. К.л. № 1322 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”
34. К.л. № 1358 Предоставяне безвъзмездно право на ползване, за срок от 10 г., върху недвижим имот – частна общинска собственост на сдружение с обществено полезна дейност „ФУТБОЛЕН КЛУБ - ЛЕВСКИ – 2000 - РУСЕ“
35. К.л. № 1362 Програма за прозрачност и антикорупционни реформи на Община Русе 2022 – 2027 г.
36. К.л. № 1319 Приемане на отчета за изпълнение на сборния бюджет на Община Русе за 2022 г., в едно с Одитен доклад на Сметна палата за заверка на ГФО на Общината за 2022 г.
37. К.л. № 1353 Корекция на приетите разчети, условия и лимити за уреждане на бюджетни отношения за срока до приемане на бюджет за 2023 г. на Община Русе
38. К.л. № 1354 Промяна на списъка на лицата и длъжностите, имащи право на транспортни разходи, съгласно чл.35, ал.1, т.2 от ПМС № 31/17.03.2022 г. от разчетни показатели за 2023 г., утвърден с Решение на ОбС № 1270, прието с Протокол № 46/16.03.2023 г. – Приложение № 18
39. К.л. № 1323 Съгласие Общината да подаде проектно предложение по Процедура чрез директно предоставяне на безвъзмездна финансова помощ BG16RFTA001-1.006, финансирана по Програма „Техническа помощ“
40. К.л. № 1330 Отчет за 62. МФ „Мартенски музикални дни“ Русе 2023
41. К.л. № 1357 Одобряване на споразумение за сътрудничество за подготовката и изпълнението на Проект „Неделни и летни образователни занимания за деца и младежи в град Русе“
42. К.л. № 1359 Даване на съгласие за сключване на договори за спонсорство със сдружение „Футболен клуб Дунав от Русе“ с ЕИК 206224530, спортен клуб по баскетбол „Дунав – Русе – 2016“ с ЕИК 177042155 и сдружение „Спортен клуб по волейбол – Дунав“ с ЕИК 827114370
43. К.л. № 1360 Приемане на Годишен план на дейностите за подкрепа за личностно развитие за 2023 г. за изпълнение на Общинската стратегия за подкрепа за личностно развитие на децата и учениците в Община Русе (2023-2024)
44. К.л. № 1361 Даване на съгласие Община Русе, съвместно с Община Иваново и Община Борово да учреди МИРГ /Местна инициативна рибарска група/ с водещ партньор Община Русе
45. К.л. № 1363 Даване съгласие, за изграждане, след одобрение по „Годишната програма за поддържане, ремонт, реконструкция, цялостно обновяване или създаване на нови спортни обекти и/или спортни съоръжения в държавните и общински училища“, на открита спортна площадка в имот, намиращ се в Община Русе, гр. Русе, ул. „Проф. Димитър Баларев“ №1, с идентификатор 63427.7.679 по КККР на гр. Русе
46. Одобряване на Меморандум за сътрудничество между община Русе и Офиса на Върховния комисариат на ООН за бежанците в България, с цел улесняване на координацията и изпълнението на съвместни дейности, насочени към закрилата и предоставянето на услуги на лица, с предоставена временна или международна закрила или търсещи закрила в Община Русе, както и подкрепа на уязвимите местни общности за насърчаване на социалното сближаване между общностите
47. Даване на съгласие Община Русе да придобие възмездно право на ползване за срок от 2 години върху движима вещ собственост на Община Белене – Автоматична станция за измерване качеството на атмосферния въздух със съпътстващо хардуерно и софтуерно оборудване
48. К.л. № 1324 Премахване на строежи (едноетажна жилищна сграда, склад/пристройка и склад) находящи се в имот с идентификатор 63427.5.402 (63427.5.402.1, 63427.5.402.21 и 63427.5.402.23) по кадастралната карта на гр. Русе, ул. „Мала планина“ №5
49. К.л. № 1325 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно електро захранване за сграда в ПИ 504.1 в м. „Бригадирски лагер“, землище на с. Басарбово
50. К.л. № 1326 Одобряване на задание, разрешаване изработването на подробен устройствен план /ПУП/ – Парцеларен план за пътна връзка към ПИ 63427.182.6 в м. „Над линията“, землище на гр. Русе
51. К.л. № 1327 Одобряване на задание, разрешаване изработването на подробен устройствен план /ПУП/ – Парцеларен план за пътна връзка към ПИ 63427.182.1 в м. „Над линията“, землище на гр. Русе
52. К.л. № 1328 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопровод до ПИ 63427.181.5 в м. „Над линията“, землище на гр. Русе
53. К.л. № 1329 Избор на комисия, която да извърши проверка на кандидатите за съдебни заседатели и изготви доклад с предложение до Общински съвет – Русе за лица, които да бъдат предложение за съдебни заседатели за Окръжен съд – Русе
54. Създаване на работна група
55. Приемане на график за провеждане на заседанието на Общински съвет – Русе през месец септември 2023 г.
56. Питания
57. Изказване на Мариян Димитров – вх.№ОбС-638/2023
58. Изказване на Мариян Димитров – вх.№ОбС-640/2023

**Г-н Иво Пазарджиев:** Преди да започнем с първа точка по дневния ред има заявено изказване от името на група, от групата на ГЕРБ господин Светлозар Симеонов ще направи изказване по точка извън дневния ред.

**Г-н Светлозар Симеонов:** Уважаеми господин Кмет, уважаеми колеги общински съветници. Тази точка е извън дневния ред във връзка с пиар пушилката тези дни покрай пръскането за комари. Преди около 7 месеца кметската администрация се похвали, че е закупил автомобил, с който се дезинфекцира и пръска срещу комари. Тази придобивка породи редица въпроси в мен, а именно. Община Русе има ли регистрация в Министерството на здравеопазването за дезинфектация, дезинсекция и дезертизация? Има ли служител в Община Русе, който е изкарал курс за ръководител за тези дейности и ако има кой и кога го е изкарал, защото курса за обучение за такъв служител е 6 месеца. Кой служител управлява дадения автомобил? Този служител има ли изкаран курс за дезинфектатор? Ако има, от кога е? След извършване на третирането и обработката за комари, правят ли се протоколи, в които се описват препарата, място за третиране и датата? Ако има и къде се съхраняват? Община Русе разполага ли с помещение за съхранение за препаратите и помещения отделно от друго помещение, което е за самите отпадъци от препарати? Община Русе има ли сключен договор с фирма за събиране на опасните отпадъци от препаратите и не на последно място искам да отбележа, че в местните електронни медии излязоха репортажи как кмета на Община Русе управлява въпросния автомобил и извършва обработка на тревните площи за комари. Това означава ли, че кметът на Община Русе е преминал този курс за обучение за дезинфектатор и ако е така или е пак поредната пушилка да прикрием немощта на кметската администрация за справянето на възникналите проблеми в населеното място. Като стожер на законите на страната, Община Русе извършила ли е в лицето на кмета нарушения спрямо изискванията на Министерството на здравеопазването и след като Община Русе има обществена поръчка сключена с фирма, която да извършва тази дейност, защо Община Русе дублира тази дейност и парите за препаратите и разходите по него от къде са дошли? Благодаря.

**Г-н Иво Пазарджиев:** Благодаря на господин Симеонов. Кметът на Община Русе ще вземе отношение.

**Г-н Пенчо Милков:** За много неща са ме обвинявали. Уважаеми господин Председател, уважаема група на ГЕРБ. Вие сте първите, които ме обвиняват за това, че третираме по-интензивно за комари. Повече от 6 месеца е обучаван служител в Община Русе за ръководител на този вид дейности в Националния център по заразни и паразитни болести. Дейността, която е извършила Община Русе е била под надзора на такова лице от фирма „Санси“. Препаратите са предоставени от фирмата, която общината има договор. Единствено автомобила и техниката е тази, която ние сме закупили и няма нещо, което да нарушава законодателството на България. Единствено вместо 5, автомобилите, с които се третира оттогава са станали 6 под надзора на лице, което има такова обучение и квалификация и умения и е много странно, защо точно този въпрос се повдига точно в този момент. На всички граждани искам да кажа, че Община Русе третира в момента са 6 автомобила, 5 на частна фирма и 1 на общината и техниката, която е мобилизирана за справяне с популацията е най-много и повече от сигурно всичката друга техника на крайдунавски градове. Ако хората считат, че е неправилно, че сме пръскали допълнително, нека да го заявят. Според мен Вие сте единственият, който заявява такова отношение, че е неправилно, че сме пръскали допълнително. Автомобила е закупен с тази цел, техниката е закупена с тази цел, общински служител е обучен с тази цел. На място сме били в зоната на дружеството, с което имаме сключен договор след процедура по ЗОП. Дружеството си има склад, дружеството си има купени препарати и от тези препарати са дадени и е сложено в нашата техника. Няма друга пушилка, освен тази, която Вие създавате.

**Г-н Иво Пазарджиев:** Благодаря. За реплика? В случая правите изказване. Започваме с първа точка по дневния ред.

**Точка 1**

**К.л. № 1318 Отчет за изпълнение на решенията на Общински съвет**

**Г-н Иво Пазарджиев:** Господин Благовест Белчев.

**Г-н Благовест Белчев:** Уважаеми господин Председател, уважаеми общински съветници, подкрепяме точката във вида, в който е внесена. По време на комисиите забележки не са правени. Благодаря ви.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1392**

На основание чл. 21, ал.1, т. 24 от Закона за местното самоуправление и местната администрация, Общински съвет – Русе реши:

1. Приема отчета на кмета за изпълнение решенията на Общински съвет – Русе за периода месец ноември 2022 г. до месец април 2023 г. включително, съгласно Приложение № 1.

**Точка 2**

**К.л. № 1331 Увеличаване капитала на „Медицински център 1 – Русе“ ЕООД**

**Г-н Иво Пазарджиев:** Кой ще докладва? Госпожа Стефанова, заповядайте.

**Г-жа Златомира Стефанова:** Уважаеми дами и господа общински съветници, господин Председател, господин Кмет. Предложението е свързано с необходимостта от извършване на ремонтни дейности на сградата, която се намира в квартал „Долапите“. Тя е с предназначение за здравно заведение и е включена в капитала на „Медицински център 1 – Русе“ ЕООД. Сградата в момента се използва като здравна служба за медицинско обслужване на населението на квартал „Долапите“. Тя се нуждае от текущ ремонт. Изготвени са предварително количествено-стойностни сметки на части Ел и ВиК, както и общата предварителна стойност на ремонта. Като КСС-то показва сума от 25 000 лева с ДДС. Дружеството не разполага с такъв финансов ресурс, за да извърши ремонтните дейности и затова управителят доктор Стоянов предлага общинския съвет да разгледа възможността финансовите средства, необходими за извършване на ремонта, да бъдат предоставени от Община Русе и да бъдат внесени като реална парична вноска в капитала на дружеството. Увеличението на капитала ще доведе до записване на нови дялове от страна на Община Русе като едноличен собственик на капитала на дружество, което налага съответно изменение на неговия учредителен акт. Надявам се, че ще подкрепите точката. Благодаря.

**Г-н Иво Пазарджиев:** Благодаря на госпожа Стефанова. Заявки за изказвания по точката? Няма. Режим на гласуване, моля.

**КВОРУМ – 43. С 43 „за“, 0 „против“ и 0 „въздържали се“ се прие**

**РЕШЕНИЕ № 1393**

На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА; чл. 51, ал. 2 и ал. 3 от Закона за общинската собственост, чл. 137, ал. 1, т. 1 и т. 4, чл. 147, ал. 2 и чл. 148, ал. 1, т. 2 от Търговския закон, чл. 2, чл. 8, ал. 1, т. 1 и чл. 10, ал. 1, т. 1 и т. 4 от Наредба №9 за реда и условията за упражняване правата на Община Русе върху общинската част от капитала на търговските дружества на ОбС-Русе, Общински съвет – Русе реши:

1. Увеличава регистрираният капитал на „Медицински център 1 – Русе“ ЕООД, ЕИК 117115734 от 54 105,50 лева, разпределен в 5 410 дяла, всеки с номинална стойност от 10 лева на 79 105,50 лева, разпределен в 7 910 дяла, всеки с номинална стойност от 10 лева. Увеличението е с реална парична вноска от Община Русе в размер на 25 000 лева, за което същата да запише нови 2 500 дяла от увеличения капитал на едноличното дружество с ограничена отговорност.

2. Изменя чл. 6 (1) от Учредителния акт на „Медицински център 1 – Русе“ ЕООД, ЕИК 117115734, като същата придобива следната нова редакция:

„Чл. 6 (1). Основният капитал на дружеството е 79 105,50 лева, разпределен в 7 910 дяла, всеки с номинална стойност от 10 лева.“

3. Овластява Управителя на „Медицински център 1 – Русе“ ЕООД, ЕИК 117115734 да извърши всички действия и да подпише всички необходими документи, произлизащи от горните решения.

**Точка 3**

**К.л. № 1332 Увеличаване капитала на „Общински пазари“ ЕООД**

**Г-н Иво Пазарджиев:** Госпожа Стефанова.

**Г-жа Златомира Стефанова:** Уважаеми общински съветници, предложението е свързано с инвестиционното намерение на Община Русе за изграждането на територията на младежкия парк в град Русе на многофункционален плувен комплекс, който включва спортни съоръжения за плуване и търговско-развлекателни площи. Инвестицията ще бъде реализирана чрез „Общински пазари“ ЕООД, като дружеството има сключен договор за възлагане на обществената поръчка с предмет изпълнение на инженеринг, проектиране, изпълнение на СМР и авторски надзор на обект плувен комплекс в Парка на младежта. Съгласно договора за изпълнение на строително-монтажните работи по външни връзки, Топлофикация и ВиК за изграждане на топлопровод и абонатна станция за топлозахранване на плувния басейн, е необходим финансов ресурс в размер на 500 000 лева, който може да бъде предоставен от община Русе на общинското дружество. Управителят на „Общински пазари“ ЕООД предлага необходимите парични средства да бъдат внесени като реална парична вноска в капитала на дружеството след разрешение на общинския съвет, като средствата ще бъдат изразходвани съгласно договорените условия и одобрения финансов план. Увеличението на капитала ще доведе до записване на нови дялове от страна на Община Русе като едноличен собственик на капитала на дружеството, което налага съответното изменение и на неговия учредителен акт. Благодаря.

**Г-н Иво Пазарджиев:** Благодаря. Асен Даскалов за изказване.

**Г-н Асен Даскалов:** Уважаеми господин Председател, уважаеми господин Кмет на община, уважаеми заместник-кметове, колеги, жители на Община Русе. По време на комисии не получих отговорите, които зададох. От това, което ми беше отговорено разбрах, че трябва да си преглеждам документите от 2020 г. насам и аз направих точно това. Сега започвам хронологично. С контролен лист 794 от 07.03.2022 година кметът на общината е предложил на общински съвет да бъде дадено съгласие за сключване от „Общински пазари“ на договор за инвестиционен кредит от финансов инструмент Фонд за градско развитие на Северна България за реализиране на проекта, който ще нарека кратко „басейн в парка“. Общински съвет - Русе е подкрепил предложението и кредита както знаете е в размер на 12 милиона лева със съфинансиране от Община Русе. Били сме наясно какво гласуваме. Знаехме, че сумата е 14 милиона и малко. С контролен лист 1041 от 31.10.2022 година е предложено от кметът на Община Русе да бъде увеличен капитала на „Общински пазари“ ЕООД. Едната сума е 2 054 000 лева нали чрез ефективна парична вноска, както и днес имаме предложени, 2 054 000 лева, които си ги знаехме от март. Така също за проектиране и изграждане на топлопровод и абонатна станция за топлозахранване на плувния басейн сме гласували капитала да бъде увеличен с още 250 000 лева. Гласували сме го с Решение 1104/17.11.2022 година, което е вписано и в Търговския регистър по партидата на „Общински пазари“ ЕООД. Дотук добре. Нали приели сме 14 милиона плюс още 250 за конкретно нещо. С контролен лист 1332/26.06.2023 година отново ни е предложено да се увеличи капитала на „Общински пазари“ за топлофикация и ВиК за изграждане на топлопровод и абонатна станция за топлозахранване на плувния басейн, тоест за същото нещо, като този път необходимата сума според предложението е в размер на 500 000 лева, отново чрез ефективна парична вноска за увеличение на капитала на търговско дружество „Общински пазари“ ЕООД. Никъде в предложението не ни се припомня, че вече веднъж сме гласували това нещо. Добре, съгласен съм. Може някой да не е изчислил правилно и в тази връзка имам 2 въпроса към общинска администрация. Така, аз го преразказах за Решение 1104.

**Г-н Иво Пазарджиев:** Времето изтече.

**Г-н Асен Даскалов:** И в тази връзка въпросът ми е, разходвани ли са тези средства, кой е изчислявал тази сума и когато е станало ясно, че тя не е достатъчна, той понесъл ли е своята дисциплинарна отговорност за неправилните изчисления? Вторият ми въпрос е, тъй като малко сме поставени според мен пред свършен факт, в случай че Общински съвет - Русе не приеме решение за увеличаване капитала на „Общински пазари“ ЕООД, това ще доведе ли до неизпълнение на други договорни задължения, които би трябвало вече търговско дружество да има сключени във връзка с изпълнение на СМР на басейна. И в тази връзка евентуално заплащане на неустойки и/или обезщетения. Благодаря.

**Г-н Иво Пазарджиев:** Благодаря на господин Даскалов. Няма други заявки за изказвания. Госпожа Магдалина Илиева ли ще отговори. Заповядайте.

**Г-жа Магдалина Илиева:** Уважаеми господин Председател на общински съвет. Уважаеми колеги общински съветници, уважаеми господин Даскалов. Ще започна подред. На единия от въпросите ви, дали сумата, необходима за изграждане на топлопровод и абонатна станция е била част и някой е мислел, че е част от кредита, който е договорен с Фонда на фондовете за изграждане на многофункционалния комплекс плувен в Парка на младежта, отговора ми, че никой в общинска администрация никога по никакъв начин не е казвал, че тази сума е включена. Поради причината, че в август месец е било ясно точно кое ще бъде второто захранване с енергия на този комплекс, освен ел. захранването. До този момент са се правили проучвания, защото има различни варианти. Вторично захранване, то е като резервно, енергийно захранване на целия обект, било с газ е възможността или с топлоенергия. Никой към този момент към август месец не е знаел точно по какъв начин кое е най-доброто решение за този комплекс. Поради тази причина договарянето с Фонда на фондовете наистина е било свързано само с изграждането на съоръжението в рамките на терена, който е предоставен на общински пазари. Август месец миналата година е обявена от „Общински пазари“ обществена поръчка за изграждане на комплекса, в която недвусмислено е поискано от евентуалните кандидати да предоставят отделна цена за изграждането на топлопровода с абонатната станция и това може да бъде видяно в регистъра на обществените поръчки на профила на купувача. И съответно участниците са подавали отделна цена за това. Там сумата, която е посочена е около 750 000, малко над нея, която е прогнозна цена. И е съвсем отделно от сумата, която е за изграждане на съоръжението, което е в рамките на терена, който е предоставен на „Общински пазари“. Сумата от 500 000 лева, която е предмет на точката от днешното заседание, искам да направя уточнение, че тя не заменя сумата от 250 000 лева, която е предоставена на „Общински пазари“ миналата година. Тя е допълнена с 500 000, така че общата сума е около 750 000 за изграждане на топлопровода и абонатната станция, така че няма грешка, която някой да е направил в изчисленията. Ако имате други въпроси, заповядайте.

**Г-н Иво Пазарджиев:** Благодаря. Други заявки за изказвания по точката? Станимир Станчев, заповядайте.

**Г-н Станимир Станчев:** Уважаеми господин Председател, уважаеми господин Кмет, уважаеми колеги, уважаеми представители на медиите, скъпи русенци. Видях, че изпаднахме така в едно неловко мълчание, всички се чудеха кое е правилното и аз абсолютно подкрепям изказването на колегата Даскалов, защото тази хронология я проследихме и ние, както вие всички знаете и го твърдяхме през цялото време. Но госпожа Илиева е права. Те наистина не са знаели кое колко ще струва. И това го твърдяхме от самото начало. И те сега не знаят кое колко ще струва. И това го твърдим. И в процеса на работа ще излизат и още, и още и още средства. И не знам дали в нашия мандат или може би в друг при други колеги, ще бъдат изправени пред същото гласуване. Надявам се ние да не бъдем изправени пред същите гласувания, защото тогава всички знаем, че имаше едни хубави картинки и едни съчинения. Един човек се събуди, реши, че е договорил едни средства и трябваше да бъдат изхарчени, защото идва време, когато трябва да се показват съществени неща. И през цялото време от самото начало до сега, ние, които вкарваме различна гледна точка, различно виждане, различни мотиви сме анатемосвани, но ние не се притесняваме да бъдем хейтвани така да се каже, ние не се притесняваме. Защото аз, нашата група, нашата общност искаме да можем да ходим с гордо вдигната глава и да не гледаме в земята, когато срещнем хора след време. И да кажем, че ние също искаме, ние през цялото време казваме, че трябва да има басейн, но той трябва да бъде изграден по правилата и когато общината е изхарчила едни пари за едно проектиране и да ги хвърляме на вятъра не е от най-правилните решения. И в заключение, въпроса ми е, колко още пари ще трябват за този проект. Отговора ще бъде „не знаем“, защото те наистина не знаят. Така че са прави, подкрепям изказването на господин Даскалов. Ние сме заявили как ще гласуваме по темата. Благодаря ви.

**Г-н Иво Пазарджиев:** Благодаря. Реплика за Александър Неделчев.

**Г-н Александър Неделчев /реплика/:** Благодаря Ви, господин Пазарджиев. Уважаеми господин Кмете, уважаеми колеги, уважаеми колега Станчев. Казахте, че Ви анатемосват, когато имате различно мнение по този проблем, по този казус с басейна, но аз не чух от Вашите думи кое е това различно мнение. Чух, че и Вие искате да има басейн. Направихте някакъв намек, че се хвърлят някъде пари на вятъра без да кажете какво имате предвид конкретно. Моя скромен опит като общински съветник в рамките на 25 години с едно прекъсване като заместник-кмет от 6 години, показва, че много често сме гледали примерно корекции в бюджета. Господина Пенева е тук, за последните 12 години тя може да каже, когато от една обществена поръчка от заложените средства има остатък, понеже цената е излязла по-ниска на дадената дейност или обект от това, което в бюджета е заложено и ние ги пренасочваме. Почти на всяка корекция на бюджета за тези 25 години такова нещо има. Случват се обаче и обратни случаи, особено в строителството, без да съм строител. Като икономист ще ви кажа, че наистина нормално е в такава сложна дейност, която не се прави всеки ден. Толкова години Русе няма покрит басейн от такъв тип и такъв вид и с такива възможности, нормално е някъде сметките да трябва да се допълнят и в това няма нищо необичайно и по никой начин това не е хвърлени пари на вятъра. Ако някой прави такива декларации и обвинения, нека да бъде така добър да представи някакви факти и доказателства. Останалото е чист популизъм.

**Г-н Иво Пазарджиев:** Времето, благодаря. Дуплика за господин Станчев.

**Г-н Станимир Станчев /дуплика/:** Уважаеми господин Председател, уважаеми господин Кмет, уважаеми колеги, уважаеми господин Неделчев. Щях да се изненадам, ако Вие не ми направихте реплика. Така че има една предвидимост, за която аз Ви благодаря. Започвам по въпросите, поне това, което хванах от Вашата реплика. За парите на вятъра казваме, защото Вие много добре знаете с Вашия дългогодишен 25-годишен опит, както казахте, ако не лъжа с годините, че в този мандат ние заварихме един проект с разрешително за строеж, с изхарчени пари за проектирания, за който ни се обясняваше, че щеше да бъде много скъп, ще ме поправите, ако греша, мисля, че беше около 9 милиона целия проект, говорим за закрит басейн до МОЛ-а парцела, може би сте го пропуснали този момент. А сега, различното мнение е в това, че ние казваме, че не трябва да се харчат пари за едно и също нещо два пъти. Затова казвам и различното мнение е, че ние казвахме, че част от парка ще се отнеме с реализирането на този проект. И Вие сам, дай Боже на всички да им даде време да го видим, ще се убедите, че ще се отнеме и ще се промени парка и може би затова се стига до тази идея да се прави нов парк. Нали чухте и за тази идея или сте я пропуснали? Нормално е един бюджет... Може ли за малко тишина, господин Председател?

**Г-н Иво Пазарджиев:** Да.

**Г-н Станимир Станчев /дуплика/:** Нормално е когато се планира един бюджет той да е, както казахте индикативен, нормално е и да има корекции, но не е нормално, когато преди 7 месеца, или 8 или 9 месеца е правен този бюджет, са правени тези изчисления и отново сега да се залага дофинансиране. Междудругото не се е променила много икономическата обстановка в последните 8-9 месеца. Освен това сме изразявали много пъти… Да, да, завършвам, извинявайте. Сме изразявали многократно нашето мнение, какъв е там примерно и района и какви опасности стоят пред това изграждане. За това говорим, благодаря.

**Г-н Иво Пазарджиев:** Благодаря. Следващо заявено изказване доктор Теодора Константинова.

**Д-р Теодора Константинова:** Благодаря, господин Председател. Уважаеми колеги, господин Кмет. Първо искам да изкажа благодарност към господин Даскалов, който така прецизно ни поднесе хронологията от предходните години и гласувания и накратко да задам някои въпроси. Госпожа Илиева каза, че през август месец миналата година вече е било ясно, че са необходими 750 000 лева и за изграждането тук мисля, че не беше споменато проектиране. Докато на 31 октомври, когато сме гласували увеличение на капитала 2 054 000 лева е посочено, че са необходими 250 000 лева за проектиране и изграждане на абонатна станция. Защо след като през октомври сме знаели необходимата сума, записала съм си от изказването на госпожа Илиева, защо тогава не е било предложено на общинския съвет да се гласува именно такава сума, разбира се с необходимата подкрепа и аргументация за това. Второ, моля разбира се на специалистите и компетентните хора от тук присъстващите да отговорят, кога ще се достигне до този момент след месец-два-пет-една година, да се провеждат тези строителни дейности за необходимата инфраструктура и изграждането на съответните станции и така нататък. Винаги е възниквало съмнение, когато има недоизказване, недоуточняване и нека да ги изгладим, за да можем спокойно да гласуваме и да вземем информирано мнение за нашето съгласие или несъгласие. Благодаря ви.

**Г-н Иво Пазарджиев:** Благодаря Ви, доктор Константинова. Кмета на Община Русе господин Милков.

**Г-н Пенчо Милков:** Уважаеми господин Председател, уважаеми общински съветници, уважаеми граждани, съграждани. Отговарям подред на поставените въпроси от моите колеги господин Даскалов, господин Станчев и доктор Константинова. Изчаках да видя всички изказвания, за да мога да бъда изчерпателен в своите отговори. Имаше обществено обсъждане за необходимостта от изграждане на това съоръжение. Това обществено обсъждане дойде, след като може би година Община Русе и Фонда за градско развитие провеждаха процедура по финансов анализ на съоръжението. И мога да ви убедя и сега да ви уверя, че тази процедура беше много трудна, за да се докажат всички параметри, всички възможности, всички суми, които са необходими за изграждане на съоръжението и за сумите, които очакваме от неговата възвращаемост. Това нещо ние убедихме Фонда за градско развитие. Русе е първия град в Северна България, който използва средства по този финансов механизъм. В Южна България са направени множество обекти. Това е първото. Имаше множество срещи с граждани, родители, плувци и всички бяха убедени, че това е необходимо. С какво това съоръжение е по-добро от това, за което уважаемия господин Станчев казва в квартал „Здравец“. Първо, съоръжението в квартал „Здравец“ е само 25-метров басейн за плуване. Той не отговаря на изискванията за водна топка. Това го заявяваха многократно още като бях съветник и обсъждането Федерацията по водна топка. Съоръжението, което се предлага да се изгради и ще се изгради в Парка на младежта, освен открития 50-метров басейн, който ще бъде ремонтиран, той е спукан, затова има влага в почвата, за която вие господин Станчев говорите. Ще се изгради и 33/30-метров закрит басейн, който отговаря и за плуване и за водна топка. Към него ще има вътре в сградата втори басейн малък за обучение за плуване и зали конферентни и заведения, нещо много повече от проекта, който е само за 25-метров басейн за плуване. Отделно пълно обновяване на заведението, изграждане на много голяма детска площадка и на малък басейн до тази детска площадка. Всичко това в рамките на сега съществуващия парцел на комплекса, територии от парка за този комплекс не трябва да се отнемат. Това изрично да го заявим. Това беше територията на комплекса. В нея ще се изгради всичко, за което ви говоря. Няма нови 500 000 лева. Похвално са усилията на господин Даскалов да сумира, да събере дейностите на общинския съвет, но освен него в публичните регистри са и регистъра на обществените поръчки, където се вижда, че миналата година е пусната процедура за 750 000 лева, не за 250. Обекта е преходен. Давам ви пример. Тази година като преходен обект е сградата на Симеоновата къща. Не са дадени всички средства, преходен обект е басейна горе във „Васил Левски“. Има други преходни обекти, в които ние поставяме на вашето внимание към дадената година дадена сума. На следващата година се осигурява допълнителната. Сумата по обществената поръчка за топлопроводната връзка е 750 000 лева видно от обществената поръчка, която се провежда миналата година, качена е в регистъра. Магдалина Илиева казва, че не е било известно дали да се отоплява на газ или на ТЕЦ, защото не бяха получени отговорите от дружествата с газ и с ТЕЦ към момента, в който е решено сградата да се строи. След това е установено, че ще е с ТЕЦ. Пусната е процедура и това се наричат външни връзки. Реално ние финансираме 750 000, от които 250 миналата година, 500 сега. Объркването идва и спора между господин Станчев и господин Неделчев, защото ние нямаме приет бюджет за тази година. Ние нямахме бюджет, в който да ви кажем тази година трябват тези 500 000 лева. Ние продължаваме да работим с бюджета за миналата година и реално това се явява като допълнителна сума, която ви предлагаме към един бюджет приет миналата пролет, ние нямахме бюджет приет. Така че не е допълнително или дублиращо, това е финансирането оставащото по процедура, която е проведена за външна топлопроводна връзка към съоръжение, което ние сме се заели да изградим и считаме, че е полезно и общинският съвет е подкрепил. Дисциплинарна отговорност не бива да се носи, защото няма грешка. Договор вече е сключен, няма да има допълнителни суми, няма неловко мълчание или допълнителни. Има обществена поръчка по закона за обществените поръчки с максимална стойност. И съответно защо да се говори, че постоянно се дават пари. Има обществена поръчка, посочена е стойността и втората, която е за тази външно топлопреносна връзка, тя е втората процедура и нейната стойност е 750 000 лева и тя е пусната миналата есен, така че и тук няма някаква неяснота. Знаем колко ще струва. Посочили сме крайните стойности в обществените поръчки. Хубави картинки не е имало. Имало е проект, който е утвърден от Фонда за градско развитие след едногодишен така. Не се е събудил един човек, много хора искат това съоръжение. Басейна е изграден по всички правила на федерациите по плуване и по водна топка. По отношение парка и неговото разширяване – да, обмисляме разширяване на Парка на младежта в посока, която вие твърдяхте, че е правилна. Когато се предлагаше имота господин Станчев, да се продава от общинския съвет имота до Алея „Трепетлика“ говорихте, защо да не се разшири парка. Ние сме приели тази идея, мислим да се разшири парка в тази насока, в която имаше. Да, в посока север, в посока, която Вие го казахте, не сме мислили, че това ще породи несъгласие или въпросителни и няма да се отнема от парка. Разбира се, за да се доведе тази топлопреносна връзка, ще трябва да се изкопае и да се закара тръба, след това ще се закопае и тревата ще се възстанови. Момент, на доктор Константинова. Още август миналата година, след като е установено, че връзката няма да е газово отопление, а ще е топлофикационно и е остойностено е станало ясно, че е 750 000 лева е проведена обществена поръчка. Грешката, която съм допуснал аз, а не колеги, ако някой трябва да носи някаква отговорност е, че когато е написано предложението 250 миналия път, не е написано, че то е частично от цялата сума и това е довело до объркването. Затова, ако някаква отговорност има, тя е моя, но пак казвам, била е пусната обществена поръчка в този момент. Кога е момента за изграждане на тази станция и тези дейности? Според мен, по договора за обществена поръчка има срок, след като предоставим сумата, дейностите трябва да започнат да се извършват. И тук искам да кажа още един път, защото слушам втори път, че предприятието било дестабилизирано „Общински пазари“ или нещо лошо му се случва. Предприятието се капитализира в момента и се придава възможност да извършва и да има приходи, които са установени от Фонда за градско развитие, които са желани от всички хора. И нека всеки, който стане тук да казва „аз съм „за“ изграждане на басейна в парка или аз съм „против“. Това е моя отговор. Изключително опитах се да обхвана всички въпроси. Ако има други кажете, ще отговоря. Искам решенията ни за този проект да са единодушни. Искам да ви убедя, защото той е добър, няма неловко мълчание, няма неясни суми, сумите са крайни и са посочени в договорите за обществени поръчки. Няма дестабилизирано или задъхано предприятие. Предприятието е в много добра форма, единствено едно предприятие от формата да строи къщички от термопанели и да ги дава под наем, сме му предали функции и задачи, които са полезни за хората. Това бих казал за тук и надявам се да ви убедя и да го подкрепим единодушно. Благодаря ви.

**Г-н Иво Пазарджиев:** Благодаря. Реплика за господин Даскалов. Втора реплика за господин Станчев.

**Г-н Асен Даскалов /реплика/:** Искам да благодаря първо на госпожа Илиева и на кмета Милков за разясненията. Нали разбрахме, че в края на миналата година е пропусната една дума. Някой е пропуснал, че е „частично“, това добре. Но на втория въпрос, който зададох не получих отговор, затова ще го задам отново. В случай, че общински съвет не приеме решение за увеличаване капитала на „Общински пазари“ ЕООД с 500 000 лева, това ще доведе ли до неизпълнение на други договорни задължения, свързани с изграждане на басейна и в тази връзка евентуално заплащане на неустойки и/или обезщетения. Благодаря.

**Г-н Иво Пазарджиев:** Благодаря. Господин Станчев, заповядайте. Втора реплика е просто.

**Г-н Станимир Станчев /реплика/:** Уважаеми господин Председател, уважаеми колеги. Като цяло получих основния отговор на моя въпрос. Това, което казахте Вие преди малко господин Кмет, че повече пари няма да са необходими, ако правилно съм разбрал. Не, говоря като за целия проект имам предвид, не само за обществената поръчка за тази абонатна станция и така нататък и въпросите ми са доуточняващи въпроси в тази връзка са следните. Когато Вие правите анализ и когато Вие казахте, че защитавате пред Фонда на фондовете един така от съществените аргументи, а именно финансовия анализ, който Вие многократно казахте, че сте го защитили и така нататък. След като е бил представен този финансов анализ, там би трябвало да пише с какво и как ще бъде захранен басейна. Смисъл за отопление. Преди малко Вие казахте, че или госпожа Илиева, може да бъркам, че не е било тогава ясно дали ще бъде на газ, дали ще бъде на ТЕЦ, ако правилно съм разбрал, естествено, но точно така казахте. Така че, как сте представили този финансов анализ за защитата, като аз съм убеден, че там трябва да пише „захранването ще бъде еди си как“. Това, което каза доктор Константинова е изключително съществено. От есента са го разбрали, защото тогава пускат обществената поръчка за 750 000, но тогава се мълчи. Защо? На този въпрос получихме частичен отговор. Кметът казва, ами една думичка сме пропуснали, но поне каза, че нещо са пропуснали. Има някакъв напредък. Така че, това са ми доуточняващите въпроси и да е ясно, за да може да получим както каза доктор Константинова информирано мнение.

**Г-н Иво Пазарджиев:** Добре, благодаря. Дуплика за господин Милков.

**Г-н Пенчо Милков /дуплика/:** Уважаеми господин Председател, уважаеми колеги, уважаеми господин Даскалов и господин Станчев. Ако не приемете решението за тези средства, ще се стигне до невъзможност за изпълнение на договор, който е сключен по обществена поръчка, защото тази сума е част от 750 000 от сключения договор от предприятието и реално ще се стигне до договорна отговорност, защото дружеството няма да може да изпълни договора за довеждащата инфраструктура. Това е моя отговор. Има сключен такъв договор. Има два договора - за строителство и за връзки. Което е различно от сградата и съответно този втори договор е на стойност 750 000 обявен миналата година. По отношение отговора ми към господин Станчев. Ще започна с едно като увод, предисловие, ние сме работили много добре с него като общински съветници господин Станчев. Много добре работили заедно като общински съветници. Отправям предложение към Вас и към всички колеги. Господин Станчев, към Вас и към всички колеги, да не се говори съветникът да общува с администрацията единствено на сесия и единствено с предложенията от кмета писмени пропуснали дума. Пропуснали са дума и във Вашето мълчание има, защото сте сигурно единственият съветник, който не е дошъл първо в общината да провери нещо преди да зададе въпрос или да даде пресконференция. Това не е обида, това е констатация. Тук е цялото ръководство на общината. Елате, документите са свободни, те не са класифицирани. Вие имате карти, които Ви удостоверяват способността да дойде и да попитате. Всеки един колега е стигал до мен, всеки един колега е стигал до финансистката, до директори на дирекции до заместник-кметове. Когато Вие очаквате да си общуваме единствено през пресконференции или през моите предложения за пропусната дума, затова се получава така. На всички искам да обявя, че имаме прекрасни работни отношения, никога не съм създавал пречки за нашето общуване, още един път потвърждавам готовността да Ви даваме информация по всяка точка и всяка Ваша идея да я реализираме. Наистина с добро го казвам. Затова няма нали някакво неловко мълчание или пропусната дума. Имало е сума за отопление, източника на отоплението технически каза инженер Илиева е можело да бъде на газ или на ТЕЦ. Ние сме имали максимална сума за това отопление. Предлагаха се възможности за термопомпи и някакви други неща. Спрели са се на ТЕЦ. Ако има технически да допълниш да обясним на господин Станчев, кажи. И мисля точката наистина и за доктор Константинова, ако има още неизяснени неща, държа да ги кажат, но пак казвам за мен е хубаво кметът този, аз съм изключително отворен да ви дам цялата информация и да общуваме преди сесия. Получава се така, че на сесия става ясно, че е можело това нещо да го изясни много, много преди това в рамките на месеца преди сесията. Благодаря ви. Заповядай. Магдалина да допълни технически.

**Г-жа Магдалина Илиева:** Всичко, което господин Милков каза е точно така. Във връзка със решението за вторичното поддържащо енергийно захранване на обекта, решението беше взето на база на колебаещите се и изключително рискови вариации в цените на газта за периода, в който беше правено проучването. Както знаете, кредита беше договорен на база на прединвестиционно проучване, а самото решение за детайлите по проекта, това всъщност е плод на самия проект. Така че, няма как в прединвестиционното проучване в него, ако сте го разглеждали на общественото обсъждане, там бяха дадени различни варианти възможности за решаване на енергийните необходимости на обекта. Исках само да допълня по въпроса на доктор Константинова, защо през октомври месец не са предоставени пълната сума от 750, а само 250. Искам да уточня, че това е паричен поток, който се предоставя на „Общински пазари“, който трябва да бъде отделен от общината за годината. И знаейки, че той не може да бъде усвоен в рамките на 2022 година, защото бяхме още в много ранен етап до декември месец това нямаше как да бъде усвоено като средства и не беше необходимо един вид да бъде решен бюджета на общината от още 500 000, които да престоят просто в „Общински пазари“. И затова се предостави само 250 000 като преходен обект за топлоснабдяването на басейна. Не знам дали успях да обясня. Благодаря.

**Г-н Иво Пазарджиев:** Добре. Благодаря на госпожа Илиева. Не виждам други заявки за изказвания. А, госпожа Николова. Заповядайте.

**Г-жа Елеонора Николова:** Уважаеми господин Кмет, уважаеми колеги. Вземам думата по два повода. Първо да кажа, че общуването е взаимен процес. Остават на кмета още 3 месеца, но в изминалите 3 години и 9 месеца ние не сме получили нашата група нито една покана за среща. Когато се гласуват важни за града предложения е редно кметът да се срещне с всички групи. И в този смисъл една приятелска забележка към групата на ВМРО. Толкова разчита администрацията на вашата безусловна и безмотивна подкрепа, че е проведена обществена поръчка, без да е осигурено финансиране. Това току що чухме. Затова колеги, трябва да изискаме да държим да бъдем информирани точно и ясно. А в случая обществената поръчка е проведена без да има финансиране. Сега това става ясно. Благодаря ви.

**Г-н Иво Пазарджиев:** Благодаря. Реплика ли? Да, добре

**Г-н Пенчо Милков /реплика/:** Уважаема госпожо Николова, уважаеми колеги. Не знам кога и в коя институция, кмета или друг ръководител с официални покани е канил народните представители или общинските съветници, за да се види с вас. Най-вероятно Вие сте отправяла официални покани като кмет. Обществени поръчки преди да бъде осигурено финансирането се изпълняват не само във връзка с този проект, а защото Закона за обществените поръчки го допуска и това нещо се прави, за да може общината да отговори със скорост на необходимите обществени отношения. И по европейските проекти е така и в този случай се е постъпило така. Отново практика, която е нова и най-вероятно затова не я познавате. Благодаря ви.

**Г-н Иво Пазарджиев:** Втора реплика за господин Даскалов.

**Г-н Асен Даскалов /реплика/:** Благодаря, господин Председател. Нали благодаря на госпожа Николова, че отново говори за нас. Реклама, нали рекламата си е реклама, няма добра или лоша. Наистина се оказва, че има обществена поръчка, за която няма осигурено финансиране. И аз получих отговор нали окончателно, че ние трябва да гласуваме тази точка, защото ще има неизпълнение на договорни задължения, което наистина е много сериозно и може да създаде сериозен проблем за Община Русе. Благодаря.

**Г-н Иво Пазарджиев:** Благодаря. Не виждам други заявки за изказвания по точката. Гласуваме точката. Системата е стартирана. Не, моля да стартирате системата отново. Нещо стана със системата. Системата е стартирана. Моля да гласувате.

**КВОРУМ – 42. С 28 „за“, 0 „против“ и 14 „въздържали се“ се прие**

**РЕШЕНИЕ № 1394**

На основание чл. 21, ал. 2, във връзка с чл. 21, ал. 1, т. 8 и т. 23 от ЗМСМА; чл. 51, ал. 2 и ал. 3 от Закона за общинската собственост, чл. 137, ал. 1, т. 1 и т. 4, чл. 147, ал. 2 и чл. 148, ал. 1, т. 2 от Търговския закон, чл. 2, чл. 8, ал. 1, т. 1 и чл. 10, ал. 1, т. 1 и т. 4 от Наредба №9 за реда и условията за упражняване правата на Община Русе върху общинската част от капитала на търговските дружества на ОбС-Русе, Общински съвет – Русе реши:

1. Увеличава регистрираният капитал на „Общински пазари“ ЕООД, ЕИК 117111045 от 6 179 330 лева, разпределен в 617 933 дяла, всеки с номинална стойност от 10 лева на 6 679 330 лева, разпределен в 667 933 дяла, всеки с номинална стойност от 10 лева. Увеличението е с реална парична вноска от Община Русе в размер на 500 000 лева, за което същата да запише нови 50 000 дяла от увеличения капитал на едноличното дружество с ограничена отговорност.

2. Изменя чл. 8, изр. първо от Учредителния акт на „Общински пазари“ ЕООД, ЕИК 117111045, като същото придобива следната нова редакция:

„Чл. 8. Капиталът на едноличното дружество с ограничена отговорност е 6 679 330 лева, разпределен в 667 933 дяла, всеки с номинална стойност от 10 лева.“

3. Овластява Управителя на „Общински пазари“ ЕООД, ЕИК 117111045 да извърши всички действия и да подпише всички необходими документи, произлизащи от горните решения.

**Точка 4**

**К.л.№1333 Откриване на процедура за продажба на общински имоти, попадащи в територия по § 4 ПЗР на ЗСПЗЗ в землището на с. Николово, Община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря. Дами и господа общински съветници, поддържаме точката с положително становище от Комисия общинска собственост и кметът на село Николово.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 41. С 41 „за“, 0 „против“ и 0 „въздържали се“ се прие**

**РЕШЕНИЕ № 1395**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 от ЗОС, чл. 8, ал. 1, ал. 9 от ЗОС, чл. 41, ал. 2 от ЗОС и чл. 30 от Наредба № 1 за общинската собственост на ОбС Русе, заявление за закупуване на имоти и извлечение от протокол №39/13.06.2023 г. на КОС, Общинският съвет реши:

1.Допълва годишната програма за управление и разпореждане с имоти общинска собственост за 2023 г.,с продажба на следните имоти:

1.1ЗЕМЕДЕЛСКА ЗЕМЯ, представляваща имот №503.706, с площ от 491 кв.м., с начин на трайно ползване - за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС № 8186/16.05.2017 г. (вписан под №5, том 14, н.д.2698 дв.вх. 6007 вх. №6093 от 19.05.2017 г. по описа на Службата по вписвания - Русе), с прогнозен приход от продажбата му в размер на 51 712,00 лв. (петдесет и една хиляди седемстотин и дванадесет лева), без дължими данъци и такси.

1.2.ЗЕМЕДЕЛСКА ЗЕМЯ, представляваща имот №503.707, с площ от 470 кв.м., с начин на трайно ползване – за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС №8187/16.05.2017 г. (вписан под №8, том 14, дв.вх. 6019, н.д. 2701,вх. №6094 от 19.05.2017 г. по описа на Службата по вписвания - Русе), с прогнозен приход от продажбата му в размер на 49 500,00 лв. (четиридесет и девет хиляди и петстотин лева). без дължими данъци и такси.

1.3.ЗЕМЕДЕЛСКА ЗЕМЯ, представляваща имот №503.710, с площ от 456 кв.м., с начин на трайно ползване - за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС № 8188/16.05.2017 г. (вписан под №6, том 14, н.д.2699 дв.вх. 6010 вх. №6095 от 19.05.2017 г. по описа на Службата по вписвания - Русе), с прогнозен приход от продажбата му в размер на 48 024,00 лв.(четиридесет и осем хиляди и двадесет и четири лева), без дължими данъци и такси.

1.4.ЗЕМЕДЕЛСКА ЗЕМЯ, представляваща имот №503.711, с площ от 463 кв.м., с начин на трайно ползване – за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС №8189/16.05.2017 г. (вписан под №7, том 14, дв.вх. 6015, н.д. 2700,вх. №6096 от 19.05.2017 г. по описа на Службата по вписвания - Русе), с прогнозен приход от продажбата му в размер на 48 764,00 лв. (четиридесет и осем хиляди седемстотин шестдесет и четири лева), без дължими данъци и такси.

2. Дава съгласие за откриване процедура за провеждане на публичен търг с явно наддаване за продажба на следните недвижими имоти-частна общинска собственост:

2.1.ЗЕМЕДЕЛСКА ЗЕМЯ, представляваща имот №503.706, с площ от 491 кв.м., с начин на трайно ползване - за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС № 8186/16.05.2017 г. (вписан под №5, том 14, н.д.2698 дв.вх. 6007 вх. №6093 от 19.05.2017 г. по описа на Службата по вписвания - Русе), при начална тръжна цена 51 712,00 лв. (петдесет и една хиляди седемстотин и дванадесет лева), без дължими данъци и такси.

2.2.ЗЕМЕДЕЛСКА ЗЕМЯ, представляваща имот №503.707, с площ от 470 кв.м., с начин на трайно ползване – за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС №8187/16.05.2017 г. (вписан под №8, том 14, дв.вх. 6019, н.д. 2701,вх. №6094 от 19.05.2017 г. по описа на Службата по вписвания - Русе), при начална тръжна цена 49 500,00 лв. (четиридесет и девет хиляди и петстотин лева), без дължими данъци и такси.

2.3.ЗЕМЕДЕЛСКА ЗЕМЯ, представляваща имот №503.710, с площ от 456 кв.м., с начин на трайно ползване - за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС № 8188/16.05.2017 г. (вписан под №6, том 14, н.д.2699 дв.вх. 6010 вх. №6095 от 19.05.2017 г. по описа на Службата по вписвания - Русе), при начална тръжна цена 48 024,00 лв.(четиридесет и осем хиляди и двадесет и четири лева), без дължими данъци и такси.

2.4.ЗЕМЕДЕЛСКА ЗЕМЯ, представляваща имот №503.711, с площ от 463 кв.м., с начин на трайно ползване – за земеделски труд и отдих, пета категория, намиращ се в землището на с. Николово, местност „Дрибак 6”, поподащ в територия по §4 ПЗР към ЗСПЗЗ, предмет на АОС №8189/16.05.2017 г. (вписан под №7, том 14, дв.вх. 6015, н.д. 2700,вх. №6096 от 19.05.2017 г. по описа на Службата по вписвания - Русе), при начална тръжна цена 48 764,00 лв. (четиридесет и осем хиляди седемстотин шестдесет и четири лева), без дължими данъци и такси.

Дължимите данъци и такси са за сметка на спечелилите участници-купувачи.

30% от постъпленията от продажбата на посочените поземлени имоти да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 5**

**К.л. № 1334 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, кв. „Долапите“, ул. „Владая“ №39**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател. Поддържаме точката за продажбата в квартал „Долапите“, изготвена е пазарна оценка…

**Г-н Иво Пазарджиев:** Само ще помоля това движение в залата да спре по време на точките.

**Г-жа Златомира Стефанова:** …и положително становище на КОС. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 36. С 31 „за“, 1 „против“ и 4 „въздържали се“ се прие**

**РЕШЕНИЕ № 1396**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Дава съгласие за продажба чрез публичен търг с явно наддаване на поземлен имот с идентификатор 63427.9.1333 по кадастралната карта и кадастралните регистри на гр. Русе, Община Русе, Област Русе, а съгласно регулационния план на гр. Русе, представляващ УПИ XI-1323, кв. 54 на кв. „Долапите“, гр. Русе, Община Русе, Област Русе, ЕКАТТЕ:63427, с площ 963 кв.м., намиращ се в гр. Русе, кв. „Долапите“, ул. „Владая“ №39, с трайно предназначение на територията: Урбанизирана, начин на трайно ползване: Ниско застрояване (10 м.), при граници и съседни имоти: 63427.9.1324, 63427.9.595, 63427.9.594, 63427.9.591, 63427.9.592, 63427.9.1200. За имота е съставен Акт за частна общинска собственост №8202/22.06.2017 г., вписан под №170, том 18, н. д. 3716, д.в.р. 8256, вх. №8394 от 28.06.2017 г. по описа на Службата по вписвания - Русе., с начална тръжна продажна цена в размер на 44 710,00 лева (четиридесет и четири хиляди и седемстотин и десет лева), без дължими данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 6**

**К.л. № 1335 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращи се в гр. Русе, ж.к. „Дружба-2“, ул. „Ропотамо“ №31**

**Г-жа Златомира Стефанова:** Благодаря, господин Председател. Поддържаме точката с положително становище от Комисия общинска собственост. Това е един малък терен, който се намира до един път. Показвахме го на общинските съветници и не би могъл да бъде реализиран по друг начин. Благодаря.

**Г-н Иво Пазарджиев**: Благодаря. Заявки за изказвания по точката? Няма. Режим на гласуване, моля.

**КВОРУМ – 37. С 30 „за“, 2 „против“ и 5 „въздържали се“ се прие**

**РЕШЕНИЕ № 1397**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2023 г.“ с продажбата на незастроен поземлен имот с идентификатор 63427.4.1184 по кадастралната карта и кадастралните регистри на гр. Русе, Община Русе, Област Русе, а съгласно действащия регулационен план на град Русе, представляващ УПИ VI – 1274 от квартал 9011, с площ 418 кв.м., с адрес: гр. Русе, ж.к. „Дружба-2“, ул. „Ропотамо“ №31, с трайно предназначение на територията: Урбанизирана, с начин на трайно ползване: Ниско застрояване (до10 м.), при граници и съседни имоти: 63427.4.1253, 63427.4.1187, 63427.4.1186, 63427.4.1209, 63427.4.1211. За имота е съставен Акт за частна общинска собственост №10742/02.03.2023 г., вписан под №24, том 7, н.д.. 1283, вх. рег. №2647 от 14.03.2023 г. по описа на Службата по вписвания - Русе, с прогнозен приход от продажбата в размер 46 000,00 лева (четиридесет и шест хиляди лева), без данъци и такси.

2. Дава съгласие за продажба чрез публичен търг с явно наддаване на незастроен поземлен имот с идентификатор 63427.4.1184 по кадастралната карта и кадастралните регистри на гр. Русе, Община Русе, Област Русе, а съгласно действащия регулационен план на град Русе, представляващ УПИ VI – 1274 от квартал 9011, с площ 418 кв.м., с адрес: гр. Русе, ж.к. „Дружба-2“, ул. „Ропотамо“ №31, с трайно предназначение на територията: Урбанизирана, с начин на трайно ползване: Ниско застрояване (до10 м.), при граници и съседни имоти: 63427.4.1253, 63427.4.1187, 63427.4.1186, 63427.4.1209, 63427.4.1211. За имота е съставен Акт за частна общинска собственост №10742/02.03.2023 г., вписан под №24, том 7, н.д.. 1283, вх. рег. №2647 от 14.03.2023 г. по описа на Службата по вписвания - Русе, с начална тръжна продажна цена в размер на 46 000,00 лева (четиридесет и шест хиляди лева), без дължими данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 7**

**К.л. № 1336 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Семерджиево, Община Русе, ул. „Георги С. Раковски“**

**Г-жа Златомира Стефанова:** Благодаря, господин Председател. Уважаеми общински съветници, поддържаме точката с положително становище на кмета на Семерджиево.

**Г-н Иво Пазарджиев:** Заявки за изказвания? Режим на гласуване, моля.

**КВОРУМ – 37. С 29 „за“, 2 „против“ и 6 „въздържали се“ се прие**

**РЕШЕНИЕ № 1398**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2023 г.“ с продажбата на следните общински поземлени имоти:

- Незастроен урегулиран поземлен имот XXIII, в квартал 35 образуван от имот 548 по регулационен и застроителен план на с. Семерджиево, Община Русе, Област Русе, ЕКАТТЕ: 66158, с площ 1 000 кв.м., намиращ се в с. Семерджиево, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ IV от кв.35, УПИ ХХII от кв.35, улица, УПИ XXIV от кв.35. За имота е съставен Акт за частна общинска собственост АОС №10785/23.03.2023 г..вписан под №169, том 8, дв. вх.3737, н.д.1656, вх. рег. №3321 от 28.03.2023 г. по описа на Службата по вписвания - Русе, с прогнозен приход от продажбата в размер 14 000,00 лева (четиринадесет хиляди лева), без дължими данъци и такси.

- Незастроен урегулиран поземлен имот XXIV, в квартал 35 образуван от имот 549 по регулационен и застроителен план, на с. Семерджиево, Община Русе, Област Русе, ЕКАТТЕ: 66158, с площ 989 кв.м., намиращ се в с. Семерджиево, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ XXVI от кв.35, УПИ III от кв.35, УПИ XXIII от кв.35, улица, УПИ XXV от кв.35. За имота е съставен Акт за частна общинска собственост АОС №10786/23.03.2023 г., вписан под №173, том 8, дв. вх. 3243, вх. рег. №3322 от 28.03.2023 г. по описа на Службата по вписвания - Русе, с прогнозен приход от продажбата в размер 14 000,00 лева (четиринадесет хиляди лева), без дължими данъци и такси.

2. Дава съгласие за продажба чрез публичен търг с явно наддаване на следните общински поземлени имоти:

- Незастроен урегулиран поземлен имот XXIII, в квартал 35 образуван от имот 548 по регулационен и застроителен план на с. Семерджиево, Община Русе, Област Русе, ЕКАТТЕ: 66158, с площ 1 000 кв.м., намиращ се в с. Семерджиево, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ IV от кв.35, УПИ ХХII от кв.35, улица, УПИ XXIV от кв.35. За имота е съставен Акт за частна общинска собственост АОС №10785/23.03.2023 г..вписан под №169, том 8, дв. вх.3737, н.д.1656, вх. рег. №3321 от 28.03.2023 г. по описа на Службата по вписвания - Русе, с начална тръжна продажна цена в размер на 14 000,00 лева (четиринадесет хиляди лева), без дължими данъци и такси.

- Незастроен урегулиран поземлен имот XXIV, в квартал 35 образуван от имот 549 по регулационен и застроителен план, на с. Семерджиево, Община Русе, Област Русе, ЕКАТТЕ: 66158, с площ 989 кв.м., намиращ се в с. Семерджиево, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ XXVI от кв.35, УПИ III от кв.35, УПИ XXIII от кв.35, улица, УПИ XXV от кв.35. За имота е съставен Акт за частна общинска собственост АОС №10786/23.03.2023 г., вписан под №173, том 8, дв. вх. 3243, вх. рег. №3322 от 28.03.2023 г. по описа на Службата по вписвания - Русе, с начална тръжна продажна цена в размер на 14 000,00 лева (четиринадесет хиляди лева), без дължими данъци и такси.

30% от приходите от реализираната продажба да се да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 8**

**К.л. № 1337 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в в гр. Русе, бул. „Родина“ №2-А**

**Г-жа Златомира Стефанова:** Благодаря, господин Председател. Имота е 381 квадратни метра в съседство до друг имот. Има заявления от съседите да го закупят. Поддържаме точката с положително становище на КОС.

**Г-н Иво Пазарджиев:** Благодаря. Заявки за изказване? Няма. Режим на гласуване.

**КВОРУМ – 39. С 29 „за“, 1 „против“ и 9 „въздържали се“ се прие**

**РЕШЕНИЕ № 1399**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Дава съгласие за продажба чрез публичен търг с явно наддаване на незастроен поземлен имот с идентификатор 63427.5.146 по кадастралната карта и кадастралните регистри на гр. Русе, Община Русе, Област Русе, с площ 381 кв.м., намиращ се в гр. Русе, бул. „Родина“ №2-А, с трайно предназначение на територията: Урбанизирана, с начин на трайно ползване: Ниско застрояване (до10 м.), при граници и съседни имоти: 63427.5.147, 63427.5.145, 63427.5.143, 63427.5.142, 63427.5.175. За имота е съставен Акт за частна общинска собственост №7719/19.02.2016 г., вписан под №85, том 5, н. д. 914, вх. рег. №1959 от 23.02.2016 г. по описа на Службата по вписвания - Русе, с начална тръжна продажна цена в размер на 76 830,00 лева (седемдесет и шест хиляди осемстотин и тридесет лева), без дължими данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 9**

**К.л. № 1338 Откриване процедура за провеждане на публичен търг с явно наддаване за продажба на недвижим имот – частна общинска собственост, представляващ УПИ VIII-1720 в кв. 106 по регулационния план на село Николово, Община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката с положително становище на кмета на село Николово и КОС. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 39. С 30 „за“, 1 „против“ и 8 „въздържали се“ се прие**

**РЕШЕНИЕ № 1400**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 35, ал. 1 и чл.41, ал. 2 от ЗОС, чл. 8, ал. 1 и ал. 9 от ЗОС, и чл. 30 от Наредба №1 за общинската собственост на Общински съвет – Русе, Заявление вх. №ОИ-10-74/12.04.2023 г. и извлечение от протокол №39/13.06.2023 г. на КОС, Общинският съвет реши:

1.Допълва годишната програма за управление и разпореждане с имоти – общинска собственост за 2023 г., с продажба на недвижим имот – частна общинска собственост, предмет на Акт №4974/14.06.2007 г. за частна общинска собственост, находящ се с. Николово, Община Русе, представляващ незастроен урегулиран поземлен имот УПИ VIII-1720 в кв. 106, с площ 820 кв.м., с прогнозен приход от продажбата му в размер на 26 260,00 лева, без дължими данъци и такси.

2.Дава съгласие за откриване процедура за провеждане на публичен търг с явно наддаване за продажба на недвижим имот – частна общинска собственост, представляващ незастроен урегулиран поземлен имот УПИ VIII-1720 в кв. 106, по регулационния план на село Николово, ЕКАТТЕ 51679, Община Русе, одобрен със Заповед №РД01-2819/24.10.2005 г. на Кмета Община Русе, с площ от 820 кв.м., отреден за жилищно застрояване, с адрес село Николово, ул. „Плиска“ №87, предмет на Акт №4974/14.06.2007 г. за частна общинска собственост, вписан под №111, том 25, н.д.6344 вх. рег. №8703 от 22.06.2007 г. по описа на Служба по вписванията – град Русе, с начална тръжна продажна цена 26 260,00 лв. (двадесет и шест хиляди двеста и шестдесет лева), без дължими данъци и такси.

Дължимите данъци и такси да се определят след провеждане на търга и са за сметка на спечелилия търга участник – купувач.

30% от постъпленията от продажбата на посочения поземлен имот да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 10**

**К.л. № 1339 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Средна кула“, ул. „Елисавета Багряна“**

**Г-жа Златомира Стефанова:** Благодаря, господин Председател. Поддържаме точката, 307 квадрата в „Средна кула“ с положително становище на КОС.

**Г-н Иво Пазарджиев:** Заявки за изказвания? Режим на гласуване, моля.

**КВОРУМ – 39. С 29 „за“, 0 „против“ и 10 „въздържали се“ се прие**

**РЕШЕНИЕ № 1401**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2023 г.“ с продажбата на общински поземлен имот, представляващ незастроен поземлен имот с идентификатор 63427.10.1720 по кадастралната карта и кадастралните регистри на гр. Русе, Община Русе, Област Русе, с площ 307 кв.м., намиращ се в гр. Русе, ул. „Елисавета Багряна“, с трайно предназначение на територията: Урбанизирана, с начин на трайно ползване: Незастроен имот за жилищни нужди, при граници и съседни имоти: 63427.10.1176, 63427.10.1719, 63427.294.8, 63427.294.3, обект на Акт за частна общинска собственост №10764/14.03.2023 г., с прогнозен приход от продажбата в размер 8 200,00 лева (осем хиляди и двеста лева), без данъци и такси.

2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.10.1720 по кадастралната карта и кадастралните регистри на гр. Русе, Община Русе, Област Русе, с площ 307 кв.м., намиращ се в гр. Русе, ул. „Елисавета Багряна“, с трайно предназначение на територията: Урбанизирана, с начин на трайно ползване: Незастроен имот за жилищни нужди, при граници и съседни имоти: 63427.10.1176, 63427.10.1719, 63427.294.8, 63427.294.3, обект на Акт за частна общинска собственост №10764/14.03.2023 г., с начална тръжна продажна цена в размер на 8 200,00 лева (осем хиляди и двеста лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 11**

**К.л. № 1340 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“, ул. „Омайниче“**

**Г-жа Златомира Стефанова:** Благодаря, господин Председател. Поддържаме точката. Има определена пазарна стойност и положителна оценка на КОС.

**Г-н Иво Пазарджиев:** Благодаря. Заявки за изказвания няма. Режим на гласуване.

**КВОРУМ – 37. С 28 „за“, 0 „против“ и 9 „въздържали се“ се прие**

**РЕШЕНИЕ № 1402**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2023 г.“ с продажбата на общински поземлен имот, представляващ незастроен поземлен имот с идентификатор 63427.11.248 по кадастралната карта и кадастралните регистри на гр. Русе, Община Русе, Област Русе, а по регулационния план представлява урегулиран поземлен имот I-248, кв. 2, с площ 593 кв.м., в гр. Русе, Община Русе, кв. ДЗС, ул. „Омайниче“, с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.195, 63427.11.249, 63427.11.185. За имота е съставен Акт за частна общинска собственост №9021/14.03.2019 г., вписан под №96, том 8, н. д. 1555, д.в.р. 3056, вх. №3133 от 20.03.2023 г. по описа на Службата по вписвания - Русе, с прогнозен приход от продажбата в размер 18 010,00 лева (осемнадесет хиляди и десет лева), без данъци и такси.

2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.11.248 по кадастралната карта и кадастралните регистри на гр. Русе, Община Русе, Област Русе, а по регулационния план представлява урегулиран поземлен имот I-248, кв. 2, с площ 593 кв.м., в гр. Русе, Община Русе, кв. ДЗС, ул. „Омайниче“, с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.195, 63427.11.249, 63427.11.185, предмет на акт за частна общинска собственост №9021/14.03.2019 г., с начална тръжна продажна цена в размер на 18 010,00 лева (осемнадесет хиляди и десет лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 12**

**К.л. № 1341 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе**

**Г-жа Златомира Стефанова:** Благодаря, господин Председател. Това е поредно заявление за този имот и опит за продажбата му. Поддържаме точката с положително становище на КОС.

**Г-н Иво Пазарджиев:** Благодаря. Заявка за изказвания? Няма. Режим на гласуване.22 гласа „за“, 4 „против“, 6 „въздържали се“. Аз правя искане за прегласуване. Има, как да няма кворум. Прегласуваме точката.

**КВОРУМ – 33. С** **23 „за“, 4 „против“ и 6 „въздържали се“ не се прие предложението.**

**Г-н Иво Пазарджиев:** Моля да проверите господин Неделчев, отразено ли е негово гласуване? Не, добре. По електронна система са 23. Може ли пак да ми извадите резултата? Добре, другите не ги помня обаче. По електронна система са 23 „за“, 4 „против“, 6 „въздържали се“. Господин Неделчев е ръчно „за“.

**КВОРУМ – 34. С 24 „за“, 4 „против“ и 6 „въздържали се“ не се прие предложението.**

**Г-н Иво Пазарджиев:** Продължаваме със следваща точка.

**Точка 13**

**К.л. № 1342 Откриване на процедура за провеждане на публичен търг с явно наддаване за продажба на недвижим имот – частна общинска собственост, находящ се в землището на гр. Мартен, ЕКАТТЕ: 47366, Община Русе, местност „Калето“**

**Г-жа Златомира Стефанова:** Благодаря, господин Председател. Поддържаме точката.

**Г-н Иво Пазарджиев:** Заявки за изказвания по точката? Режим на гласуване, моля.

**КВОРУМ – 34. С 28 „за“, 0 „против“ и 6 „въздържали се“ се прие**

**РЕШЕНИЕ № 1403**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-69/10.04.2023 г. и извлечение от Протокол №39/13.06.2023 г. на Комисията по общинска собственост, Общинският съветреши:

1. Допълва годишната програма за управление и разпореждане с имоти общинска собственост за 2023 г. за продажба на поземлен имот с идентификатор 47336.300.7, съгласно Кадастралната карта и кадастралните регистри на гр. Мартен, ЕКАТТЕ 47336, Община Русе, одобрени със Заповед №РД-18-878/30.03.2018 г. на Изпълнителния директор на Агенция по геодезия, картография и кадастър, находящ се в землището на гр. Мартен, Община Русе, местност „Калето“, с площ от 471 кв.м., трайно предназначение на територията: Земеделска, с начин на трайно ползване: За земеделски труд и отдих (съгласно §4 от ПЗР към ЗСПЗЗ), четвърта категория при неполивни условия, предмет на АЧОС №10711/09.05.2023 г., вписан под №84, том 14, Н.Д. 2826, ДВР 5248, вх.рег. №5381 от 15.05.2023 г. по описа на Службата по вписвания – Русе, с прогнозен приход от продажбата в размер на 13 555,00 лева, без дължими данъци и такси.

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор 47336.300.7, съгласно Кадастралната карта и кадастралните регистри на гр. Мартен, ЕКАТТЕ 47336, Община Русе, одобрени със Заповед №РД-18-878/30.03.2018 г. на Изпълнителния директор на Агенция по геодезия, картография и кадастър, находящ се в землището на гр. Мартен, Община Русе, местност „Калето“, с площ от 471 кв.м., трайно предназначение на територията: Земеделска, с начин на трайно ползване: За земеделски труд и отдих (съгласно §4 от ПЗР към ЗСПЗЗ), четвърта категория при неполивни условия, предмет на АЧОС №10711/09.05.2023 г., вписан под №84, том 14, Н.Д. 2826, ДВР 5248, вх.рег. №5381 от 15.05.2023 г. по описа на Службата по вписвания – Русе, при начална тръжна продажна цена 13 555,00 лева, без дължими данъци и такси. Последните са за сметка на спечелилия търга участник – купувач.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 14**

**К.л. № 1343 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Това е едно одобрено решение в Комисия общинска собственост за продажбата на тези гаражи. Внасяме поредните 5. Благодаря.

**Г-н Иво Пазарджиев:** Заявки за изказвания по точката? Няма. Режим на гласуване, моля.

**КВОРУМ – 38. С 23 „за“, 6 „против“ и 9 „въздържали се“ не се прие предложението.**

**Г-н Иво Пазарджиев:** От името на групата на БСП местна коалиция е поискана 10 минути почивка. Моля всички съветници да бъдат по местата си в 10:25.

***10 минути почивка***

**Г-н Иво Пазарджиев:** Моля общинските съветници да заемат местата си. Каня колегите от коридора да заповядат. Колеги, моля заемете местата си в залата. Колеги, стартираме проверка на кворума. Моля да се регистрирате. Тридесет души са се регистрирали по електронна система. Продължаваме по дневния ред. Моля за тишина в залата.

**Точка 15**

**К.л. № 1344 Съгласие за продажба на общински недвижим имот, представляващ придаваем терен по улична регулация, с площ от 67 кв.м., приобщен към УПИ VIII-1244, в кв. 38 по плана на кв. „Долапите“, град Русе, представляващ, съгласно кадастралната карта и кадастралните регистри (КККР) на гр. Русе, поземлен имот с идентификатор 63427.9.1244**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми дами и господа общински съветници, поддържаме точката, за да се приложи уличната регулация.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1404**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3, чл. 8, ал. 9 и чл. 41, ал. 2 от ЗОС, Протокол № 39 от 12.06.2023г. на Комисията по общинска собственост, скица - проект за придаваемо място по улична регулация, съобразно предвижданията на ПУП-ПРЗ, одобрен със Заповед № РД-01-1014/ 03.04.2023 г. на Кмета на Община Русе, Общински съвет - Русе реши:

1. Допълва годишната програма за управление и разпореждане с имотите – общинска собственост за 2023г. с продажба на терен, общинска собственост, представляващ придаваема част от 67 кв.м. по улична регулация от ПИ № 63427.9.1168 - ул. „Мануш Войвода“, придаван към УПИ VIII-1244, в кв. 38 по плана на кв. „Долапите“, град Русе, представляващ, съгласно КККР на гр. Русе, поземлен имот с идентификатор 63427.9.1244, с прогнозна цена в размер на 3 120,00 лева (три хиляди сто и двадесет лева), без дължими данъци и такси.

2. Обявява придаваем терен от 67 кв.м. по улична регулация от ПИ № 63427.9.1168 - ул. „Мануш Войвода“, гр. Русе, община Русе, придаван към УПИ VIII-1244, в кв. 38 по плана на кв. „Долапите“, град Русе, представляващ, съгласно КККР на гр. Русе, поземлен имот с идентификатор 63427.9.1244, за частна общинска собственост.

3. Да се продаде терен, общинска собственост, представляващ придаваема част от 67 кв.м. по улична регулация от поземлен имот ПИ № 63427.9.1168 - ул. „Мануш Войвода“ придаван към УПИ VIII-1244, в кв. 38 по плана на кв. „Долапите“, град Русе, представляващ, съгласно КККР на гр. Русе, поземлен имот с идентификатор 63427.9.1244, на Евгени Колев Иванов, след заплащане на Община Русе цена в размер на 3 120,00 лева (три хиляди сто и двадесет лева), без дължими данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 16**

**К.л. № 1345 Съгласие за продажба на общински недвижим имот, представляващ придаваем терен по улична регулация, с площ от 22 кв.м., приобщен към УПИ V-988, в кв. 122 по плана на кв. „Средна кула“, гр. Русе, представляващ, съгласно кадастралната карта и кадастралните регистри (КККР) на гр. Русе, поземлен имот с идентификатор 63427.10.988**

**Г-жа Златомира Стефанова:** Благодаря, господин Председател. Поддържаме точката.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 38. С 38 „за“, 0 „против“ и 0 „въздържали се“ се прие**

**РЕШЕНИЕ № 1405**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3, чл. 8, ал. 9 и чл. 41, ал. 2 от ЗОС, Протокол № 39 от 12.06.2023г. на Комисията по общинска собственост, скица - проект за придаваемо място по улична регулация, съобразно предвижданията на ПУП-ПР, одобрен със Заповед № РД-01-1374/09.05.2023г. на Кмета на Община Русе, Общински съвет реши:

1. Допълва годишната програма за управление и разпореждане с имотите – общинска собственост за 2023г. с продажба на терен, общинска собственост, представляващ придаваема част от 22 кв.м. по улична регулация от ПИ № 63427.10.1161 - ул. „Цанко Дюстабанов“ придаван към УПИ V-988, в кв. 122 по плана на кв. „Средна кула“, гр. Русе, представляващ, съгласно КККР на гр. Русе, поземлен имот с идентификатор 63427.10.988, с прогнозна цена в размер на 590,00 лева (петстотин и деветдесет лева), без дължими данъци и такси.

2. Обявява придаваем терен от 22 кв.м. по улична регулация от ПИ № 63427.10.1161 - ул. „Цанко Дюстабанов“, гр. Русе, община Русе, придаван към УПИ V-988, в кв. 122 по плана на кв. „Средна кула“, гр. Русе, представляващ, съгласно КККР на гр. Русе, поземлен имот с идентификатор 63427.10.988, за частна общинска собственост.

3. Да се продаде терен, общинска собственост, представляващ придаваема част от 22 кв.м. по улична регулация от поземлен имот ПИ № 63427.10.1161 - ул. „Цанко Дюстабанов“ придаван към УПИ V-988, в кв. 122 по плана на кв. „Средна кула“, гр. Русе, представляващ, съгласно КККР на гр. Русе, поземлен имот с идентификатор 63427.10.988, на Стефан Христов Стефанов, след заплащане на Община Русе цена в размер на 590,00 лева (петстотин и деветдесет лева), без дължими данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 17**

**К.л. № 1346 Съгласие за продажба на общински недвижим имот, представляващ придаваем терен по улична регулация, с площ от 52 кв.м., приобщен към новообразуван (от разделянето на УПИ XII, кв. 46) УПИ XIII-588, в кв. 46 по плана на село Бъзън, Община Русе, Област Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, поддържаме точката да се приложи уличната регулация в село Бъзън.

**Г-н Иво Пазарджиев:** Благодаря. Заявки за изказвания? Няма. Режим на гласуване. Работи системата, но… Тя дава сигнал 5 секунди преди края.

**КВОРУМ – 39. С 39 „за“, 0 „против“ и 0 „въздържали се“ се прие**

**РЕШЕНИЕ № 1406**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол № 39 от 13.06.2023г. на Комисията по общинска собственост, скица - проект за придаваемо място по улична регулация, съобразно предвижданията на ПУП-ИПР, одобрен със Заповед № РД-01-1188/21.04.2023г. на Кмета на Община Русе, Общински съвет реши:

1. Допълва годишната програма за управление и разпореждане с имотите – общинска собственост за 2023г. с продажба на терен, общинска собственост, представляващ придаваема част от 52 кв.м. по улична регулация от ПИ № 501.1488 - ул. „Възрожденска“ придаван към новообразувания УПИ XIII-588, кв. 46 по плана на село Бъзън, Община Русе, Област Русе, с прогнозна цена в размер на 920,00 лева (деветстотин и двадесет лева), без дължими данъци и такси.

2. Обявява придаваем терен от 52 кв.м. по улична регулация от ПИ № 501.1488 - ул. „Възрожденска“, с. Бъзън, община Русе, придаван към новообразувания УПИ XIII-588, кв. 46 по плана село Бъзън, Община Русе, Област Русе, за частна общинска собственост.

3. Да се продаде терен, общинска собственост, представляващ придаваема част от 52 кв.м. по улична регулация от ПИ № 501.1488 - ул. „Възрожденска“, с. Бъзън, община Русе, придаван към новообразувния УПИ XIII-588, кв. 46 по плана на с. Бъзън, община Русе, на Андрей Драгомиров Митев и Екатерина Драгомирова Антонова, след заплащане на Община Русе цена в размер на 920,00 лева (деветстотин и двадесет лева), без дължими данъци и такси.

4. 30% от постъпленията от продажбата на имота да се използват за дейности, съответно посочени в чл.52, ал.5, т.1 и т.2 от ЗМСМА, на територията на съответното населено място.

5. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 18**

**К.л. № 1347 Прехвърляне на общински недвижим имот, представляващ придаваем терен от 787 кв.м по улична регулация от ПИ 63427.178.29 съгласно кадастралната карта и кадастралните регистри (КККР) на гр. Русе към частния УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, срещу отнемане на терен от 175 кв.м. от частния УПИ V-110 (ПИ с идентификатор 63427.178.110) и придаване към общинския ПИ 63427.178.29**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1407**

На основание чл. 21, ал. 1, т. 8 и чл. 21, ал. 2 от ЗМСМА, чл. 6, ал. 1 и ал. 3, чл. 41, ал. 2, чл. 8, ал. 9, всички от ЗОС, във връзка с §22, ал. 1, т. 1, буква „б“ от ЗР от ЗУТ, с цел прилагане на регулацията, по ПУП-ИПР, одобрен със Заповед № РД-01-673/02.03.2023г. на Кмет на Община Русе за обособяване на УПИ: УПИ V-110, кв. 1036 по плана на кв. ИПЗ, град Русе, Общински съвет – Русе, реши:

1. Допълва годишната програма за управление и разпореждане с имотите- общинска собственост за 2023 г. с продажба на терен, общинска собственост, представляващ придаваема част от 787 кв.м. по улична регулация от ПИ 63427.178.29 по КККР на гр. Русе – второстепенна улица, придаван към УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, с прогнозна цена в размер на 59 630 лева (петдесет и девет хиляди шестстотин и тридесет лева), без дължими данъци и такси.

2. Обявява придаваем терен от 787 кв.м. по улична регулация от ПИ 63427.178.29 по КККР на гр. Русе – второстепенна улица, придаван към новообразуван УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, за частна общинска собственост.

3. Да се продадат 787 кв.м. по улична регулация от ПИ 63427.178.29 по КККР на гр. Русе – второстепенна улица, придаван към новообразуван УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, придобит в собственост от „Русе Пропъртис“ ЕООД, ЕИК 206142713, на стойност 59 630 лева (петдесет и девет хиляди шестстотин и тридесет лева), без дължими данъци и такси, които са за сметка на дружеството.

4. Допълва годишната програма за управление и разпореждане с имотите – общинска собственост за 2023 г. с придобиване на терен, представляващ придаваема част от 175 кв.м. от новообразуван УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, придавани към общински поземлен имот ПИ 63427.178.29 - второстепенна улица, с прогнозна цена в размер на 13 388 лева (тринадесет хиляди триста осемдесет и осем лева), без дължими данъци и такси.

5. Да се придобият 175 кв.м. от новообразуван УПИ V-110, в кв. 1036, Източна промишлена зона, град Русе, представляващ, съгласно КККР на гр. Русе, поземлен имот с идентификатор 63427.178.110, придобит в собственост от „Русе Пропъртис“ ЕООД, ЕИК 206142713придавани към общински поземлен имот ПИ 63427.178.29 – второстепенна улица, на стойност 13 388 лева (тринадесет хиляди триста осемдесет и осем лева), без дължими данъци и такси.

Решението подлежи на оспорване чрез Общински съвет - Русе пред Административен съд – Русе в 14-дневен срок от оповестяването му.

**Точка 19**

**К.л. № 1348 Застраховане на социални жилищни имоти – частна общинска собственост**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми дами и господа общински съветници, предложението е по повод писмо от господин Мариян Димитров, който е директор на Обществената трапезария и социалните жилища. Той желае да се застраховат 28 броя социални жилища апартаменти в новопостроените сгради за 2024 година. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 42. С 42 „за“, 0 „против“ и 0 „въздържали се“ се прие**

**РЕШЕНИЕ № 1408**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите частна общинска собственост – социални жилища, подлежащи на задължително застраховане през 2024 г., срещу застрахователните рискове природни бедствия и земетресения.

**Точка 20**

**К.л. № 1349 Застраховане на имоти – частна общинска собственост**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, всяка година внасяме предложението по повод на искането на директора Иван Гецов на ОП „Управление на общински имоти“. Касаят се жилищните имоти от Списък 1. Това са къщи, резервен фонд, както и сгради частна общинска собственост. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 39. С 38 „за“, 1 „против“ и 0 „въздържали се“ се прие**

**РЕШЕНИЕ № 1409**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите, частна общинска собственост, подлежащи на застраховане през 2024 г. срещу застрахователни рискове природни бедствия и земетресения, включващ:

1. Списък №1 на общинските жилища за настаняване под наем на граждани с установени жилищни нужди - раздел Б. Къщи – 186 броя *(приложение №1)*;

2. Списък №3 на общинските жилища от резервния фонд – 252 броя *(приложение №2)*;

3. Списък на имоти частна общинска собственост – 23 броя *(приложение №3)*.

**Точка 21**

**К.л. № 1350 Изменение на „Списък на жилищата за продажба“ и извършване на продажба на допълнително определени общински жилища**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Предложението е по повод поетапното изпълнение на ваше Решение номер 645. Предлагаме за продажба следващите 2 апартамента и за сведение на общинския съвет остават още 4, за да изпълним решението. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 41. С 41 „за“, 0 „против“ и 0 „въздържали се“ се прие**

**РЕШЕНИЕ № 1410**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 9, чл. 42, ал. 1, т. 1 и т. 2, и ал. 2, чл. 47, ал. 1, т. 3, ал. 2 и ал. 3 от Закона за общинската собственост, чл. 12, ал. 1, т. 1 и т. 2, ал. 2 и ал. 4, чл. 36, ал. 1, ал. 2 и ал. 5 от Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет - Русе, Решение №645, прието с протокол №26/14.10.2021 г., Общинският съвет реши:

1. Приема допълнение и изменение на Списък №1 на общинските жилища за настаняване под наем на граждани с установени жилищни нужди, раздел А: Апартаменти, утвърден от Общински съвет – Русе с Решение №1179/24.01.2023 г. и допълнено с Решение №1287/20.04.2023 г. на Общински съвет – Русе, както следва:

1.1. създава нова точка №1546 – жилищен имот, представляващ апартамент с административен адрес гр. Русе, кв. „Родина“, ул. „Чипровци“ №24, бл. „Фридрих Енгелс-Б“, вх. 2, ет. 1, ап. №4, предмет на АЧОС №10385/15.03.2022 г.;

1.2. създава нова точка №1547 – жилищен имот, представляващ апартамент с административен адрес гр. Русе, ж.к. „Дружба 1“, ул. „Изола планина“ №13, бл. „Ловеч“, вх. 1, ет. 1, ап. №1, предмет на АЧОС №10622/01.11.2022 г.;

1.3. премахва точка №371 – жилищен имот, представляващ апартамент с административен адрес гр. Русе, кв. „Родина“, ул. „Чипровци“ №28, бл. „Фридрих Енгелс-Г“, вх. 3, ет. 1, ап. 16, предмет на АЧОС №10720/17.02.2023 г.;

1.4. премахва точка №240 – жилищен имот, представляващ апартамент с административен адрес гр. Русе, ж.к. „Изток“, бул. „Липник“ №110, бл. „Славия“, вх. 2, ет. 1, ап. 6, предмет на АЧОС №10626/01.11.2022 г.

2. Допълва и изменя „Списък на общинските жилища за продажба“ на наемателите, настанени в тях по административен ред, както следва:

2.1. създава нова точка №72 – жилищен имот, представляващ апартамент с административен адрес гр. Русе, кв. „Родина“, ул. „Чипровци“ №28, бл. „Фридрих Енгелс-Г“, вх. 3, ет. 1, ап. 16, предмет на АЧОС №10720/17.02.2023 г.;

2.2. създава нова точка №73 – жилищен имот, представляващ апартамент с административен адрес гр. Русе, ж.к. „Изток“, бул. „Липник“ №110, бл. „Славия“, вх. 2, ет. 1, ап. 6, предмет на АЧОС №10626/01.11.2022 г.;

2.3. премахва точка №62 – жилищен имот, представляващ апартамент с административен адрес гр. Русе, кв. „Родина“, ул. „Чипровци“ №24, бл. „Фридрих Енгелс-Б“, вх. 2, ет. 1, ап. №4, предмет на АЧОС №10385/15.03.2022 г.;

2.4. премахва точка №60 - създава нова точка №1547 – жилищен имот, представляващ апартамент с административен адрес гр. Русе, ж.к. „Дружба 1“, ул. „Изола планина“ №13, бл. „Ловеч“, вх. 1, ет. 1, ап. №1, предмет на АЧОС №10622/01.11.2022 г.

3. Допълва годишната програма за управление и разпореждане с имоти общинска собственост за 2023 г. с продажби на следните жилищни имоти – частна общинска собственост:

3.1. СОС с идентификатор 63427.5.673.3.2 по КККР на гр. Русе, представляващ апартамент №16, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 70,16 кв.м., заедно с прилежащите изба №7 с площ от 4,18 кв.м. и 1,160% идеални части от общите части на сградата, с административен адрес гр. Русе, кв. „Родина“, ул. „Чипровци“ №28, бл. „Фридрих Енгелс-Г“, вх. 3, ет. 1, предмет на АЧОС №10720/17.02.2023 г., вписан в Службата по вписвания – Русе, с прогнозен приход от продажбата в размер на 99 200,00 лева, без дължими данъци и такси.

3.2. СОС с идентификатор 63427.7.606.3.27 по КККР на гр. Русе, представляващ апартамент №6, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 58,93 кв.м., заедно с прилежащите изба №22 с площ от 3,54 кв.м. и 0,608% идеални части от общите части на сградата, с административен адрес гр. Русе, ж.к. „Изток“, бул. „Липник“ №110, бл. „Славия“, вх. 2, ет. 1, предмет на АЧОС №10626/01.11.2022 г., вписан в Службата по вписвания – Русе, с прогнозен приход от продажбата в размер на 92 500,00 лева, без дължими данъци и такси.

4. Дава съгласие за извършване на продажби на посочените жилищни имоти – частна общинска собственост, на настанените в тях наематели, както следва:

4.1. СОС с идентификатор 63427.5.673.3.2 по КККР на гр. Русе, представляващ апартамент №16, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 70,16 кв.м., заедно с прилежащите изба №7 с площ от 4,18 кв.м. и 1,160% идеални части от общите части на сградата, с административен адрес гр. Русе, кв. „Родина“, ул. „Чипровци“ №28, бл. „Фридрих Енгелс-Г“, вх. 3, ет. 1, предмет на АЧОС №10720/17.02.2023 г., вписан в Службата по вписвания – Русе, на Д. П. А. на цена 99 200,00 лева, без включени дължими данъци и такси. Последните са за сметка на купувача.

4.2. СОС с идентификатор 63427.7.606.3.27 по КККР на гр. Русе, представляващ апартамент №6, с предназначение: Жилище, апартамент – в жилищна или вилна сграда, или в сграда със смесено предназначение, брой нива на обекта: 1, с площ от 58,93 кв.м., заедно с прилежащите изба №22 с площ от 3,54 кв.м. и 0,608% идеални части от общите части на сградата, с административен адрес гр. Русе, ж.к. „Изток“, бул. „Липник“ №110, бл. „Славия“, вх. 2, ет. 1, предмет на АЧОС №10626/01.11.2022 г., вписан в Службата по вписвания – Русе, на Б. И. В. на цена 92 500,00 лева, без включени дължими данъци и такси. Последните са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 22**

**К.л. № 1351 Откриване на процедура за провеждане на публичен търг с явно наддаване за продажба на движими вещи**

**Г-жа Златомира Стефанова:** Благодаря, господин Председател. Предложението касае откриване на процедура за провеждане на публичен търг с явно наддаване по повод, постъпил в общинска администрация доклад от директора на ОП „Паркстрой“ Русе за отпаднала необходимост от активи движими вещи, заведени в баланса на общинското предприятие и съхранявани на територията на Летище Русе. Имаме заявление от „Еърпорт Русе“ ЕООД, дружество на което е учредено безвъзмездно право за ползване върху имота. То е депозирало молба за закупуване на тези вещи, които са съобразно Наредба 20 за удостоверяване експлоатационната годност на граждански летища за лицензиране на летищни оператори и оператори на наземно обслужване. Изготвена е пазарна оценка на вещите, която ви е приложена в контролния лист, която възлиза на 15 940 лева. За сведение на общинските съветници, може би повече от половината, след като ги разгледах като вещи, всъщност те не могат да бъдат използвани. Благодаря ви.

**Г-н Иво Пазарджиев:** Благодаря. Заявка за изказване от Деян Недков.

**Г-н Деян Недков:** Благодаря, господин Председател. Господин Кмет, колеги. На една от комисиите предложих точката да бъде оттеглена и преработена с цел отдаване под наем на въпросните движими вещи. Във връзка с твърде ранния етап на изпълнение на инвестиционните намерения на „Еърпорт Русе“ ние не можем да вземем информирано решение до каква степен те ще си изпълнят поетите ангажименти и с тази цел Община Русе, за да не загуби безвъзвратно това имущество, което е свързано с летището, аз предлагам този контролен лист да го отложим и администрацията да го преработи във вид на отдаване под наем на описаното движимо имущество.

**Г-н Иво Пазарджиев:** Благодаря, господин Галин Ганчев. Господин Ганчев, имате ли заявка за изказване? Добре. Госпожа Златомира Стефанова.

**Г-жа Златомира Стефанова:** Уважаеми господин Недков, от страна на администрацията изразяваме отрицателно становище по Вашето искане. Ще Ви обясня защо. Първо, както Ви споменах, мога да Ви ги изчета абсолютно всичките вещи и знам точно кои могат да бъдат използвани и кои не. Повечето от тях абсолютно са за скрап. Имаме един ЗИЛ, който дори до Ретропарада не може да стигне. От това, което мога да кажа, че Вашите притеснения относно инвестициите на „Еърпорт Русе“ всъщност, ако се сещате, решението, което взе общинския съвет беше, че ако дружеството не си изпълни поетите ангажименти по договора, всъщност всяка една инвестиция остава за Община Русе. До момента само ние сме дали информация предварителна, оградата е вече над милион, така че ако тези хора не продължат, нали на фона на 15 000, 1 милион. Мисля, че всеки може да си направи калкулацията. Така че, мисля, че няма нужда това нещо и предлагам на общинския съвет да го гласува, защото действително голяма част от нещата са точно за скрап. Те са си останали там от време оно както се казва. Допълнително към това мога да кажа, че предстои и комисия, която ще бъде представено изпълненията на поетите ангажименти и ще бъде представена и към вас, а те никак не са малко мога да кажа.

**Г-н Иво Пазарджиев:** Благодаря. Други заявки за изказвания? Няма. Гласуваме предложението на господин Деян Недков за отлагане на точката. Гласуваме предложението на господин Недков. По електронна система са 21 „за“, 12 „против“, 12 „въздържали се“. Добре, има някакъв проблем със системата. Аз правя искане за прегласуване на точката на предложението господин Недков. Стартирана е системата. Прегласуваме предложението на господин Недков.

**КВОРУМ – 45. С 19 „за“, 15 „против“ и 11 „въздържали се“ не се прие предложението.**

**Г-н Иво Пазарджиев:** Гласуваме основното предложение. Системата е стартирана, моля гласувайте.

**КВОРУМ – 45. С 29 „за“, 5 „против“ и 11 „въздържали се“ се прие**

**РЕШЕНИЕ № 1411**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост, във връзка с чл. 46, ал.1 от Наредба №1 за общинската собственост на Общински съвет - Русе, Общинският съвет реши:

1. Дава съгласие за продажба чрез публичен търг с явно наддаване на движими вещи, описани по вид и количества по приложения списък (*приложение №1*) – неразделна част от настоящото решение, намиращи се на територията на Летище Русе, с адрес с. Щръклево, Община Иваново, с обща начална тръжна продажна цена в размер на 15 940 лева (петнадесет хиляди деветстотин и четиридесет лева), без дължими данъци и такси. Последните са за сметка на спечелилия търга участник – купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Г-н Иво Пазарджиев:** Господин Кмета иска изказване. Заповядайте.

**Г-н Пенчо Милков:** Уважаеми господин Председател, уважаеми колеги. По повод на тази точка искам да кажа, че в момента се извършва проверка и на следваща сесия трябва да представим доклад до вас за изпълнените дейности като вид, количество и стойност на обекта летище съобразно решението на общинския съвет, просто се подготвя в момента. На място според мене също е хубаво да се организира може би последната преди да се гласува от общинските съветници, който проявява интерес да види с очи какво е изпълнено, а не само да пише 9 км. ограда. Да, изпълнена е оградата на 2,50, 9 км. ограда, но просто да видите всичко. Нови ГСМ системи има, осветлението е пристигнало. Трябва да се разположи до края на този месец. Летището е прекатегоризирано в момента, чисто документално нивото му е много по-високо и нещата, които се случват надявам се следващия път така да усетите реално, освен че договора се изпълнява, Русе получава една нова енергия в това летище.

**Точка 23**

**К.л. № 1352 Предоставяне безвъзмездно за ползване за срок от 10 г. (десет години) на едноетажна масивна сграда – бивш Клуб на пенсионера, намираща се в с. Ястребово, Община Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме тази точка, като към настоящия момент сградата е празна. Кметът на кметството господин Етем няма възражения, изразява своето положително становище. Благодаря ви.

**Г-н Иво Пазарджиев:** Благодаря. Заявки за изказване? Няма. Режим на гласуване.

**КВОРУМ – 45. С 39 „за“, 0 „против“ и 6 „въздържали се“ се прие**

**РЕШЕНИЕ № 1412**

На основание чл.21, ал.2, във връзка с чл.21, ал.1, т.8 от Закона за местното самоуправление и местната администрация, чл.21, ал. 3 от Закона за вероизповеданията, чл. 39, ал. 5 от Закона за общинската собственост и чл.44, ал.5 от Наредба № 1 на Общински съвет – Русе за общинската собственост, Общински съвет - Русе реши:

Предоставя на Мюсюлманско изповедание, Булстат: 121526008, за нуждите на Мюсюлманско настоятелство с. Ястребово, Община Русе безвъзмездно право за ползване за срок от 10 (десет) години на едноетажна масивна сграда със застроена площ 56 кв.м. – бивш Клуб на пенсионера, разположена в урегулиран поземлен имот I в квартал 6 по регулационен и застроителен план на с. Ястребово, Община Русе, ЕКАТТЕ: 87700, предмет на Акт за частна общинска собственост №1394/09.06.1997 г. (вписан в Службата по вписванията - Русе).

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 24**

**К.л. № 1364 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Област Русе, Община Русе, с. Хотанца**

**Г-жа Златомира Стефанова:** Господин Председател, уважаеми дами и господа общински съветници, поддържаме точката с положително становище на кмета на село Хотанца. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 43. С 33 „за“, 2 „против“ и 8 „въздържали се“ се прие**

**РЕШЕНИЕ № 1413**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх.№ОИ-10-30/06.02.2023г. и извлечение от Протокол №39/13.06.2023 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2023 г. с продажба на незастроен поземлен имот – частна общинска собственост, представляващ незастроен урегулиран поземлен имот /УПИ/ XX – 17, в кв. 1, по регулационния и застроителен план на с. Хотанца, Община Русе, Област Русе, с площ от 904 кв.м., с трайно предназначение на територията: Урбанизирана, отреден за жилищно застрояване, с адрес: Област Русе, Община Русе, с. Хотанца, предмет на Акт за частна общинска собственост №10810/17.05.2023 г., вписан под №5916, том 3228, ДВР 5923, вх. рег. № 6094/29.05.2023 г. по описа на Службата по вписвания – Русе, с прогнозен приход от продажбата в размер на 21 020.00 лева, без данъци и такси.

2. Дава съгласие за откриване на процедура за провеждане на публичен търг с явно наддаване за продажба на незастроен поземлен имот – частна общинска собственост, представляващ незастроен урегулиран поземлен имот /УПИ/ XX – 17, в кв. 1, по регулационния и застроителен план на с. Хотанца, Община Русе, Област Русе, с площ от 904 кв.м., с трайно предназначение на територията: Урбанизирана, отреден за жилищно застрояване, с адрес: Област Русе, Община Русе, с. Хотанца, предмет на Акт за частна общинска собственост №10810/17.05.2023 г., вписан под №5916, том 3228, ДВР 5923, вх. рег. № 6094/29.05.2023 г. по описа на Службата по вписвания – Русе, при начална тръжна пазарна цена 21 020.00 лв., без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

30% от постъпленията от продажбата да се използват за дейностите, визирани в чл.52, ал.5 от Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 25**

**К.л. № 1365 Откриване на процедура за провеждане на публичен търг с явно наддаване за продажба на недвижим имот – частна общинска собственост, кв. 22 по застроителния и регулационен план на село Просена, ЕКАТТЕ 58637, Община Русе, улица „Христо Ботев“**

**Г-жа Златомира Стефанова:** Благодаря, господин Председател. Уважаеми общински съветници, поддържаме точката. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 43. С 33 „за“, 1 „против“ и 9 „въздържали се“ се прие**

**РЕШЕНИЕ № 1414**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление с вх. №ОИ-10-65/2022 г. и извлечение от Протокол №36/24.02.2023 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на незастроен урегулиран поземлен имот, представляващ УПИ IX - 44 в кв. 22 по Застроителния и регулационен план на с. Просена, Община Русе, одобрен със Заповед №1728/21.09.1988 г. на Главен архитект на гр. Русе, с площ от 860 кв.м., отреден за жилищно застрояване, с адрес с. Просена, общ. Русе, ул. „Христо Ботев“, предмет на АЧОС №4758/28.09.2006 г., вписан под №178, том 38, Н.Д. 9449, Парт. №320, вх.рег. №13361 от 04.10.2006 г. по описа на Службата по вписвания – Русе, при начална тръжна продажна цена 6 120,00 лева, без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 26**

**К.л. № 1366 Откриване на процедура за провеждане на публичен търг с явно наддаване за продажба на поземлен имот – частна общинска собственост, с адрес: землище на с. Ново село, ЕКАТТЕ: 52235, Община Русе, местност „Край село“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, с положително становище на кмета на Ново село поддържаме точката.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 42. С 33 „за“, 0 „против“ и 9 „въздържали се“ се прие**

**РЕШЕНИЕ № 1415**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. с чл. 8, ал. 1 и ал. 9, чл. 35, ал. 1 и чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. №ОИ-10-11/18.01.23г. и извлечение от Протокол №37/27.03.2023 г. на Комисията по общинска собственост, Общинският съвет реши:

1. Допълва „Годишната програма за управление и разпореждане с имоти общинска собственост за 2023“ г. с продажба на поземлен имот с идентификатор: 52235.143.2 - частна общинска собственост, представляващ земеделска земя, с площ от 57 кв.м., с начин на трайно ползване: Нива, землището на село Ново село, местност „Край село“ по Кадастралната карта и кадастралните регистри на село Ново село, Община Русе, категория на земята 3, при граници и съседни имоти: 52235.143.1, 52235.143.3, 52235.888.9901. За имота е съставен Акт за частна общинска собственост с №9333/08.08.2019 г. за частна общинска собственост, вписан под №20, т. 27, Н.Д. 5474, ДВР – 10338, вх. рег. №10563/18.08.2019 г. в Служба по вписванията – град Русе към Агенция по вписванията, с прогнозен приход от продажбата в размер на 246,00 лв. (двеста четиридесет и шест лева), без данъци и такси.

2. Дава съгласие за откриване на процедура за провеждане на публичен търг с явно наддаване за продажба на поземлен имот с идентификатор: 52235.143.2 - частна общинска собственост, представляващ земеделска земя, с площ от 57 кв.м., начин на трайно ползване: Нива, землището на село Ново село, местност „Край село“ по кадастралната карта и кадастралните регистри на село Ново село, ЕКАТТЕ: 52235, Община Русе, категория на земята 3, при граници и съседни имоти: 52235.143.1, 52235.143.3, 52235.888.9901. За имота е съставен Акт за частна общинска собственост с №9333/08.08.2019 г. за частна общинска собственост, вписан под № 20, т. 27, вх. рег. №10563/18.08.2018 г. в Служба по вписванията – град Русе към Агенция по вписванията, с начална тръжна продажна цена в размер на 246,00 лв. (двеста четиридесет и шест лева), без данъци и такси.

Дължимите данъци и такси са за сметка на спечелилия търга участник – купувач.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 27**

**К.л. № 1367 Изразяване на предварително съгласие за провеждане на процедура по промяна предназначението на част от поземлен имот с идентификатор 63427.43.17 по Кадастралната карта и кадастралните регистри /КККР/ на град Русе, с адрес на поземления имот: землище на гр. Русе, община Русе, област Русе, местност „Кадишева нива, целият с площ 10 742 кв., трайно предназначение на територията: Земеделска, начин на трайно ползване: За селскостопански, горски, ведомствен път**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Поддържаме точката. Всъщност става въпрос за промяна на предназначението за част от общинския имот от 523 квадратни метра. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 41. С 41 „за“, 0 „против“ и 0 „въздържали се“ се прие**

**РЕШЕНИЕ № 1416**

На основание чл. 21, ал. 1, т. 8, и чл. 21, ал. 2 от ЗМСМА, при съответно приложение чл. 30, ал. 3 и чл. 40, ал. 5 от Правилника за прилагане на Закона за опазване на земеделските земи /ППЗОЗЗ/, Общински съвет – Русе реши:

Дава предварително съгласие за промяна предназначението на част с площ 523 кв. м. от поземлен имот с идентификатор 63427.43.17 по Кадастралната карта и кадастралните регистри /КККР/ на град Русе, с адрес на поземления имот: землище на град Русе, община Русе, област Русе, местност „Кадишева нива, целият с площ 10 742 кв., трайно предназначение на територията: Земеделска, начин на трайно ползване: За селскостопански, горски, ведомствен път, предмет на Акт № 10659/19.12.2022 г. за публична общинска собственост, вписан под № 34, том 49, вх. рег. № 17009/23.12.2022 г. в Служба по вписванията – град Русе към Агенция по вписванията, необходима за осигуряване на транспортен достъп до поземлен имот с идентификатор 63427.43.23 по КККР на град Русе, собственост на „ИВ ТРАНС О9“ ЕООД, ЕИК 200701672.

**Точка 28**

**К.л.1368 Отдаване под наем на имоти - ПОС**

**Г-жа Златомира Стефанова:** Благодаря, господин Председател. Предложението за отдаване под наем два обекта публична общинска собственост, представляващи заведения за хранене и развлечения, които са в емблематичната сграда на Доходното здание. Така нареченото „Хепи“ и „Арт кафе“. Предлагаме отдаването да бъде чрез публичен търг с явно наддаване с допълнителни специфични условия, които са обсъдени и са ви предложени в контролния лист. Благодаря.

**Г-н Иво Пазарджиев:** Благодаря Ви. Заявки за изказвания по точката? Госпожа Наталия Кръстева.

**Г-жа Наталия Кръстева:** Уважаеми колеги, поставих въпроса и на постоянната комисия по ЗОРС. За тези, които не са членове на комисията, ще си позволя да обърна внимание, че тази точка на правната комисия не беше приета. Оттук насетне искам да обърна внимание по-детайлно на сумите, които са разписани в предложението. Госпожа Стефанова току що каза, че са обсъдени тези помещения, които са предмет в момента на нашето внимание, аз не знам с кого са обсъдени. Очевидно не е било по групи, не е било по комисии. Вероятно самата администрация, което може би е редно самата администрация да си обсъди и да се вземе решение. Но в крайна сметка общинският съвет взема окончателното такова, така че може би беше хубаво да чуете и нашето мнение. Искам да обърна внимание, че в началната тръжна месечна цена, която е определена и осъдена от администрацията е 5 560 лева без включен ДДС за „Хепи“, а за „Арт кафе“ 860 лева без включен ДДС. По-нататък в условията е записано, че спечелилият търга поема финансов ангажимент към Община Русе за ремонт, поддръжка, издръжка на сградата на Доходното здание. Да, няма лошо. Това действително са може би едни от най-атрактивните общински имоти, които се отдават под наем и би следвало да има такъв ангажимент към самата сграда, в която се намират. Но обърнах внимание и на правна комисия, че за „Хепи“ сумата е определена на 150 000 лева, а за „Арт кафе“ на 100 000 лева, като е определено, че тези суми следва да се платят еднократно. Обръщам внимание на общинския съвет, че отделно от началната тръжна цена, която е разбира се нормален ангажимент, отделно от еднократните суми, които Община Русе ще иска да заплатят бъдещите наематели, отделно от това те ще дадат и 30 000 лева за „Хепи“ и 10 000 лева за „Арт“ кафето годишно за подпомагане на културни, спортни мероприятия, организирани от Община Русе за всяка година от срока на действие на договора за наем. Сега, имаше дебат на правна комисия. Аз и там направих моето предложение. Ще се аргументирам пред вас по следния начин. Считам, че всичките суми, които… Приключвам, господин Пазарджиев… Които… Не, не от група, не. Всичките суми, които зачекнах току що са достатъчно голям обем и смятам, че тези двама бъдещи наематели оставяме в по-неблагоприятно положение спрямо другите наематели на общинска собственост. Да, може да не е толкова атрактивна, колкото тази, но смятам, че има противопоставяне, което не е редно. Считам, че в период на стагнация, в който се намираме в момента, е така непосилно за хората, които имат афинитет и апетит към тези помещения. Господин Милков винаги е афиширал, че ще подпомага русенският бизнес, така че аз смятам, че един толеранс към бъдещите наематели или към бъдещите хора, които заявяват желание, може да се направи и в този контекст правя предложение. За „Хепи“ от 150 000 лева, този еднократен ангажимент да стане 100 000, а за „Арт“ кафето от 100 000 на 50 000. Благодаря.

**Г-н Иво Пазарджиев:** Благодаря, госпожо Кръстева. Следващо заявено изказване, господин Йовчо Смилов. След него Иван Петров Иванов.

**Г-н Йовчо Смилов:** Уважаеми господин Председател, уважаеми господин Кмет, уважаеми колеги общински съветници. Аз също участвах и присъствах на дебатите по тази точка. Също съм наясно с това, което каза преди малко Наталия Кръстева за Комисията по ЗОРС. Винаги сме проявявали всички заедно загриженост общината да има своите регулярни приходи. И по някакъв начин и бизнеса индиректно да помага, както и в случая се предлага. Аз също искам да ви кажа, че за тези, които се намират в реални условия в реалния сектор, било то в производствения сектор, било то в сектор търговия, с всеки изминат ден последствията от кризата, за която допреди година нещо повече се говореше, отколкото да усещаме, тя вече все повече започва да се усеща особено след нова година през 2023. Това, което ще предложа, може би ще шокира много хора и от групата, която представлявам, но аз ще бъда още по-краен от госпожа Кръстева. Предлагам сумите, които се коментираха преди малко да станат 30 000 лева за „Хепи“ и 20 000 лева за „Арт кафе“. Благодаря ви за вниманието.

**Г-н Иво Пазарджиев:** Благодаря. Деян Недков, след него… Първо Орлин Дяков, извинявам се.

**Г-н Орлин Дяков:** Господин Председател, уважаеми колеги…

**Г-н Иво Пазарджиев:** Моля за тишина в залата. Ще помоля госпожа Кръстева и господин Смилов да ми дадат на едно листче предложенията просто да ги има.

**Г-н Орлин Дяков:** Аз мисля, че тъй като договорите са дългосрочни, доколкото знам на кафето договора изтича на 9 октомври, на „Хепи“ май, че вече е изтекъл, ако не се лъжа. Да, логично би било следващата администрация да сключи договорите за това дългосрочно, айде да го нарека сътрудничество. Затова аз ще бъда още по-краен от господин Смилов. Аз предлагам тази точка да се оттегли и да се даде шанс на следващото ръководство на общината да си проведе нормално всички процедури и да работи с тези хора, които ще наемат тези емблематични помещения. Благодаря за вниманието.

**Г-н Иво Пазарджиев:** Реплика за Деница Иванова.

**Г-жа Деница Иванова /реплика/:** Уважаеми господин Председател, уважаеми колеги общински съветници. Господин Дяков, не мога да се съглася с Вашето предложение, тъй като Вие сам споменахте, че октомври месец изтича срока за договорите на двете помещения. Предвид, че може би това е една от предпоследните ни сесии. Предвид, че трябва да се подготви самата процедура за отдаване и търга. Съответно, ако към октомври месец ние ще функционираме като орган за местно самоуправление, но ще имаме някакви други ограничени права. Следваща администрация и най-бърза сесия за решаване на този казус и провеждането на каквато и да е процедура, ще бъде декември месец, да не кажа януари. В какъв статут според Вас тези хора ще стоят и те дали ще бъдат наясно? Аз лично не мога да подкрепя такова предложение. Вярвам и колегите общински съветници, тъй като излизаме извън всякакви срокове и ако трябва да се проведе подобна процедура, сега е времето да знаят хората имат ли възможност да кандидатстват и да се проведе ясно и отчетливо. Благодаря.

**Г-н Иво Пазарджиев:** Благодаря. Доктор Теодора Константинова втора реплика. А всъщност имаше заявена… Да, корекцията няма да е реплика. Нека да се направи реплика докторката и после господин Смилов ще направи корекцията преди гласуването по точката.

**Д-р Теодора Константинова /реплика/:** Благодаря, господин Председател. Ще се изкажа принципно по въпроса. Смятам, че трябва да вземаме пример от предците си като дарители, благотворители и градители на Русе и би трябвало дори мисленето на хора, които имат подобен бизнес и използват може би най-ценните помещения в този град на най -хубаво място, има и други разбира се, никого не обиждам, сами да пожелаят да правят дарения, за да може, това е абсолютна истина, а не да ги задължаваме чрез договори. Би трябвало всеки, който милее за този град по някакъв начин да помогне за неговата визия, за културата. Това ще подпомогне дейността и на общината и доброто виждане и представяне на културните институции в Доходното здание. Така че, не виждам никаква драма, разбира се ние ще гласуваме предложенията, които правят другите колеги, всеки ще избере своето мнение и ще изкаже чрез гласуване, но смятам, че дори е обидно да задължаваме чрез договор. Сами трябва да искат хората да помагат. Крайно време е да се промени мисленето, колкото и да е смешно за някои хора.

**Г-н Иво Пазарджиев:** Благодаря. Господин Орлин Дяков за дуплика.

**Г-н Орлин Дяков /дуплика/:** Сега се посъветвах с юристите. Няма никакъв проблем да се продължат с анекс договорите, да си получава общината онова, което си е получавала досега и да се даде шанс на следващото ръководство на общината да сключи тези договори. Така че, това което казвате май че не отговаря точно на истината.

**Г-н Иво Пазарджиев:** Продължаваме, господин Деян Недков.

**Г-н Деян Недков:** Благодаря, господин Председател. Господин Кмет, уважаеми колеги. Аз ще предложа, когато говорим тук всеки хвърля някакви цифри, да погледнем да има някаква пропорционалност и съотносимост в тези цифри. Петстотин и няколко квадрата е помещението на „Хепи“, 5 000 лева е наема грубо, 5 500. Деветдесет квадрата е на „Арт“ кафето, наема е грубо 900 лева. Значи като квадратури и като наемни цени имаме около 6 пъти разлика. Няма логика от единия обект да се искат 150, а от другия да се искат 100. Значи трябва да има съотношение - или 5, или 6. Примерно, ако в първия вариант оставим 150/30, във втория вариант 100/20. Същата е логиката и във финансовия ангажимент за културните и спортните мероприятия. Значи там го имаме 3 пъти разлика, обаче в първия имаме един път и половина разлика. Значи когато предлагаме някакви цифри да са съотносими с някакво правило, с някакво нещо, с площ, с нещо. Аз няма да предлагам цифри. Колегите предложиха, могат да ги променят. Благодаря.

**Г-н Иво Пазарджиев:** Благодаря. Йовчо Смилов за реплика.

**Г-н Йовчо Смилов /реплика/:** Има основание в това, което каза колегата, но все пак тези и първоначалните числа и последващи корекции почиват на някаква реална логика. Не бива да се хващаме към конкретната площ, която е декларирана като помещение под наем, защото вероятно много малко знаят от вас колко реално площ използват като търговска и едните и другите. Пропорцията не е точно каквато е квадратурата, която реално наемат. Тук говорим за чисто обективно използваемата площ. Ако трябва може да се получат допълнителни разяснения, поне според мен и ползвам това, че съм взел думата за реплика. Понеже числата, които предложих и моля за вашето извинение, не ги записах предварително. Всъщност имах предвид да бъдат 50 за „Хепи“ и 30 за „Арт кафе“, а аз погрешно казах две други числа, за което моля да бъда извинен. И така съм подал и при господин Председателя предложението. Благодаря ви колеги.

**Г-н Иво Пазарджиев:** Благодаря. Следващо заявено изказване господин Станчев.

**Г-н Станимир Станчев:** Уважаеми господин Кмет, уважаеми господин председател, уважаеми колеги. Честно казано нямах намерение да се изказвам по тази точка. Може би ще шокирам някой с това. Но започнаха да се хвърлят наистина едни цифри като на пазара общо взето. Това което започнаха нали колегите първо, те си го бяха казали още по време на комисии и бяха го пуснали становище, мисля че в медиите. И след това днеска чувам най-различни цифри. Не че има лошо да се борави с цифри и да се правят различни математически упражнения с тях, но аз имам два въпроса. Първия ми въпрос е каква е сега целта с това предложение с тези допълнителни средства? Ако е целта, както чувам различни слухове в града е да се изгони и „Хепи“ и да останем града, където дори и „Хепи“ нямаме, тъй като знаете каква злополучна съдба има в нашия град и „Макдоналдс“ и „Кентъки Фрайд Чикън“ и така нататък. Целта да се изгони първо „Хепи“ ли е? И второ… Не, не, казвам какви слухове чувам. И второ, по какви критерии се предложиха тези допълнителни суми? И категорично подкрепям изказването на доктор Константинова в частта, където самите хора наематели трябва да смисъл хората с така развита бизнес култура и отношение към развитието на града, да дават допълнителни средства. И в този ред на мисли, сега питам общинска администрация, те ще кажат, не може ли да се остави така наречената „отворена оферта“, смисъл в допълнителни дарения за култура, спорт и еди си какви дейности сумата от… И когато се явят 2, 3 или 5 кандидата, кандидатът, който е предложил сумарно по-добрата оферта, смисъл като наем достигнат примерно 10 000 лева на месец, така ще може би да се изпълни това. Просто размишлявам това, което казва и доктор Константинова и подкрепям изказването на колеги да се оттегли материалът да се прецизира и категорично становището на нашата група е, че няма да настъпят вреди в общината с това решение. Благодаря.

**Г-жа Деница Иванова:** Благодаря на господин Станчев. Заявена реплика от господин Пазарджиев, заповядайте.

**Г-н Иво Пазарджиев /реплика/:** Уважаеми колеги общински съветници, уважаеми господин Станчев. Аз считам, че на първо място ние не следва да обръщаме внимание на всички слухове, които витаят в града. „Хепи“ е достатъчно мощна фирма. Вярвам, че те ще участват в процедурата и ще си направят съответните разчети, какво им дава възможност този бизнес, който упражняват в центъра на град Русе да предложат като наемна цена. Колкото до изказването на господин Дяков. Действително има възможност те да останат и да плащат обезщетения съгласно Закона за задълженията и договорите, но нашия общински съвет си е работещ орган в момента и ние не би следвало да затлачваме процедурите, които да бъдат извършвани от следващия. Така че, бяха направени различни предложения от колеги. Аз считам, че може да се намери разумния вариант, при който и двете помещения да бъдат отдадени и не следва тук да говорим за дарения, както говореше господин Станчев и уважаемата от мен доктор Константинова. Това е финансов ангажимент, така че след като някой е преценил, че иска да участва в тази процедура, той поема съответния финансов ангажимент. Това не е дарение, така че според мен резон имаше и в изказването на господин Недков, че действително едното помещение е изключително по-атрактивно от другото, за да имат сходни финансови ангажименти бъдещите наематели. Благодаря.

**Г-жа Деница Иванова:** Благодаря на господин Пазарджиев. Втора заявена реплика, доктор Константинова. Заповядайте.

**Д-р Теодора Константинова /реплика/:** Искам да уточня нещо. Категорично съм „за“ това да бъде подкрепяна общината финансово. По какъв начин, трябва разбира се да има ангажимент. Не смятам, че доброволното начало може да бъде сигурно във времето и във връзка с това искам да задам един въпрос, тъй като досега не сме виждали желаещи или ние не знаем като общински съветници да подкрепят общината. Имало ли е господин Кмет, или който може да каже, някой от наемателите на общинска собственост, която е атрактивна, да подчертаем по този начин въпроса, който да е дошъл и да е пожелал на базата на своите приходи, печалби, да подпомогне общината за нещо във връзка с културни, спортни или други изяви. Но категорично смятам, че трябва да се подпомага общината. Смятам, че това е въпрос на някакви ценности и ми е интересно дали ги има.

**Г-жа Деница Иванова:** Благодаря на доктор Константинова. За дуплика Станимир Станчев, заповядайте.

**Г-н Станимир Станчев /дуплика/:** Уважаеми господин Председател, уважаеми господин Кмет, уважаеми колеги. Дуплика няма как да направя на доктор Константинова, защото не можах да разбера към мен каква е точно репликата, но към господин Пазарджиев ще го попитам. Явно тези слухове, които се носят в града, той е запознат, щото пръв реагира той.

**Г-жа Деница Иванова:** Благодаря Ви, господин Станчев. Следващо заявено изказване Александър Неделчев, заповядайте.

**Г-н Александър Неделчев:** Благодаря. Уважаеми колеги, какъв дебат стана тук, какво е това нещо. Аз не мога да разбера за какво дебатираме вече половин час ще стане по тази точка. Нещата са много прости и елементарни. Ако няма интерес към тези условия, които общината ще предложи, няма да се явят кандидати и общината, респективно общинския съвет ще преразгледа условията, ако се явят ще бъдат наети от нови наематели или от досегашните. Не мога да разбера какво се притесняваме. Да не си отидело „Хепи“. Че „Макдоналдс“ и „Кентъки“ от къде си отидоха? От общинска собственост ли? Кой ги изгони? Високите наеми? Просто нямаха клиенти достатъчно. „Хепи“ си има клиенти, няма да си отиде, не бойте се. И в Лондон им върви заведението, проверено е. Сега, не знам с какви правни аргументи правната комисия е била „против“. Не чух нещо да се изкаже като несъответствие на законодателството. Икономическата и бюджетната доколкото си спомням нямаше дебати по тази точка. Искам само към колегите, които се изказаха тук да няма такива допълнителни финансови изисквания или да бъдат намалени. Колеги, предстои сесия по бюджета и мога отсега да ви кажа кои ще се изкажат. Примерно да искат още пари за култура и още пари за спорт. Мога поименно да ви ги кажа от сега и тогава ще ги питам по тази точка как гласуваха. Защото как се казва, е тука доктор Константинова е много права, как се казва това здание. И защо е правено? Помните ли? Доходното здание. Да носи доходи на общината, да се подпомага развитието на Русе и на русенци. Така че, недейте плака на чужда ясла ли, как беше израза точно. Като не им изнасят условията, няма да го наемат, ще ги преразгледаме. Може пък да се явят повече от един кандидат и при тези условия, които сега се предлагат. Кой може да гарантира?

**Г-жа Деница Иванова:** Благодаря на господин Неделчев. Първа заявена реплика Наталия Кръстева, заповядайте.

**Г-жа Наталия Кръстева /реплика/:** Господин Неделчев, използвам този способ да Ви репликирам. На първо място съм доволна, че изобщо точката предизвика доста така интересен дебат. Това, че на икономическа и на още каква комисия не е станал дебат само по себе си може би говори, че не толкова задълбочено се гледат материалите по комисии. Оттам насетне това, че предстои приемане на бюджет на Община Русе за мене е крайна мярка бюджета да се подсигурява от джоба на русенския бизнес. Ами наемите или финансовите ангажименти, които ще имат бъдещите наематели на Доходно здание да подпомогнат на така общинския бюджет. Аз това разбрах от Вашето изказване, затова Ви репликирам. Оттам насетне дали русенският бизнес, русенските търговци и русенските ресторантьори и хотелиери даряват нещо на Община Русе. Това е един акт, който всеки, който го е правил, не иска афиширане. И аз смятам, че завършвам с това, с което започнах изказването си. В следпандемичен период, в период на криза, в период на война, за който нееднократно е афиширано така от тази трибуна, а русенският бизнес по-скоро би трябвало да го обгрижваме ние и да го подпомагаме, а не да очакваме от него, защото и към днешна дата от множеството ремонти, които вървят в града има много наематели на барчета, няма да кажа по-големи имоти, които са си платили тротоарното право, но са препятствани да си извършват дейността и това също е много интересно. Благодаря.

**Г-жа Деница Иванова:** Благодаря, госпожо Кръстева. Заповядайте, господин Неделчев за дуплика.

**Г-н Александър Неделчев /дуплика/:** Уважаема госпожо Кръстева, аз попитах какви са били правните аргументи на правната комисия. Не чух от Вас такъв, а чух оценка за икономическата и бюджетната, че не работели сериозно, не мога да я приема. Съжалявам, че няма нито председателят на икономическата, нито на бюджетната, на бюджетната я нямаше на заседанието, аз замествах, но за тези две комисии такава оценка не бих приел. Виж, бих чул правни аргументи на правната комисия, ама засега не чувам. А колкото до това, че не трябва бизнеса да пълни бюджета, ами то освен гражданите и бизнеса няма кой да го пълни. Това е. Значи цял свят е така. Просто казвам Ви го като икономист. Бюджетите на общините се пълнят от бизнеса и от гражданите, както и в държавата от данъци и такси.

**Г-жа Деница Иванова:** Благодаря, господин Неделчев. Следващо заявено изказване Елеонора Николова, заповядайте.

**Г-жа Елеонора Николова:** Уважаеми господин Кмет, уважаеми господин Председател, уважаеми колеги. Ами нека да си видим точката как е озаглавена „Отдаване под наем“. Наема се определя по определена методика и то е определен. Ако общинска администрация е считала, че този наем е занижен, тя е могла да завиши с определен процент по определен критерий наема, но ние говорим за наем и за наем ще се състезават наемателите. Останалото се явява едно изнудване, защото няма никаква пречка действително хората като им върви бизнеса, като имат добри постъпления да направят определени дарения в полза на общината. Няма методика, по която да е изчислена тази сума 150 000, 100 000 лева. Кой ще ми обясни по какъв начин са определени тези суми? Няма методика. Добре, ще ги определите, но това е лош сигнал към бизнеса. Господин Кмета по време на ковид пандемията беше така добросъвестен и общинска администрация да предостави и да гласуваме всички решения, с които освободихме от наем хората, защото беше непосилно да го плащат. Ние след ковида обаче влязохме в рецесия, влязохме в икономическа криза и това също трябва да се отчита и аз не виждам критерия, по който са определени тези суми и заради това колегите днеска стават и посочват различни такива, защото няма критерии. И аз наистина предлагам да се съсредоточим върху решение, което да отдадем под наем помещенията с наемна цена, така както е изчистила администрацията, а останалият въпрос да го оставим на съвестта на наемателите.

**Г-жа Деница Иванова:** Благодаря, госпожо Николова. Първа заявена реплика Александър Неделчев, заповядайте.

**Г-н Александър Неделчев /реплика/:** Благодаря. Госпожо Николова, поправете ме ако греша, защото много години се извървяха, но не бяхте ли Вие кмет, когато отдадохме под наем Халите със същото такова условие да се плащат извън наемната цена едни пари за спорта? Ами аз си спомням. Много отдавна помня за съжаление и сега чувам от Вас съвършено други твърдения и не е само Халите, мога да Ви изброя и други случаи в Община Русе, да не говорим за пазара до Товарна гара като беше даден за уж да се помага на футбола, колко му се помогна и тъй нататък, но аз пак ви казвам колеги, нека да ги проверим тези условия поносими ли са за бизнеса? Ще имат ли интерес да наемат при такива условия или няма да имат? Нищо не пречи след 1 месец да се преразгледат условията. Дето се казва, колегата Дяков, в новия мандат ако няма наематели, които да са се явили, да са спечелили, ще се преразгледат условията. Не виждам проблем.

**Г-жа Деница Иванова:** Благодаря, господин Неделчев. Втора заявена реплика, Иво Пазарджиев. Заповядайте.

**Г-н Иво Пазарджиев /реплика/:** Уважаеми колеги, уважаема госпожо Николова. Аз не съм съгласен с Вашето изказване, че това представлява изнудване. Това се наричат тръжни условия. Колкото обаче до това дали имаше правни аргументи Комисията по законност, обществен ред и сигурност – не, такива не бяха изтъкнати. Дори нямам спомен за някакъв състоятелен дебат, освен това, което госпожа Кръстева предложи и то, тъй като логично за нея участва в не толкова много комисии и в тази комисия имаше възможност да го направи, а именно по отношение на размера на тази сума. Така че, това е състоятелното. Иначе по-скоро дебат правен нямаше там. Благодаря.

**Г-жа Деница Иванова:** Благодаря, господин Пазарджиев. Следващо заявено изказване Луиза Попова, заповядайте.

**Г-жа Луиза Попова:** Уважаеми господин Кмет, господин Председател, уважаеми колеги. Изключително подкрепям изказването на доктор Константинова, тъй като наистина бизнеси, които стопанисват едни от най-атрактивните имоти в нашия град, трябва да имат някаква социална и морална ангажираност към нашия град. Единствено ме притеснява тези допълнителни условия към „Арт“ кафето, тъй като знаем, че това е сезонен бизнес, докато при „Хепи“ нещата… Вярно, че там е сезонен бизнес, но те имат и помещения, които се използват и през зимния период, докато „Арт“ кафето има една градина отпред, която се ползва единствено при подходящо време. Според мен може би допълнителното условие за тези 100 000 лева трябва да се преразгледа, единствено за тях. Като аз подкрепям пък и основното предложение, така че намаление по отношение на „Хепи“ не съм съгласна. Благодаря ви много.

**Г-жа Деница Иванова:** Благодаря на госпожа Попова. Други заявки за изказване не виждам. Кметът на Община Русе. Заповядайте, господин Милков.

**Г-н Пенчо Милков:** Уважаеми господин Председател, уважаеми колеги общински съветници, скъпи съграждани. Искам да отговоря на въпросите, които колегите поставиха. Първо на госпожа Наталия Кръстева. Действително не е прието на правна комисия, според мен не поради правно несъответствие със законодателството, а въз основа на доводите, които днеска няколко колеги направиха за размера на сумите. Аз ще направя своето изявление в насока за съгласие с едно от предложенията, които направихте преди малко, но мисля, че правно несъответствие няма. По отношение периода на стагнация, инфлации и тем подобни неща. Всички общински наематели бяха 5 пъти освобождавани. Паркиранията бяха освобождавани. В ковида да ви напомня април 2020 приходите ни бяха само 27% от приходите за април. През цялото време съм ръководил община, която беше сполетявана от кризи. От ковида имаше изключително намаляване на наемите, изключително. Ние веднага сме отразили. В пазарите, във всичко, паркиранията. В момента обаче не считам, че сме в такава ситуация и тук подкрепям това, че това е доходно здание. Тук трябва да ви покажа и един друг ракурс. Заведенията в центъра имат възможността да ползват изключителната културна програма, която се развива от общината, от други неправителствени организации, чужди и български всякакви. Вие знаете колко е интересно и това всичкото се развива реално потребители на този продукт са тези търговски обекти, които са разположени в тази зона, така се е случило. Нали съгласен съм, това щеше да бъде и моя аргумент, че сградата е доходно здание, затова ние трябва да използваме за доходи. Нормално е, не съм съгласен, че от бизнеса не трябва да влизат пари, нали това твърдение просто не е правилно. Да напомня назад във времето, бях общински съветник, когато тук единодушно се взе решение в градинката пред пощата с дърветата трите заведения да изграждат детски площадки. Нима това да беше изнудване тогава? Това са допълнителни условия към процедурите, които винаги общината е влагала, когато обекта е такъв изключително популярен и реално това се случва и сега. Да напомня пак, бях общински съветник 2012-2013, когато се правиха тези процедури, 500 000 лева трябваше да се вложат от „Хепи“ в ремонт и обновяване на сградата, 500 000 тогава 2012-2013. Вижте сумата колко е в момента, колегите са ми направили справка. Също много голяма сума трябваше да се вложи 85 000 лева в кафето на ъгъла и това са суми, които те са били задължени тогава да направят. По отношение на това дали администрацията трябва да внася предложения, които са важни, предвид, че следват избори. Да, мисля, че трябва да се внасят и това, че следват избори и че ще има със сигурност не знам за администрацията хората ще преценят, но общинския съвет със сигурност ще е с променен състав, защото 51 същия състав вече е математически трудно да се случи, но не мисля, че ние трябва да спираме да работим. Трябва да работим и да си изпълняваме до последния ден задачите, които са ни възложени от хората. По отношение доктор Константинова. Принципно трябва сами. Ами само ще Ви кажа, че в ковида при всичките ми апели, апели, апели, пресконференции кръгло 35 000. За паметника Левски миналия път чухте 3 000 и нещо. Едното кафе, което е тук по-малкото, към момента наемателя дава средства и допълнително от договора и към Фондация „Русе - град на свободния дух“, но спонтанни така силно дарителство да се е появило – не. Считам, че дарителството има много измерения и то не само в общинския бюджет. Абсолютно сте права. Навремето нашите предшественици са строили със собствени средства обществени сгради и това е друга форма на дарителство. Да направят нещо за обществото, обществена структура сградна, пътна, всичко, което в крайна сметка ще ползват и другите след теб, не го забелязвам към момента. Само ще кажа, че на паметника Левски сме изпратили поименни писма до фирми, нали единици са, които са се отзовали. Затова считаме, че трябва да има такова задължение. По отношение аргументите на колегата Станчев. Разбира се, че не ни е цел да гоним нито наемателя на „Арт“ кафето, нито наемателя в момента „Хепи“ на ъгловото заведение, не може да ни бъде това цел. Виждате, че са само парични, цифрови са критериите. Няма нито едно интуито персоне да виждаш в условията, които ви предлагаме някакъв елемент за субективизъм после при комисията. Всичко са числа и цифри и търг, реално никой не може целено да бъде изгонен. По отношение на отворената оферта, тя е отворена оферта, защото вие в момента утвърждавате минимални тръжни условия реално, които. Да, това също и за дарителството, което каза доктор Константинова. В крайна сметка това е минимум. Това е като проява на обществена отговорност. Не мисля, че е пречка те да платят в повече. Имало ли е някой, който от наемателите казах ви единични случаи във фондацията по принцип са. Не е изнудване. В никакъв случай, защото това е трайна практика на общината да кара наемателите. Аз изслушах всичките аргументи по време на комисиите миналата седмица. Колегите ме запознаха, които присъстват заместник-кметовете. Изслушах вашите аргументи и към момента. Наема е въз основа на пазарна оценка, която е извършена. Там аз не мога да взема отношение. Ще кажа какво се съгласявам и ви моля около това да се обединим. Наема е пазарен, механично остойностен и не мога да правя промени. По отношение на сумите, които са за култура и за спорт, това е практика пак, както каза и Александър Неделчев, установена още от Хали и от други заведения. Правено е това нещо. Няма никаква пречка. Нека според мен да останат. По отношение ремонт и поддръжка, обаче издръжка на сградата. Там в предния период сумите са били много, много по-големи – 500 000 за „Хепи“ или 85 000 за това заведение. Реално са били такива, защото се е налагало ремонт, който е направен остойностен с техническа проверка и реално ние като съветници фактически сме възложили преди 10 години, тогава, когато бях член на общинския съвет, на тези търговци да извършат много мащабен ремонт, който към момента реално не се налага. Ние сме формулирали тези суми от гледна точка да се подпомага дейността, не само самата сграда, но и издръжка както виждате. Затова са посочени тези суми. Защо? Ами в момента примерно освен това, което вие гласувате като субсидия за театъра и за операта, вие знаете, че в момента цялата издръжка като ток, топлина и чистота и всичко в тези наши институции се поема от общината и това е извън издръжката. Пак в Доходното здание, извън издръжката за театър и опера, те в момента са в Доходното здание. Пак го прави Община Русе. И съответно сме се опитвали, но действително слушайки вашите аргументи аз съм съгласен тези суми да се намалят и съответно това, което каза и съветника Смилов - на 50 000 по отношение на „Хепи“ и на 30 000 по отношение на „Арт“ кафето, защото надявам се намаляваме ги, съгласен съм. Това да се обединим около това, но наистина апелирам за това, което каза и доктор Константинова. Нека намаляването на сумите, които са за самата сграда това да не махне чувството за отговорност на търговците към обществото, защото всички големи мероприятия ние ги правим на центъра. Всички потребители впоследствие. И пак да ви напомня, че в коледната нощ господин Станчев, и за Вас за гоненето на „Хепи“ или на „Макдоналдс“. Общината ли да задължи търговските обекти да работят на 31 декември, дори и тези, които 24 часа чакаха да вземат тараба за пелин, вино и наденички ги нямаше в новогодишната нощ. Това е, че не се използва всяка една възможност търговска, която в крайна сметка е предоставена от нас като новогодишно тържество, като празници, да бъде да се използват търговския обект. Така че, отново заявявам, поддържам предложението в частта за наем, в частта за спорт и култура. По отношение на ремонт и издръжка на сградата, приемам предложението, което се направи. По отношение „Хепи“ да стане 50 000 лева сумата, по отношение „Арт“ кафето 30 000 лева сумата и нека да оставим конкуренцията в процедурата да реши кои ще бъдат наематели. Да не спекулираме с това. Благодаря ви.

**Г-жа Деница Иванова:** Благодаря на господин Милков. Не виждам други заявки за изказвания. Първо започваме с първото предложение на господин Орлин Дяков за оттегляне от точката. Той направи предложение. За отлагане, да. Първо процедурното предложение от господин Дяков гласуваме за отлагане на точката.

**КВОРУМ – 43. С 16 „за“, 17 „против“ и 10 „въздържали се“ не се прие предложението.**

**Г-жа Деница Иванова:** Подлагам на гласуване второто предложение от госпожа Наталия Кръстева за… Еми, ако искаш си го оттегли. Може да го оттеглиш. Ако искаш оттегли го. Подлагам на гласуване предложението от госпожа Наталия Кръстева за финансовия ангажимент за „Хепи“ от 150 000 да стане 100 000, за „Арт“ кафето от 100 000 да стане 50 000. Режим на гласуване, моля.

**КВОРУМ – 36. С 14 „за“, 1 „против“ и 21 „въздържали се“ не се прие предложението.**

**Г-жа Деница Иванова:** Гласуваме основното предложение с направената корекция от господин Кмета на Община Русе. Основното предложение с направената корекция, да (шум от зала). Прегласуване поискано от господин Пазарджиев. Отново обяснявам. Ще може ли тишина в залата, за да обясним какво гласуваме?! Гласуваме основното предложение с предложението на господин Йовчо Смилов 50 000 и 30 000 за „Арт“ кафето, прието от администрацията и кмета на Община Русе. 50 000 за „Хепи“ финансов ангажимент. Ремонт, поддръжка и издръжка на Доходното... Колеги, можехте да правите предложения. Процедурно предложение за госпожа Наталия Кръстева. Ще помоля тишина в залата. После няма да разберем.

**Г-жа Наталия Кръстева:** Мисля, че ясно беше казано от трибуната от кмета Милков какво приема, а предложението на Йовчо Смилов не знам, не вярвам някой да не го е разбрал. Тук става дума за перото, което касае ремонти и поддръжка. Тоест администрацията прие предложението на Йовчо Смилов за 50 000 лева за „Хепи“ и 30 000 лева за „Арт“ кафе. В останалата част начална наемна тръжна цена си остава същата, ангажиментът към спорта остава същия, така че предлагам да гласуваме, след което да си направим почивката. Очевидно половината така се измориха, да може да се съсредоточим.

**Г-жа Деница Иванова:** Уважаеми колеги, влизаме в много диалогов режим, нека да бъдем…

**Г-н Иво Пазарджиев:** Не, водещия се справя изключително добре. Аз ще направя процедурно предложение да си направим почивката, която така и така трябваше да обявим 15-минутната, преди гласуването по тази точка, за да може да се извършат съответните консултации.

**Г-жа Деница Иванова:** Да се формира мнение, господин Станчев. Ще помоля за тишина. Нека да чуем накрая как ще…

**Г-н Иво Пазарджиев:** Така, правя процедурно предложение да направим нашата почивка, която трябваше да бъде обявена преди прегласуването… Уважаеми колеги…

**Г-жа Деница Иванова:** Ще помоля за тишина в залата. Нека да изслушаме процедурното предложение на господин Пазарджиев и да се обединим около някакво мнение по темата и контролния лист.

**Г-н Иво Пазарджиев:** Отново повтарям, правя процедурно предложение да направим нашата почивка 15-минутната преди прегласуването по тази точка, за да можем да направим съответните консултации и с администрацията и между политическите сили. Благодаря.

**Г-жа Деница Иванова:** Благодаря. На процедура каква реплика? Няма, не може. Обратна процедура за госпожа Кръстева. Заповядайте.

**Г-жа Наталия Кръстева:** Колеги, правя обратна процедура, ставаме за смях. Ние вече сме в режим на гласуване на предложения.

**Г-н Иво Пазарджиев:** Добре. Господин Кмете, да не е от място обаче. Или от трибуната или… Добре. Уважаеми колеги, прегласуваме основното предложение с приетата корекция по предложение на господин Смилов, където съгласно неговото за обекта, който към настоящия момент е „Хепи“ сумата се променя на 50 000 лева. За обекта, който към настоящия момент е „Арт“ кафе сумата се променя на 30 000 лева. Прегласуваме предложението. Системата е стартирана. Моля да гласувате.

**КВОРУМ – 43. С 22 „за“, 2 „против“ и 19 „въздържали се“ не се прие предложението.**

**Г-н Иво Пазарджиев:** Обявявам 15 минути почивка. Моля всички съветници да бъдат по местата си в 12:05.

***15 минути почивка***

**Г-н Иво Пазарджиев:** Моля общинските съветници да заемат местата си. Стартираме проверка на кворума. Колеги, моля регистрирайте се в системата. Тридесет общински съветници са се регистрирали по електронна система. Имаме необходимия кворум да подновим нашата работа.

**Точка 29**

**К.л. № 1355 Провеждане на публичен търг с явно наддаване за отдаване под наем на част от имот – публична общинска собственост, находящ се в село Червена вода, Община Русе**

**Г-жа Златомира Стефанова:** Благодаря, господин Председател. Уважаеми общински съветници, поддържаме точката. Става въпрос за лекарския кабинет и стоматологичния кабинет в село Червена вода, като предлагаме срок от 7 години. Благодаря.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване, моля. Моля за тишина.

**КВОРУМ – 36. С 36 „за“, 0 „против“ и 0 „въздържали се“ се прие**

**РЕШЕНИЕ № 1417**

На основание чл. 21, ал. 1, т. 8, във връзка с чл. 21, ал. 2, чл. 52, ал. 5, т. 2 от Закона за местното самоуправление и местната администрация (ЗМСМА), във връзка с чл. 102, ал. 6, във връзка с ал. 4 на същия член от Закона за лечебните заведения (ЗЛЗ), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 7, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от седем години, като лекарски кабинет, на помещение, с площ 50,70 кв. м., разположено на първи етаж в масивна едноетажна сграда №503.722.1 по Кадастралния план на с. Червена вода, ЕКАТТЕ 80460, Община Русе, цялата сграда със застроена площ 287,00 кв. м. (а съобразно документ за собственост 300,00 кв.м.), с предназначение – Здравно заведение, ситуирана в поземлен имот №503.722 по Кадастралния план на с. Червена вода, ЕКАТТЕ 80460, Община Русе, представляващ УПИ IV-722 – За здравна служба, от кв. 58 по Регулационния план на с. Червена вода, ЕКАТТЕ 80460, Община Русе, с адрес: с. Червена вода, Община Русе, предмет на АПОС №3314/ 30.11.1999 г., с начална тръжна месечна наемна цена – 13,00 лв. (Тринадесет лева) без ДДС.;

2. Дава съгласие да бъде проведен публичен търг с явно наддаване, за отдаване под наем за срок от седем години, като стоматологичен кабинет, на помещение, с площ 35,17 кв. м., разположено на първи етаж в масивна едноетажна сграда №503.722.1 по Кадастралния план на с. Червена вода, ЕКАТТЕ 80460, Община Русе, цялата сграда със застроена площ 287,00 кв. м. (а съобразно документ за собственост 300,00 кв.м.), с предназначение – Здравно заведение, ситуирана в поземлен имот №503.722 по Кадастралния план на с. Червена вода, ЕКАТТЕ 80460, Община Русе, представляващ УПИ IV-722 – За здравна служба, от кв. 58 по Регулационния план на с. Червена вода, ЕКАТТЕ 80460, Община Русе, с адрес: с. Червена вода, Община Русе, предмет на АПОС №3314/ 30.11.1999 г., с начална тръжна месечна наемна цена – 9,00 лв. (Девет лева) без ДДС.

3. Тридесет на сто от постъпленията от получения наем на помещенията – общинска собственост, да се използват за изпълнение на дейности от местно значение в съответното населено място.

**Точка 30**

**К.л. № 1356 Провеждане на публичен търг с явно наддаване за отдаване под наем на части от терен – публична общинска собственост в организиран Коледен базар**

**Г-жа Златомира Стефанова:** Благодаря, господин Председател. Правим това предложение по същество, което касае отдаване под наем на две позиции за разполагане на заведения за хранене чрез публичен търг. Срокът на базара е от 27 ноември до 2 януари. Разположението на преместваемите обекти е съобразено с издадената от главния архитект схема и разрешение. Освен заведенията ще бъдат разположени 30 павилиона за търговска дейност, някои от които ще бъдат предоставени безвъзмездно, но това става на по-късен етап с ваше решение след заявленията.

**Г-н Иво Пазарджиев:** Благодаря. Заявки за изказвания по точката? Госпожа Наталия Кръстева.

**Г-жа Наталия Кръстева:** Уважаема госпожо Стефанова, аз зададох въпроса и с оглед коректност и по време на постоянните комисии, за да изградим нашето вътрешно убеждение и да решим как ще гласуваме. Има ли яснота общинска администрация, къде ще бъде разположен Коледният базар?

**Г-жа Златомира Стефанова:** Благодаря, госпожо Кръстева. Вие зададохте наистина този въпрос и на ЗОРС. Това предложение, което предлагаме на вашето внимание касае Коледният базар, който е определен със схема от главния архитект в разположението, което беше миналогодишното пред съда. Ако си спомняте, не беше в една редица, а самите павилиони бяха разположени един срещу друг, като бяха предвидени две заведения за хранене. Това е за сегашното предложение. Благодаря.

**Г-н Иво Пазарджиев:** Реплика за госпожа Кръстева.

**Г-жа Наталия Кръстева /реплика/:** Госпожо Стефанова, използвам способа за репликата, като искам да обърна внимание и да напомня, че в общи линии обществеността на Русе не беше доволна от местоположението на Коледния базар миналата година. Така доста и граждани и търговци считаха, че е уместно Коледният базар да бъде ситуиран така нареченото Ларго пред сухия фонтан, където действително става едно приятно градче, така че Вие сте внесли Вашето предложение. Аз правя предложение общински съвет да вземе решение, с което Коледният базар да е ситуиран пред сухия фонтан на Ларгото. Предполагам, че на база на това решение главния архитект може да издаде нова схема за поставяне. Благодаря.

**Г-н Иво Пазарджиев:** Благодаря. Други изказвания? Госпожа Кръстева да го формулира писмено. Изказване ли ще направите? Натисни. Господин Александър Неделчев за изказване.

**Г-н Александър Неделчев:** Докато госпожа Кръстева формулира, съвсем накратко по нейното предложение, за това да бъде базара на Ларгото. Аз не съм съгласен по никакъв начин. Първо, не знам кои граждани на нея са й се обаждали, че не са доволни от това, че е на централния площад. На мен никой не ми се е обаждал. Пред Ларгото има от двете страни хора, които живеят, блокове с жилища и тоя шум едва ли им е най-подходящият, това първо. Второ, основния пътникопоток не е през Ларгото, а е през централния площад, това второ. За търговците имам предвид и за гражданите като удобство да им е на път базара. И трето, когато през годините не сме го правили на централния площад е било единствено поради причината, че проектът, по който направихме ремонта на площада изискваше 5 години той да не бъде използван за дейности, които носят приходи на общината и затуй се наложи да го местим през годините, по никаква друга причина. Естественото си му място е, както е било откак аз се помня, на площада пред Съдебната палата и Паметника на свободата.

**Г-н Иво Пазарджиев:** Реплика за госпожа Наталия Кръстева.

**Г-жа Наталия Кръстева /реплика/:** Уважаеми господин Неделчев, на първо място това, че Вас не Ви търсят граждани е Ваш може би не проблем, но Ваша ситуация. Мен редовно ме търсят. На второ място, казахте че пред сухия фонтан на Ларгото има много жилищни кооперации, много живущи, които се оплакват от шум. Аз имам удоволствието от 25 години да живея точно на това място. Искам да Ви кажа, че съвсем спокойно си спим и няма никакъв шум. А на трето място, не знам през годините нали как го виждате Вие и как е било във връзка с ремонта, който казахте по площада, но последните години именно където се изгражда Ледената пързалка става като точно едно мини коледно градче, където родители докато децата им използват пързалката, сядат по заведенията, в които се продават там вина, кебапчета и тем подобни, обикалят Коледния базар, закупуват си коледни стоки. Ситуирането на Коледния базар пред Съдебната палата, ако искате поговорете с някой представител от съдебната власт, за да чуете отзвук.

**Г-н Иво Пазарджиев:** Благодаря на госпожа Кръстева. Други заявки за изказвания? Няма. Гласуваме предложението на госпожа Наталия Кръстева Коледния базар да бъде ситуиран в площта пред сухия фонтан на Ларгото. Системата е стартирана. Моля да гласувате.

**КВОРУМ – 39. С 19 „за“, 3 „против“ и 17 „въздържали се“ не се прие предложението.**

**Г-н Иво Пазарджиев:** Гласуваме основното предложение. 25 гласа „за“, 3 „против“, 11 „въздържали се“. Правя искане за прегласуване на точката. Системата е стартирана. Моля да гласувате.

**КВОРУМ – 40. С 25 „за“, 6 „против“ и 9 „въздържали се“ не се прие предложението.**

**Точка 31**

**Откриване на процедура за провеждане на публичен търг с явно наддаване за продажба на движими вещи, представляващи демонтирани части от контактната мрежа**

**Г-н Иво Пазарджиев:** Кой ще докладва? Кой се докладва точката? Уважаеми колеги, има ли кой да докладва точката за откриване на процедура за провеждане на публичен търг с явно наддаване за продажба на движими вещи, представляващи демонтирани части от контактната мрежа? Господин Кмете, ако няма кой да докладва, моля Вие да… Извинявай, не виждам от теб.

**Г-жа Златомира Стефанова:** Благодаря, господин Председател. Предложението касае продажба чрез публичен търг с явно наддаване. Откриване на процедура за провеждане на публичен търг за продажба на движими вещи, представляващи демонтираните части от контактната мрежа. Правим това предложение, тъй като прокуратурата освободи контактната мрежа и с оглед това, че фирмата е освободена от отговорно пазене, за да имаме възможност все пак да не изчезне част от контактната мрежа. След направена оценка от оценител, който е по обществената поръчка на Община Русе, ви предлагаме предложението, което беше обсъдено и по комисии. Надяваме се, че ще го подкрепите. Благодаря.

**Г-н Иво Пазарджиев:** Благодаря. Господин Деян Недков за изказване.

**Г-н Деян Недков:** Благодаря, господин Председател. Господин Кмет, уважаеми колеги. След кратка справка в интернет, така да го кажем на една от най-големите фирми за занимаващи се със скрап, цената на медта е грубо казано около 10,80 до 100 кг., 11,10 над 100 кг. и над 12 лева над 1 тон. С нашата начална тръжна цена от 3,78 най-вероятно някой може би да се облагодетелства, ако няма достатъчно кандидати в търга. И в тази връзка правя едно предложение. В текста там където пише дава съгласие първо тире за проводник контакт Р100 цената да стане „размер над 10 лева на килограм“. Благодаря.

**Г-н Иво Пазарджиев:** Реплика за госпожа Наталия Кръстева.

**Г-жа Наталия Кръстева /реплика/:** Господин Недков, репликирам Ви в следния контекст. Бъдете спокоен, ако някой се облагодетелства, както преди години в нашия мандат имаше подадена жалба в прокуратурата за изчезнала контактна мрежа, а се оказа, че не е така. Ние също ще сезираме контролните органи, така че бъдете спокоен.

**Г-н Иво Пазарджиев:** Благодаря. Други заявки за изказвания? Господин Кмета.

**Г-н Пенчо Милков:** Госпожо Кръстева, уважаеми колеги, уважаеми русенци. Сигнала, който е подаден все още не е приключил. Още я търсят изчезналата жица. И съответно още продължава. Въпроса е, че след борба на Община Русе, защото задържаме тази неизчезнала жица като доказателство по делото за изчезналата жица, която още се търси и за да не плащаме наем, сме работили с прокуратурата да я освободи. Направили са си техните експертизи и са я освободили. В момента това е отпадък, защото заместник-кметът говори за линиите от контактната мрежа. Те са били някога и това е метален отпадък. Реално ще трябва да се продаде, това искаме да направим. Пак публична процедура. Какъв сигнал да подавате? И колкото по-бързо се проведе процедурата публична и открита, да дойдат да проверят цените. Имаме проведена процедура за оценител, понеже има често пъти възражения за оценките на оценителя. Моля ви, наистина го казвам най така сърдечно, качваме материала няколко седмици преди сесията. Елате, кажете за това, за да мога да върна на оценителя с аргументирано възражение, когато видите, защото в момента, чувайки този аргумент в момента сега, ние имаме прието от този оценител с диплом някаква оценка. И Вашето становище, ако го получа преди две седмици ще върна с писмо на оценителя, че по данни на еди кое си трябва да ни даде нова оценка, да може преди сесията да се справи. В момента как да реагирам? При оценител, който е казал толкова и при Вас също когото уважавам, казвате друга цена. Реално това ви моля всички, когато видите в точката нещо кажете го, да може да се реагира на време. Ще реагирам, смисъл няма да има противопоставяне, да кажа това са глупости, гледай си работата, но не мога в момента вече в заседанието на общинския съвет да кажа кое е вярното от двете при положение, че единия е лицензиран оценител.

**Г-н Иво Пазарджиев:** Господин Александър Неделчев за изказване.

**Г-н Александър Неделчев:** Благодаря, господин Пазарджиев. Уважаеми господин Кмете, уважаеми колеги. Няма да се връщам назад, въпреки че госпожа Кръстева ме дърпа за езика, както се казва, защото този сигнал за контактната мрежа го подавах аз с колегата тогава Пламен Рашев и мога да ви говоря до утре как една вещ или собственост за над 1 милион лева се остава ей така безпризорна в един склад, без договор за отговорно пазене и тъй нататък и тъй нататък. И как за половин милион лева от нея изчезнаха и ги няма и до сега. Но не искам да влизам в тази тема. На колегата Недков ще му кажа следното. Ако Вие имате конкретна предложена цена, аз ще Ви подкрепя за нея при едно условие, че ако за нея не се явят купувачи на тази цена, разходите по провеждането на търга ще ги поемете лично Вие. Ако приемате така, аз ще Ви подкрепя.

**Г-н Иво Пазарджиев:** Благодаря. Други заявки за изказвания по точката? Реплика за госпожа Наталия Кръстева.

**Г-жа Наталия Кръстева /реплика/:** Господин Неделчев, нямала съм идея да Ви дърпам за езика, още повече, когато има висящи производства, не е редно да бъдат дискутирани. Репликата ми беше съвсем добросърдечна към господин Недков, да знае какво може да следва след всяко нещо, което видим, че не е прозрачно.

**Г-н Иво Пазарджиев:** Благодаря. Първо гласуваме предложението на господин Деян Недков за проводник Контакт Р100 в размер на 10 лева на килограм. Кметът на Община Русе иска да вземе отношение и после ще гласуваме предложението.

**Г-н Пенчо Милков:** Понеже съм длъжен да го кажа от трибуната, за да се запише в протокола. Аз съм съгласен да завишим сумата и да пробваме на тази сума да проведем търга, тъй като колегата ми показа цена пазарна за такъв. Но в крайна сметка, понеже не съм специалист, пак ви казвам, нека да видим дали ще има на тази цена кандидати. Ако няма, ще ви го внесем наново на цената, която е дадена по оценителя. Благодаря ви. Така че, съгласен съм да бъде 10 лева.

**Г-н Иво Пазарджиев:** Добре. Кметът приема предложението. Добре, гласуваме основното. Моля за тишина в залата. Гласуваме основното предложение с приетата корекция по предложение на господин Недков.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1418**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 35, ал. 1 от Закона за общинската собственост, във връзка с чл. 46, ал.1 и чл. 50, ал.2, т. 10 от Наредба №1 на Общински съвет - Русе за общинската собственост, Общинският съвет реши:

1. Дава съгласие за продажба чрез публичен търг с явно наддаване на демонтирани части от контактната мрежа, следствие от изпълнението на строеж „Рехабилитация на тролейбусната инфраструктура – стълбове и контактна мрежа“ по проект „Интегрирана система за градски транспорт на град Русе“ , представляващи проводник – контакт R100 – материал (мед) – 26 460 кг. и стрелки – изолатори и кръстовки - смесен материал (желязо, месинг, мед) – 7 640 кг., с начална тръжна продажна цена, без дължими такси и данъци, които са за сметка на купувача, както следва:

- за проводник – контакт R100 в размер на 10,00 лв. (десет лева) на килограм;

- за стрелки – изолатори и кръстовки в размер на 2,96 лв. (два лева и деветдесет и шест стотинки) на килограм.

Вещите се продават заедно.

Разходите по товарене, транспортиране и теглене на описаните движими вещи, представляващи демонтирани части от контактната мрежа са за сметка на спечелилия участник – купувач.

Заплащането на продажната цена за цялото количество продаваните движими вещи описани по-горе да бъде извършено след сключване на договор за покупко – продажба, в 7 –дневен срок от претегляне на технически изправен кантар, преминал необходимата проверка на количеството, въз основа на издадени кантарни бележки за претеглените движими вещи по позиции и подписан протокол от представители на продавача и на купувача за окончателно определяне на продаваното количество съобразна достигнатата цена на килограм на тръжната процедура, предложена от купувача и установена в договора за продажба.

Собствеността спрямо продаваното количество движими вещи, представляващи демонтирани части от контактната мрежа, преминава върху купувача от момента на подписване на протокола по предходната точка от представители на продавача и на купувача за окончателно определяне на продаваното количество.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 32**

**К.л. № 1321 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”**

**Г-н Иво Пазарджиев:** Господин Енчо Енчев.

**Г-н Енчо Енчев:** Благодаря, господин Председател. Следващите две точки от дневния ред касаят дейността на Общинско предприятие „Спортни имоти“. Директорът е тук. Първото, което разглеждаме в момента, се отнася за административната сграда на Спортно дружество „Локомотив“. Това са бараките, всички ги знаете къде са, които в момента не се използват. Имаме изразено намерение за ползване и в тази връзка предлагам да подкрепите проекта за решение.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1419**

На основание, чл.21, ал. 1, т. 8 от ЗМСМА, чл.14, ал. 7, във връзка с ал.2 от ЗОС, чл.49, ал.1, т.1 от Наредба № 1 за общинската собственост, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от десет години на сграда, с предназначение „Спортна сграда, база“, с идентификатор 63427.1.289.4, със застроена площ 380.00 кв. м по кадастралната карта на гр. Русе, едноетажна, сглобяема, публична общинска собственост, описана в АПОС № 5521/31.07.2008 г., с адрес: гр. Русе, ул. „Цветница“ № 6.
2. Определя начална тръжна месечна наемна цена от 395,00 /триста деветдесет и пет/ лв., без ДДС, определена от независим оценител на недвижими имоти.
3. Упълномощава кмета на Община Русе, след влизане в сила решението на Общинския съвет, да създаде организация за провеждане на публичен търг с явно наддаване, да издаде заповед и сключи договор за наем с лицата, спечелили публичния търг.

**Точка 33**

**К.л. № 1322 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”**

**Г-н Иво Пазарджиев:** Тук ще направя една препоръка. Може да бъде в един материал, няма нужда от отделни точки. Заповядайте.

**Г-н Енчо Енчев:** Добре. Тук става въпрос за спортна сграда с разположена в нея фитнес зала. Описани са квадратурата, наемната цена е описана 420 лева без ДДС. Към настоящия момент обекта се използва от Спортен клуб „Три-сет“, но срока на договора е изтекъл. Затова ви предлагам да подкрепите проекта за решение.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 40. С 40 „за“, 0 „против“ и 0 „въздържали се“ се прие**

**РЕШЕНИЕ № 1420**

На основание, чл.21, ал. 1, т. 8 от ЗМСМА, чл.14, ал. 7, във връзка с ал.2 от ЗОС, чл.49, ал.1, т.1 от Наредба № 1 за общинската собственост, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от десет години на сграда, с предназначение „Спортна сграда, база“, с идентификатор 63427.1.187.5, със застроена площ 388.00 кв. м по кадастралната карта на гр. Русе, едноетажна, масивна, публична общинска собственост, описана в АПОС № 6760/28.09.2012 г., с адрес: гр. Русе, ул. „Тулча“ № 1, с разположена в нея фитнес зала. Сградата е разположена в поземлен имот с идентификатор 63427.1.187.
2. Определя начална тръжна месечна наемна цена от 420,00 /четиристотин и двадесет/ лв., без ДДС, определена от независим оценител на недвижими имоти.
3. Упълномощава кмета на Община Русе, след влизане в сила решението на Общинския съвет, да създаде организация за провеждане на публичен търг с явно наддаване, да издаде заповед и сключи договор за наем с лицата, спечелили публичния търг.

**Точка 34**

**К.л. № 1358 Предоставяне безвъзмездно право на ползване, за срок от 10 г., върху недвижим имот – частна общинска собственост на сдружение с обществено полезна дейност „ФУТБОЛЕН КЛУБ - ЛЕВСКИ – 2000 - РУСЕ“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, предложението е по повод постъпилото заявление от „Футболен клуб – Левски – 2000 – Русе“. Те искат да сключат нов договор за учредяване на безвъзмездно право за ползване на спортното игрище в квартал „Дружба 3“ за срок от 10 години предвид изтичането на действащия им договор от 2013. Сдружението е детска школа, в която тренират различни възрастови групи деца от 8 до 17 и вземат участие в турнири и първенства на Българския футболен съюз. Предлагаме общинският съвет да подкрепи предложението. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 41. С 41 „за“, 0 „против“ и 0 „въздържали се“ се прие**

**РЕШЕНИЕ № 1421**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация чл. 39, ал. 2 и ал.4, чл. 8, ал. 1 и ал. 9, от Закона за общинската собственост и чл. 44, ал. 2 и ал. 4 от Наредба № 1 на Общински съвет – Русе за общинската собственост, Общински съвет - Русе реши:

1. Допълва годишната програма за управление и разпореждане с имоти общинска собственост за 2023 г. за учредяване безвъзмездно право на ползване върху поземлен имот с идентификатор 63427.4.2998 по кадастралната карта и кадастралните регистри на гр. Русе, Община Русе, с площ 7 209 кв.м., намиращ се в гр. Русе, кв. „Дружба – 3“, с НТП: Спортно игрище, обект на Акт за частна общинска собственост №6798/24.10.2012 г., което да се използва за спортно и тренировъчна дейност, за срок от 10 г. (десет години) на сдружение „ФУТБОЛЕН КЛУБ - ЛЕВСКИ – 2000 - РУСЕ“, ЕИК: 117527321.

2. Дава съгласие за учредяване на безвъзмездно право на ползване за срок от 10 г. (десет години) на сдружение „ФУТБОЛЕН КЛУБ - ЛЕВСКИ – 2000 - РУСЕ“, ЕИК: 117527321, представлявано от председателя Цоню Кюранов, върху поземлен имот с идентификатор 63427.4.2998 по кадастралната карта и кадастралните регистри на гр. Русе, Община Русе, с площ 7 209 кв.м., намиращ се в гр. Русе, кв. „Дружба – 3“, с НТП: Спортно игрище, обект на Акт за частна общинска собственост №6798/24.10.2012 г., което да се използва за спортно и тренировъчна дейност.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 35**

**К.л. № 1362 Програма за прозрачност и антикорупционни реформи на Община Русе 2022 – 2027 г.**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Както знаете, политиката на общината в този мандат е да участва с различни НПО-та и различни институции за прозрачност, ефективност и отчетност на управлението на общинско ниво. В тази връзка бяхме поканени от Международния републикански институт или тъй нареченият ИРИ, който изпълнява такава програма с цел превенция и противодействие на корупцията. Тази програма беше изпълнена заедно с 10 общини, от които Община Русе е една от тях. Другите са големите също общини Бургас, Велико Търново, Кърджали, Перник, Разград. Беше създадена група, която беше работна от общинските съветници, от граждани, представителите на медии и представителите на общинска администрация, в които лично аз и господин Генков, секретарят на общината участвахме от началото до края на програмата. Самата програма мога да кажа, че ни даде наистина една много интересна яснота от един различен ъгъл, в който можехме да видим според анализите, след проучването и социологията, които бяха направили. Те изработиха доклад, който ви е приложен. С краткосрочни, средносрочни и дългосрочни мерки, които общинска администрация да приложи във връзка с това да бъде по-близо до гражданите, да участват гражданите повече в управлението и да се намерят инструменти, в които действително гражданите да имат по-голяма яснота и участие. Може би сте разгледали самите мерки, те са някои интересни. Част от тези мерки вече са изпълнени мога да кажа. Част от тях предстоят да се изпълнят и част от тях разбира се, те са в малко по-дългосрочен план. Така че, предлагаме, както и останалите общини, които са предложили на общинския съвет да приемете Програмата за прозрачност и антикорупционни реформи на Община Русе за 2022-2027. Благодаря ви.

**Г-н Иво Пазарджиев:** Благодаря. Асен Даскалов за изказване.

**Г-н Асен Даскалов:** Благодаря, господин Председател. Аз имам един чисто технически въпрос към общинска администрация. Тъй като материала е озаглавен и самата програма е за периода 2022-2027 година, а днеска сме 13.07.2023 година, не би ли било редно да е за 2023-2027 и това ми е просто технически въпрос.

**Г-жа Златомира Стефанова:** Господин Даскалов, програмата се изпълнява от ИРИ всъщност и тя така е разписана при тях от 2022-2027. Всъщност ние сме работили през 2022 за програмата, тя беше почти цяла година. Те бяха няколко срещи и всъщност вече след доклада я представяме на общинския съвет.

**Г-н Иво Пазарджиев:** Благодаря. Други заявки за изказвания? Няма. Гласуваме. 31 гласа „за“, 0 „против“, 8 „въздържали се“. Господин Орлин Дяков прави искане за прегласуване на точката. Системата е стартирана. Моля гласувайте.

**КВОРУМ – 39. С 28 „за“, 1 „против“ и 10 „въздържали се“ се прие**

**РЕШЕНИЕ № 1422**

На основание чл. 21, ал. 2, във връзка с чл. 21, ал. 1, т. 24 от Закона за местното самоуправление и местната администрация, Общински съвет – Русе реши:

Приема Програма за прозрачност и антикорупционни реформи на Община Русе 2022 – 2027 г.

**Г-н Иво Пазарджиев:** Един „против“. Вие ли сте „против“, госпожо Николова? Заповядайте. Обяснение на отрицателен вот, госпожа Елеонора Николова.

**Г-жа Елеонора Николова /обяснение на отрицателен вот/:** Уважаеми господин Кмет, уважаеми госпожи и господа. Гласувах отрицателно, не защото не подкрепям усилията на нашата администрация да работи прозрачно, а се солидаризирам с мнението на гражданите в България, които към 06.07 тази година казват, че най-важната задача антикорупционна в България е разследване на корупцията в местната власт, където процентите са 63,7% и второто виждане на нашите съграждани е политически и роднински назначения, конфликт на интереси и търговия с влияние 54,2/100. Моята критика не е насочена конкретно, защото ние не събираме такива данни в общински съвет. Тя е насочена по-скоро към нашите народни представители, които са длъжници на цялата ни държава с приема на едно разумно антикорупционно законодателство, което да направи действително всички програми и мерки ефективни. Благодаря ви.

**Г-н Иво Пазарджиев:** Благодаря.

**Точка 36**

**К.л. № 1319 Приемане на отчета за изпълнение на сборния бюджет на Община Русе за 2022 г., в едно с Одитен доклад на Сметна палата за заверка на ГФО на Общината за 2022 г.**

**Г-н Иво Пазарджиев:** Госпожа Сабина Минковска.

**Г-жа Сабина Минковска:** Уважаеми госпожи и господа общински съветници, господин Председател. Представям на вашето внимание отчета на Община Русе за 2022 година. Малко по-рано тази година, тъй като Сметна палата мина малко по-рано на одит, завери отчета и го получихме. Съответно той беше публикуван в съответния срок. Отчетът ни е заверен с немодифицирано мнение. Докладът, който ви е представен е изключително обширен. Ситуиран е в няколко раздела, 9 раздела и 12 приложения. Основното, което искам да кажа е, че по отношение на приходите, собствените приходи са изпълнени 122 %. По отношение на разходите и изпълнението е от 80.11%. Капиталовата програма сравнително е изпълнена малко по-ниско предвид ситуацията, като тя е изпълнена 23.50% общо със средствата от Европейския съюз. И основното друго, което искам да кажа, че общината е приключила без просрочени задължения и едновременно с отчета ви е представен отчетът на общинския дълг, тъй като това е законово положение, съгласно член 9 от Закона за общинския дълг, той се представя едновременно с отчета за съответната година. По двата договора дългосрочни, които имаме, първия, който е за улиците е в размер на 10 милиона, погасяваме регулярно, съгласно погасителния план заема. По втория през миналата година нямаме усвояване и съответно нямаме дълг. Ако имате някакви въпроси, заповядайте.

**Г-н Иво Пазарджиев:** Благодаря. Заявки за изказвания по точката? Луиза Попова.

**Г-жа Луиза Попова:** Уважаеми колеги, господин Председател, господин Кмет. По отношение на Годишния отчет за състоянието на общинския дълг, комуникирах с администрацията във връзка с този дълг и за лихвите, които общината трябва да плаща впоследствие. Става въпрос с Банка ДСК и Регионалния фонд за градско развитие са сключени два кредита от юли месец миналата година. Единия е за 7 080 000 лева, предоставен от регионалния фонд, а другия кредит е предоставен от Банка ДСК в размер на 4 920 000 лева. Визирам този кредит, който е предоставен от Банка ДСК, като кредитната лихва годишния лихвен процент едномесечния юрибор плюс 3.45, като направих справка в БНБ разбрах, че едномесечния юрибор към момента е 3.456. Като добавим и този лихвен процент, тази надбавка действително лихвата, която банката трябва да плаща за този дълг е 6.91%. Като сложим и таксата управление от 0.3% годишно, таксата ангажимент 0.3% годишно, може да си направите сметка колко е лихвата, която трябва да плащаме за този кредит. Така, вярно е, че лихвата по кредита е 5% от лихвата (не се чува), което е много добър вариант. Искам да попитам следното. Бях ги попитала по време на комисии, има ли някаква възможност този лихвен процент или този индекс, който е изключително неизгоден за общината, тоест юрибора да бъде примерно някакъв банков индекс или просто да се промени по някакъв начин? Тъй като е неизгоден за Община Русе и имайте предвид, че залога на търговското предприятие на „Общински пазари“ е също доста неизгодно за общината, тъй като това е съвкупност от права, задължения и фактически отношения. Тоест, едно болтче ако иска „Общински пазари“ да продаде, трябва да попита банката дали може да го продаде. Дали по някакъв начин администрацията са провели запитване към Банка ДСК по този въпрос? Благодаря ви много.

**Г-н Иво Пазарджиев:** Благодаря на госпожа Попова. Госпожа Пенева, виждам, че ще вземе отношение.

**Г-жа Емилия Пенева:** Уважаема госпожо Попова, уважаеми дами и господа общински съветници. Донякъде считам, че госпожа Попова има добро мнение за това, е права за това, което казва, но в същото време нашия кредит не е само от ДСК. Той е от Фонда за градско развитие, който съответно се финансира и от Банка ДСК. В тази връзка кредита е разделен на две части и частта, която се управлява от ДСК на практика представлява 41 %, а това, което трябва да усвоим от фонда представлява 59 %, при което действително ако в настоящата ситуация юрибора действително е така на високо ниво, аз лично наистина се надявам, че това е временно и би следвало пазарът да се стабилизира и оттам нататък нещата да дойдат на нивото, което бяха миналата година. Това е неуправляем процес. Разбира се, че ние имаме договор, който би могъл да пробваме поне да бъде изменен, но в настоящата ситуация ние сме в самото начало все още, не е усвоен кредита, както знаете, така че наистина ще предприемем действия, ако това се задържи на такова ниво юрибора.

**Г-н Иво Пазарджиев:** Благодаря. Други въпроси и изказвания? Не виждам. Режим на гласуване по точката, моля.

**КВОРУМ – 41. С 29 „за“, 1 „против“ и 11 „въздържали се“ се прие**

**РЕШЕНИЕ № 1423**

На основание чл.21, ал.2, във връзка с чл.21, ал.1, т.6 от Закона за местното самоуправление и местната администрация, чл.140, ал.5 от Закона за Закона за публичните финанси, чл.9, ал.3 от Закона за общинския дълг и чл.37, ал.6 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе, Общинският съвет реши:

1. Приема отчета за изпълнение на бюджета за 2022 г., съгласно Приложение № 1 както следва:
   1. 1.1. По прихода: 228 669 800 лв.
   2. 1.2. По разхода: 172 961 138 лв.
   3. 1.3. Преходен остатък, в размер на 55 708 662 лв.

2. Приема отчета на натуралните показатели на Община Русе за 2022 г. Приложение № 1а.

3. Приема отчета за касово изпълнение на бюджета, на средствата от Европейския съюз и на чуждите средства за 2022 г. Приложение № 2

4. Приема отчета на инвестиционната програма, в едно със средствата от ЕС за 2022 г.

Приложение № 3.

5. Приема отчета за изпълнение на средствата от ЕС за 2022 г., в т.ч.:

- Отчет на средствата от ЕС, предоставени по ОП – код 98 (KSF) Приложение № 4.

- Отчет на средствата от РА, фонд „Земеделие“ – код 42 (RA) Приложение № 5.

- Отчет на другите европейски средства – код 96 (DES) Приложение № 6.

- Отчет на средствата по др. международни програми – код 97 (DMP) Приложение № 7.

7. Приема отчета на чуждите средства- код 33 за 2022 г. Приложение № 8.

8. Приема отчета на план-сметките на общинските предприятия за 2022 г.Приложение № 9.

9. Приема отчета на план-сметката на ТБО по чл.66 от ЗМДТ за 2022 г. Приложение № 10.

10. Приема годишния отчет за състоянието на общинския дълг за 2022 г.Приложение № 11.

11. Одитен доклад на Сметна палата за заверка на годишния финансов отчет на община Русе за 2022 г. Приложение № 12.

**Точка 37**

**К.л. № 1353 Корекция на приетите разчети, условия и лимити за уреждане на бюджетни отношения за срока до приемане на бюджет за 2023 г. на Община Русе**

**Г-н Иво Пазарджиев:** Госпожа Пенева, заповядайте.

**Г-жа Емилия Пенева:** Уважаеми дами и господа общински съветници, пред вас е корекцията на разчетите за 2023 година. Както знаете, все още сме в ситуация, в която нямаме бюджет на държавата, съответно и общински бюджет. В тази връзка предприехме действия, които изложихме в това предложение, което е в 11 точки. Давам си сметка, че е доста сложно и съответно като обем информация е доста голямо, но считам, че не можем повече да задържаме средства и да чакаме Народното събрание с бюджета затова, защото в първата част на вашето внимание е предложено средствата, които бяха осигурени за малките населени места като Фонд за малки населени места. Всъщност предлагаме на вашето внимание в първата част на предложението да бъдат разпределени, така както са предложени от кметовете на малки населени места за дванадесетте кметства. Имаме промяна в по-голямата част, промяна в инвестиционната програма, която се налага вследствие на отпаднала техника, какъвто е случаят примерно с „Комунални дейности“ и нужда на нова такава, правим трансформация на същите тези обекти. Имаме съответно вследствие съгласие за учредяване на безвъзмездно право на ползване на летището. Икономия, която се формира от ОП „Паркстрой“. Много подробно е разписано предложението къде предлагаме съответно да бъдат насочени средствата, както в ремонти, така и в техника в малките населени места отново. Предвид успешната реализация на сделката от продажбата от капитала на „Сплендид“ АД, съответно правим възможното с това предложение да осигурим средства за реконструкция на улица „Цар Калоян“. Голям проблем, който е разискван действително много пъти. С това предложение съответно осигуряваме средства този проблем да бъде решен съвместно с ВиК. Има предложения от две детски градини за изграждане на солни стаи и явно тези съоръжения се приемат добре от родителите, така че всичко е разписано много подробно с мотиви, с аргументи. Надявам се да приемете промяната.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 39. С 32 „за“, 0 „против“ и 7 „въздържали се“ се прие**

**РЕШЕНИЕ № 1424**

На основание чл.21, ал.2, във връзка с чл. 21, ал.1, т. 8 и т.23, и чл. 54 ал. 1 и ал. 2 от Закона за местното самоуправление и местната администрация, чл. 10 от ПМС №7/2023 г. за уреждане на бюджетни взаимоотношения през 2023 г. във връзка с чл. 6, чл. 7, чл.8, чл. 9 и чл. 10 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г., Общински съвет – Русе реши:

**I. Разходи – държавни дейности**

ФУНКЦИЯ „Образование“

Дейност 338 „Ресурсно подпомагане“

§1015 „Материали“ -12 739лв.

ДГ „Пинокио“-гр. Русе-6 416лв.

ДГ „Незабравка“-гр. Русе-4 813лв.

§1016 „Вода, горива и енергия“ - 5 048лв.

ДГ „Пинокио“-гр. Русе-5 048лв.

§1020 „Разходи за външни услуги“ - 4 028лв.

ДГ „Пинокио“-гр. Русе-4028лв.

ДГ „Русалка“ – гр. Русе

§1030 „Текущ ремонт“ -18 367лв.

§5203 „Придобиване на друго оборудване, машини и съоръжения“ +38 672лв.

ДГ „Русалка“ – гр. Русе

Обект: „Изграждане на солна стая в сградата на ДГ „Русалка“ – Русе,

ул. „Шумнатица“№4“ +18 367лв.

ДГ „Пинокио“-гр. Русе

Обект: „Изграждане на солна стая в сградата на ДГ „Пинокио“- Русе,

ул.„Вискяр“№2“+15 492 лв.

ДГ „Незабравка“-гр. Русе

Обект: „Система за видеонаблюдение в дворните пространства на

ДГ „Незабравка“-гр. Русе, ул. „Българска морава“№7а“+4 813лв.

**Всичко за дейност: 0лв.**

ФУНКЦИЯ „Здравеопазване“

Дейност 431„ Детски ясли, детски кухни и яслени групи в детска градина

§5100 „Основен ремонт на дълготрайни материални активи“ +4 021лв.

Обект: „Преустройство и промяна предназначението на етаж 3 на бивш

ДМСГД /разкриване на две яслени групи към ДЯ №6, град Русе/“+4 021 лв.

§5203 „Придобиване на друго оборудване, машини и съоръжения“ -4 021лв.

Обект: „Електрически конвектомат - 3 бр.“

/ било 23612 лв.; става 21240 лв./ -2372лв.

Обект: „Парен казан – електрически“ / било 9824лв.; става 8175 лв. /-1649лв.

Обект: „ Климатик 24-ка за ДЯ 12“ /било 2000 лв.; става 2200 лв./ +200лв.

Обект: „Изграждане на система за видеонаблюдение в Детска ясла №9, гр. Русе с

/ било 3000 лв.; става 2800 лв./-200лв.

**Всичко за дейност: 0лв.**

**Всичко за функция: 0лв.**

**Всичко разходи държавна дейност: 0лв.**

**II. Приходи – местни дейности**

§3619 „Други неданъчни приходи“ +3 450лв.

§3701 „Внесен ДДС (-) -19 085лв.

§4022 „Постъпления от продажба на сгради“ -416 739лв.

§4040 „Постъпления от продажба на земя“ +479 481лв.

§8322 „Погашения по дългосрочни заеми от банки в страната(-) -56 820лв.

§9000 „Приватизация на дялове, акции и участия +947 023лв.

**Всичко приходи местни дейности +937 310лв.**

**Всичко приходи по бюджета: +937 310лв.**

**III. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§1015„Материали“ +2 915лв.

Кметство Сандрово+2915лв.

§1030 „Текущ ремонт“ +28 114лв.

Кметство Семерджиево+23999лв.

Кметство Ястребово+4115лв.

§5100 „Основен ремонт на дълготрайни материални активи“ +27 000лв.

Обект: „Основен ремонт (подмяна на 4бр. газови кондензни котли)

на отоплителна инсталация в сградата на СБА, бул. „Скобелев“ №45 +27 000 лв.

§5301 „Придобиване на програмни продукти и лицензи за +832лв.

програмни продукти“

Обект: „Софтуер за отпечатване от отдалечен работен плот TSPRIN”

**Всичко за дейност: +58 861лв.**

**Всичко за функция: +58 861лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 604 „Осветление на улици и площади“

§1015„Материали“ +38 216лв. Кметство Мартен + 17186лв.

Кметство Сандрово +21030лв.

§1020 „Разходи за външни услуги“ +13 814лв.

Кметство Мартен + 13814лв.

**Всичко за дейност: +52 030лв.**

Дейност 606 „Изграждане, ремонт и поддържане на уличната мрежа“

§1015 „Материали“ +2 500лв.

ОП „Комунални дейности“+2500лв.

§1020 „Разходи за външни услуги“ +1 250лв.

Кметство Тетово +600лв.

Кметство Ново Село +650лв.

§1030 „Текущ ремонт“ +77 243лв.

Кметство Тетово +27 400лв.

Кметство Ново Село +24 996лв.

Кметство Басарбово +25 997лв.

Кметство Бъзън-1150лв.

§5100 „Основен ремонт на дълготрайни материални активи“ +200 000лв.

Обект: „Реконструкция на ул. Цар Калоян в участъка от

ул. Тома Кърджиев до ул. Рила“+200 000лв.

§5203 „Придобиване на друго оборудване, машини и съоръжения“ -32 500лв.

Обект: „Пневмоколесен валяк, с раб. тегло от 3 до 4,5 тона,

употребяван за ОП "Комунални дейности" -60 000лв.

Обект: „Машина(циркуляр)за мокро рязане на

строителни материали за ОП "Комунални дейности" -5 500лв.

Обект: „Хидравличен набивач (чук) за колове и стълбове,

за ОП „Комунални дейности "+9 000лв.

Обект: „Плотер за рязане на фолио за пътни знаци и

табели за ОП "Комунални дейности" +6 000лв.

Обект: „Трифазен генератор за ток за ОП "Комунални дейности" +5 000лв.

Обект: „Ръчен пистолет със съответната арматура за монтиране и

захранване към маркировъчна машина "Хофман"Н18-1 - 2 бр.

за ОП "Комунални дейности"+11 000лв.

Обект: „Машина за пробиване на дупки в земни почви

с винтови свредла Ф120 и Ф200 за ОП "Комунални дейности" +2 000лв.

§5204 Придобиване на транспортни средства +30 000лв.

Обект: Лекотоварен автомобил категория N1 за

ОП "Комунални дейности"- употребяван + 30 000лв.

**Всичко за дейност: +278 493лв.**

Дейност 619 „Други дейности по жилищното строителство,

благоустройството и регионалното развитие”

§1020 „Разходи за външни услуги“ + 600лв.

Кметство Червена вода+600лв.

§1030 „Текущ ремонт“ +965 068лв.

Кметство Николово+16 118лв.

Кметство Просена +16 982лв.

Кметство Червена вода+25 399лв. .

Кметство Ястребово+12 798лв.

Община Русе+893 771лв.

§1098 „Други разходи, некласифицирани в др. параграфи и подпараграфи“ -299 469лв.

Община Русе -299 469лв.

§5203 „Придобиване на друго оборудване, машини и съоръжения“ +17 220лв.

Обект „Боларди – 2бр. за ул. Александровска“ +17 220 лв.

§5206 „Изграждане на инфраструктурни обекти“ +147 150лв.

Кметство Бъзън

Oбект: „Облагородяване на централната част на с. Бъзън“ +27 150 лв.

Община Русе

Обект: „Благоустрояване прилежащите пространства между

жилищните блокове "Мир", "Гоце Делчев", "Енерго",

"Люляк", кв. "Дружба 1", гр. Русе“/било:889 731 лв., в т.ч.870 507 лв. целеви;

става:1 009 731 лв., в т.ч. 870 507 лв. целеви/+120 000лв.

**Всичко за дейност: +830 569лв.**

**Всичко за функция: +1 161 092лв.**

ФУНКЦИЯ „Опазване на околната среда“

Дейност 622 „Озеленяване“

§5203 „Придобиване на друго оборудване, машини и съоръжения“ +29 970лв.

Обект: „Мулчираща косачка за км. Николово“ +12 600 лв.

Обект: „Дробилка за клони за км. Николово “ +5 790 лв.

Обект: „Дробилка за клони за км. „Ново село“ +5 790 лв.

Обект: „Дробилка за клони за км. Червена вода“ +5 790 лв.

**Всичко за дейност: +29 970лв.**

**Всичко за функция: +29 970лв.**

ФУНКЦИЯ „Култура, спорт, почивни дейности и религиозно дело“

Дейност 738 „Читалища“

§1030 „Текущ ремонт“ +23 988лв.

Кметство Хотанца+23 988лв.

**Всичко за дейност: +23 988лв.**

Дейност 745 „Обредни домове и зали“

§1020 „Разходи за външни услуги“ +12 882лв.

Кметство Николово+14882лв.

ОП „Обреден дом“-2000лв.

§1030 „Текущ ремонт“ -2 800лв.

ОП „Обреден дом“-2800лв.

§5301 „Придобиване на програмни продукти и лицензи

за програмни продукти“ +4 800лв.

Обект: „Изграждане на електронен портал за достъп на граждани

до услугите на ОП „Обреден дом“ +4800лв.

**Всичко за дейност: +14 882лв.**

**Всичко за функция: +38 870лв.**

ФУНКЦИЯ „Икономически дейности и услуги“

Дейност 836 „Дейности по въздушния транспорт“

ОП „Паркстрой“

§0101 „Централни държавни органи“ -47246лв.

§0205 „Изплатени суми от СБКО, за облеккло и други на персонала, с характер на възнаграждение -1247лв.

§0551 „Осигурителни вноски от работодатели за ДОО“-5362лв.

§0560 „Здравноосигурителни вноски от работодатели“-2288лв.

§0580 „Вноски за допълнително задължително осигуряване от работодатели“-1527лв.

§1013 „Постелен инвентар и облекло“-660лв.

§1015 „Материали“ -5900лв.

§1016 „Вода, горива и енергия“-10065лв.

§1020 „Разходи за външни услуги“ -523лв.

§1030 “Текущ ремонт“-2500лв.

§1901 „Платени държавни данъци, такси, наказателни лихви и административни санкции“-818лв.

§1981 „Платени общински данъци, такси, наказателни лихви и административни санкции“-13180лв.

**Всичко за дейност: -91 316лв.**

Дейност 898 „Други дейности по икономиката“

Общински младежки дом

§1020 „Разходи за външни услуги“ +19 000лв.

§1098 „Други разходи некласифицирани в др. параграфи и подпараграфи +37 632лв.

**Всичко за дейност: +56 632лв.**

**Всичко за функция: -34 684лв.**

ФУНКЦИЯ „Разходи некласифицирани в другите функции“

Дейност 998 „Резерв“

§0098 „Резерв за непредвидени и неотложни разходи“ - 142 706лв.

**Всичко за дейност: - 142 706лв.**

**Всичко за функция: - 142 706 лв.**

**Всичко разходи местни дейности: +1 111 439 лв.**

**IV. Разходи ДД дофинансирани с общински приходи**

ФУНКЦИЯ „Образование“

Дейност 322 „Неспециализирани училища без професионални гимназии“

§5100 „Основен ремонт на дълготрайни материални активи“ +20 000лв.

Обект: „Основен ремонт на фасадата на ОУ "Ангел Кънчев"-Русе и

адаптация на част от сутерена на сградата за

многофункционална зала“ +20000лв.

/било 164 803 лв.; става 184 803 лв./

§5202 „Придобиване на сгради“ -194 093лв.

Обект: „Спортна зала в СУ Васил Левски, находящ се

УПИ I-Училище, кв. 848 в ж.к. Дружба I, ул. Гео Милев №1,

гр. Русе - етап 1-194 093лв. /било 3 937 161 лв.; става 3 743 068 лв./

**Всичко за дейност: -174 093лв.**

**Всичко за функция: -174 093лв. Всичко разходи ДД дофинансирани с общински приходи -174 093лв.**

**Всичко разходи по бюджета: +937 310лв.**

**Точка 38**

**К.л. № 1354 Промяна на списъка на лицата и длъжностите, имащи право на транспортни разходи, съгласно чл.35, ал.1, т.2 от ПМС № 31/17.03.2022 г. от разчетни показатели за 2023 г., утвърден с Решение на ОбС № 1270, прието с Протокол № 46/16.03.2023 г. – Приложение № 18**

**Г-жа Емилия Пенева:** Поддържаме предложението така, както е входирано.

**Г-н Иво Пазарджиев:** Благодаря. Госпожа Росица Георгиева.

**Г-жа Росица Георгиева:** Уважаеми господин Кмет, уважаеми господин Председател, уважаеми колеги общински съветници. Като цяло предложението съм съгласна, с изключение на в решението предложението за Основно училище „Георги Сава Раковски“, село Ново село. Шофьорът на училищния автобус се променя основанието, местожителство е село Смирненски. Човекът ще ползва личен автомобил. Разхода, който ще признава след представяне на фактура за гориво, е до размера на цената на билетите в двете посоки. Дотук всичко е добре. Само че, този човек ще му се заплаща това съобразно учебните дни. Уважаеми колеги, съгласно член 101 от Закона за предучилищното и училищното образование, учебните години са с продължителност 12 месеца. Започва на 15 септември и свършва на следващата година на 14 септември, като се дели на учебно и неучебно време. Децата са във ваканция. Този човек обаче ползва отпуска по кодекса на труда в размер на 20 дни, нали така? Когато свърши учебното време за децата и те са във ваканция, този човек трябва да продължи да ходи на работа. Така че предлагам решението, според мен е некоректно. Не трябва да ощетяваме човека и трябва да сме като всички останали. Трябва да е съобразно отработените дни за месеца, а не учебни. Защото то е като любимата приказка, дето ни питат нас учителките във ваканция ли сме? Не сме, в отпуск сме. Така че, това ми е предложението. Подкрепям го напълно. Да, с това предложение, съобразно отработените дни за месеца. Благодаря ви.

**Г-н Иво Пазарджиев:** Други изказвания има ли? Кметът на Община Русе ще вземе отношение.

**Г-н Пенчо Милков:** Уважаеми господин Председател, уважаеми колеги, съгласен съм с направеното предложение.

**Г-н Иво Пазарджиев:** Благодаря. С направената корекция, а именно в диспозитива за ОУ „Георги Сава Раковски“ се добавя да не е съобразно учебните дни, а съобразно отработените дни. Гласуваме предложението с приетата корекция от вносителя.

**КВОРУМ – 39. С 35 „за“, 0 „против“ и 4 „въздържали се“ се прие**

**РЕШЕНИЕ № 1425**

На основание чл. 21, ал. 2 във връзка с чл. 21, ал. 1, т. 8 и т.23 и чл. 54 ал. 1 и ал. 2 от ЗМСМА, чл.35, ал.1, т. 1 и 2 от Постановление № 31 от 17.03.2022 година и чл. 9 от ПМС 7/19.01.2023 г. за уреждане на бюджетни взаимоотношения през 2023 г. във връзка с чл. 6, чл. 7, чл.8, чл. 9 и чл. 10 от Закона за прилагане на разпоредби на Закона за държавния бюджет на Република България за 2022 г., Закона за бюджета на държавното обществено осигуряване за 2022 г. и Закона за бюджета на Националната здравноосигурителна каса за 2022 г., Общински съвет – Русе реши:

Утвърждава промяна на Приложение №18 Списък на лицата и длъжностите, имащи право на транспортни разходи, утвърдено с Решение на Общински съвет № 1270, прието с Протокол № 46/16.06.2023 г., както следва:

Чл. 35, ал.1, т.1 За пътувания в границите на населеното място, когато това произтича от характера на трудовата им дейност

**СУПНЕ „Фридрих Шилер“ – Русе**

**Отпада:**

1. Светлана Стоянова Василева – домакин - карта, освободена

**Добавя се:**

1. Любка Янкова Врайкова – домакин - билети.

**ОУ „Алеко Константинов“ – Русе**

**Отпада:**

1. Красимира Трифонова Иванова – касиер – билети, освободена.

**Добавя се:**

1. Таня Генова – касиер - билети, новоназначена

Чл. 35, ал.1, т.2 За пътувания от местоживеене до месторабота и обратно, когато те се намират в различни населени места – за лица със специалност и квалификация, изискващи се за съответната длъжност.

**Кметство Сандрово**

**Добавя се:**

1. Нивелин Великов Енчев – тракторист - билети, новоназначен, местожителство гр. Русе.

**ОУ „Г. С. Раковски“ с. Ново село**

Ахмед Акифов Реджебов – шофьор на училищен автобус - до момента ползвани билети на основание чл. 35, ал.1, т.1 ПМС №31/17.03.2022 г. – **промяна на основанието** .

**Отпада:** основание по чл. 35, ал.1, т.1.

**Добавя се:** основание по чл. 35, ал.1, т.2 – местожителство с. Смирненски, личен автомобил – разходът, който ще се признава след представена фактура за гориво е до размера на цената на билета в двете посоки, съобразно отработените дни.

**Точка 39**

**К.л. № 1323 Съгласие Общината да подаде проектно предложение по Процедура чрез директно предоставяне на безвъзмездна финансова помощ BG16RFTA001-1.006, финансирана по Програма „Техническа помощ“**

**Г-н Иво Пазарджиев:** Тук имаме подадено заявление от госпожа Деница Иванова, която поради конфликт на интереси няма да участва в разискването и гласуването по предложената точка. Госпожа Минковска ли, кой ще докладва? Госпожа Диана Аврамова, заповядайте.

**Г-жа Диана Аврамова:** Уважаеми господин Председател, уважаеми дами и господа общински съветници. Програма „Техническа помощ“ е заложила в индикативната си годишна работна програма за тази година да отвори процедура, която ще продължи дейността на мрежата от областни информационни центрове, които са 27 в страната. Регламентирани са в Закона за управление на средствата от Европейския съюз и там Община Русе е конкретен бенефициент. По процедурата не се изисква съфинансиране от страна на общината, 100 % е безвъзмездната помощ, която ще получи и чрез този проект всъщност ще успее да продължи дейността на Областния информационен център, който съществува от 2011 година.

**Г-н Иво Пазарджиев:** Благодаря. Заявки за изказвания има ли по точката? Няма. Режим на гласуване.

**КВОРУМ – 39. С 39 „за“, 0 „против“ и 0 „въздържали се“ се прие**

**РЕШЕНИЕ № 1426**

На основание чл. 21, ал. 1, т. 23, във връзка с чл. 21, ал.2 от ЗМСМА, Общински съвет - Русе реши:

1. Дава съгласие Община Русе да подаде проектно предложение по Процедура чрез директно предоставяне на безвъзмездна финансова помощ BG16RFTA001-1.006; и
2. Дава съгласие Община Русе да осигурява оборотни средства за точното и навременно изпълнение на проекта до верифициране и плащане от страна на Управляващия орган на Програма „Техническа помощ“.

**Точка 40**

**К.л. № 1330 Отчет за 62. МФ „Мартенски музикални дни“ Русе 2023**

**Г-н Иво Пазарджиев:** Заместник-кметът Енчо Енчев ще докладва. Заповядайте.

**Г-н Енчо Енчев:** Благодаря, господин Председател. Уважаеми общински съветници, както знаете проведен от 16.03-02.04, 62. Международен фестивал „Мартенски музикални дни“ тази година предложи една от най-силните си в програмно и финансово отношение издание от последните години. Сред официалните гости на откриването на фестивала на 16.03 бяха вицепрезидентът на Република България госпожа Илияна Йотова, министърът на културата, посланикът на България в Румъния и над десет ръководители на дипломатически мисии у нас и в Румъния. Фестивалът поднесе на фестивалната публика програма с общо 28 събития, в това число 21 концерта, 2 оперни заглавия, десетки фестивални премиери и 7 общокултурни проекти, изложби, майсторски класове, аудио-визуален спектакъл. Над 700 елитни спортисти, в това число ансамбли, оркестри и оперни театри, участващи във фестивала от България и още 7 европейски страни, споделиха своето изкуство с широката фестивална аудитория. Важна роля за широката публичност на събитието изигра нашето медийно партньорство с БНР, БТА, „Лайф 7“ ТВ, което осигури на фестивалната програма многохилядна зрителска и слушателска аудитория. Всички концерти от фестивалната програма бяха записани и голяма част от тях излъчени директно в ефира на Българското национално радио, а излъчените два фестивални концерта телевизия „Лайф 7“ ТВ достигнаха до над 84 000 зрители от 27 страни в света. Видно от Приложение 2 на финансовия отчет 62-то издание на фестивала приключи успешно и във финансово отношение. Уточнен общ бюджет по приходите в размер на 278 000 лева, в това число 145 000 лева от общинския бюджет и 133 000 лева от други източници. В изпълнението на приходната част на бюджета са отчетени общо приходи от 293 400 лева, в това число 145 000 лева от общинския бюджет и 148 000 лева от други източници. С постигнато преизпълнение на приходите от други източници с 15 400 лева. Важно е тук да се отбележи, че преизпълнението на средства по приходната част на бюджета се дължи основно на приходите от продажбата на билети, чийто ръст тази година спрямо планираното е в размер на 13 867 лева и възлиза на общата сума от 38 867 лева по отчет. Разходната част на финансовия отчет възлиза на общо 287 005 лева, в това число 242 310 лева разходи за артистичната програма и 44 695 лева за организационно-технически разходи. Зад тези резултати стоят работата, труда и подкрепата на много хора. Накрая искам обаче да се чуе, кои бяха и нашите партньори, дарители и спонсори. Това беше Министерство на културата, А1, ОББ АД, „Овъргаз“, „Линамар“, „Булмаркет“, „Гама консулт“ ЕООД, „Дунарит“ АД, „Дунав турс“ АД, БТБ България, ВиК Русе, „Общински пазари“ ЕООД, „Скални материали“ АД, Винарска изба „Райнов“, Хотел „Дунав плаза“, както и екипите на ОП „Русе Арт“, Националното училище по изкуства „Проф. Веселин Стоянов“ и Държавна опера – Русе и Художествена галерия. Благодаря. Предлагам да подкрепите отчета. Мисля, че беше важно, защото всички тези неща ние ги знаем, но е важно обществеността да ги научи. Хората от нашия град да ги научат и да ги знаят. Благодаря.

**Г-н Иво Пазарджиев:** Заявки за изказвания? Няма. Режим на гласуване.

**КВОРУМ – 35. С 34 „за“, 0 „против“ и 1 „въздържали се“ се прие**

**РЕШЕНИЕ № 1427**

На основание чл. 21, ал. 2, във връзка с чл.21, ал.1, т.6 и с чл.17, ал.1, т.5 от ЗМСМА Общинският съвет реши:

1. Приема отчета за приходите и разходите по провеждането на 62-то издание на Международния фестивал „Мартенски музикални дни” 2023 г., съгласно Приложение 1, Приложение 2 и Приложение 3.

**Точка 41**

**К.л. № 1357 Одобряване на споразумение за сътрудничество за подготовката и изпълнението на Проект „Неделни и летни образователни занимания за деца и младежи в град Русе“**

**Г-н Иво Пазарджиев:** Заповядайте.

**Г-н Енчо Енчев:** Благодаря Ви, господин Председател. Настоящото предложение е относно одобряване на споразумение за сътрудничество, за подготовка и изпълнение на Проект „Неделни и летни образователни занимания за деца и младежи в град Русе“. Сдружение „Теосис“ е разработило проекта с цел изграждане на активно младежко гражданство в Русе и региона. Целевата група са деца и младежи на възраст между 6 и 16 години от Русе и региона. Всички желаещи могат свободно и безплатно да се включат. Изборът на участие е без ограничение относно пол, етнически произход, религиозен и социален статус. Предвижда се да бъдат обхванати общо 140 младежи от град Русе и близките по-малки населени места. Непряко финансирането ще засегне допълнително още около 100 човека. Семействата и приятелите на основните участници, общо около 240 човека. Продължителността на проекта е от юни 2023 година до май 2024 година. За изпълнението на проекта са необходими 7 000 лева. Тук държа да кажа, че са поканени представители на Сдружение „Теосис“ и ако сметнете за необходимо, бихте могли да им зададете въпроси и те да отговорят. Благодаря.

**Г-н Иво Пазарджиев:** Благодаря. Заявки за изказвания? Госпожа Росица Георгиева.

**Г-жа Росица Георгиева:** Уважаеми господин Председател, уважаеми колеги общински съветници. Аз подкрепям идеята на Община Русе да е обърната към българската православна църква и да подкрепя нейни инициативи, но в случая искам да изясним някои неща по отношение на реализиране на този проект с цел това да няма съмнения за двоен аршин. Тъй като в евангелието се казва с какъвто аршин мерите с такъв ще ви измерят, смятам, че всички проекти, които се предлагат на Общински съвет - Русе да бъдат одобрени за финансово подпомагане, трябва да отговарят на някакви критерии. Първото нещо, което ми направи впечатление е, че не беше предложено към настоящото предложение за партньорство отчета от миналата подкрепа, която е оказала Община Русе през 2021 година на стойност 5 000 лева. Такава на мен ми беше изпратена подготвена от госпожа Маруся Цветанова, която представлява сдружението пред общинска администрация. Погледнах в сегашния формат на сключването на споразумение, че е предвидено догодина юни месец 2024 да има отчет на изразходваните средства. И тъй като ние сме водещата комисия по култура и религиозни въпроси, в тази комисия, знаете, че се разглеждат предложенията за културните проекти. Там те са на стойност около 5 000 лева и има много строга финансова рамка. Смятам, че за всички предложения, включително и за българската православна църква, този стандарт трябва да бъде спазван и прилаган. Така че критериите, които се разписват в споразумението, имам молба към общинска администрация, да бъдат предварително ясни и да се отнасят за всички неправителствени организации, които кандидатстват за средства от общината. Другото, което ме притесни е възрастовата група 6-16. Те в предложението са наречени „младежи“. Смятам, че те не са младежи и че обхвата е твърде голям и дейностите няма да бъдат подходящи за всички възрастови групи. Третото ми притеснение беше защо Проекта „Неделни и летни образователни лагери“ не се кандидатства през проектите на Фондация „Русе - град на свободния дух“. И защо не се търси и допълнителна подкрепа на бизнеса, тъй като смятам, че в момента са трудни времена. Очакваме приемането на бюджет и не знаем с какви средства разполагаме. Много ми се иска да получа уверението на кмета на Община Русе, че тези 7 000 няма да бъдат от средствата, които ще гласуваме за групите по „Религия“ и „Русезнание“, които са приети с решение на общинския съвет през 2009 година и са емблема на Общински съвет - Русе за целево финансиране. Така че, аз подкрепям инициативите на Българската православна църква, но искам от общинска администрация, както и за останалите предложения, и на тях да им предлага конкретни рамки, както за самото предложение, така и финансовата рамка за изразходването на средствата. Иначе се страхувам, че русенци ще ни обвинят едва ли не в плащането на индулгенции. Така че, за да не обиждаме негово Високопреосвещенство, когото много уважавам, смятам, че тези неща би трябвало да бъдат изчистени преди подписването на това споразумение.

**Г-н Иво Пазарджиев:** Благодаря. Други заявки за изказвания? Господин Кмета.

**Г-н Пенчо Милков:** Уважаеми господин Председател, уважаеми колеги общински съветници, граждани. Виждам, че вече в залата има и не само представители на администрацията и граждани. Вземам думата, за да дам разяснение по тази точка и да кажа следното. Аз съм вярващ човек православен християнин, сигурно като много от вас. Обаче като кмет поддържам връзка интензивна с представителите на различните вероизповедания в град Русе. Освен с нашия Митрополит, с представителя на католическата църква, на протестантските църкви, с районния мюфтия. В конкретния случай митрополита изрично и миналата година, когато го поставихме на вашето внимание и тази година разговаря с мен по повод на това предложение. И църквата православната вижда в това предложение значимост по отношение на дейността, която развива. Затова то се внася на вниманието на общинския съвет. Предложение до съветът прави кмета или всеки общински съветник. Аз в своята работа съм преценил за няколко такива. Както беше за Теодор миналата година, за други, когато изрично да ви запознаем с такова предложение и общинския съвет да вземе отделно решение. Да, има правила по Програма „Култура“, има правила реално и по фондацията. Вие сте ги създали, но в този случай общинският съвет взема самостоятелно решение по повод преценката на определени обстоятелства, които се поставят на вашето внимание. И заради това мисля, че най-високото ниво на контрол е решението на 51 души в този случай. Миналата седмица аз слушах пак възраженията на различните комисии. Казах да се даде информация, когато сте я поискала, съответно за да може да вземете информирано съгласие. Но пак казвам и след комисиите пак проведох разговор с нашия митрополит. Още един път получих уверение, че това е важно за православната църква и ви моля единодушно да го подкрепите. Благодаря ви.

**Г-н Иво Пазарджиев:** Реплика за госпожа Георгиева.

**Г-жа Росица Георгиева /реплика/:** Във връзка с това, което каза господин Кмета за отчета, не знам другите общински съветници дали са го виждали, за сумата одобрена през 2021. Мисля, че само на мен ми е предоставено. Аз господин Милков, нямам нищо против Българската православна църква. Тук с Вас няма да мерим нито своята принадлежност към православната църква, нито вярата, която носим, защото това е индивидуален личен акт. Просто моля да има правила, за да не обиждаме Българската православна църква по начина, по който й даваме средства за осъществяване на определени дейности и няма нищо лошо в спазването на правилата. Да, Вие имате право като кмет да изберете инициативи, които лично да предложите и общинският съвет да подкрепи. Моята молба е тези инициативи, които предлагате просто да са по определен ред, с финансова рамка, с отчетите, които да са предадени навреме, за да може тази помощ, която даваме да е от сърце, а не да е милостиня. Благодаря ви.

**Г-н Иво Пазарджиев:** За изказване господин Енчо Енчев.

**Г-н Енчо Енчев:** Едно кратко допълнение по повод на това, което попита преди малко госпожа Георгиева. Аз действително тук декларирам, че средствата тези 7 000 лева госпожо Георгиева, няма да бъдат от сумата, която общинският съвет гласува за заплащане на занятията по „Русезнание“ и по „Религия“. И тук действително държа да кажа, че може би нашия общински съвет и Община Русе са единствени, които повече от 10 години вече осигуряват обучение както по „Религия“, така и по „Русезнание“, заплащани със средства на общината. Благодаря.

**Г-н Иво Пазарджиев:** Благодаря. Други заявки за изказвания по точката? Няма. Режим на гласуване, моля.

**КВОРУМ – 38. С 30 „за“, 0 „против“ и 8 „въздържали се“ се прие**

**РЕШЕНИЕ № 1428**

На основание чл. 21, ал. 2, във връзка с чл. 21, ал. 1, т 23 от Закона за местното самоуправление и местната администрация /ЗМСМА/, чл. 59, ал. 1 и ал. 2, т. 6, чл. 61, ал. 1 от ЗМСМА, Общинският съвет реши:

1. Одобрява приложеното подписано Споразумение за сътрудничество между Община Русе и Сдружение с обществено полезна дейност с наименование "ТЕОСИС" за подготовката и изпълнението на Проект „Неделни и летни образователни занимания за деца и младежи в град Русе“.

**Точка 42**

**К.л. № 1359 Даване на съгласие за сключване на договори за спонсорство със сдружение „Футболен клуб Дунав от Русе“ с ЕИК 206224530, спортен клуб по баскетбол „Дунав – Русе – 2016“ с ЕИК 177042155 и сдружение „Спортен клуб по волейбол – Дунав“ с ЕИК 827114370**

**Г-н Иво Пазарджиев:** Тук имаме подадено уведомление за самоотвод от Асен Даскалов, който заявява, че поради конфликт на интереси няма да участва в разискванията и в гласуването по точката. Заповядайте.

**Г-н Енчо Енчев:** Благодаря, господин Председателю. Уважаеми общински съветници, предложението на Сдружение „Футболен клуб Дунав от Русе“ е за спонсорство в размер на 35 000 лева. Клуба ще представлява Русе на почти всяко ниво в структурата и йерархията на българския футбол, като в предложението е посочено конкретен пакет от ползи за Община Русе. Сдружение „Спортен клуб по баскетбол Дунав Русе 2016 година“ посочва, че от първата година клубът работи по Програма за развитие на баскетбола сред подрастващите, като всяка година е доразвиван. През тази година клубът постигна най-значимия си успех в мъжкото направление, а именно спечелване на шампионската титла при момчетата до 17 годишна възраст, която е първа в историята на града ни, заявяват спонсорство в размер на 55 000 лева, които ще позволят на клуба да продължи да развива баскетбола като масов спорт посредством изграждане на подходяща инфраструктура и набавяне на пособия в училище. Сдружение „Спортен клуб по волейбол Дунав“ заявява спонсорство в размер на 68 000 лева, като се ангажира да последва класиране на (не се чува) супер волей лига на България и развитие на детско-юношеската школа на клуба. Срещу посочените средства предлагат да изпълнят конкретни дейности за популяризиране на Община Русе. Видно от предложението на сдруженията срещу полученото спонсорство е изразено желание за поемане на конкретни задължения за популяризиране на Община Русе като една отговорна институция в медийното пространство чрез посочените в приложенията дейности. Тук са представители и на трите клуба. Ако има въпроси, бихте могли да ги зададете към тях и те също да отговорят.

**Г-н Иво Пазарджиев:** Благодаря, господин Енчев. Заявки за изказвания? Няма. Режим на гласуване.

**КВОРУМ – 36. С 36 „за“, 0 „против“ и 0 „въздържали се“ се прие**

**РЕШЕНИЕ № 1429**

На основание чл. 21, ал. 2, във връзка с ал.1, т. 6 и т. 23 и чл. 17, т. 10 от Закона за местното самоуправление и местната администрация (ЗМСМА), чл. 125, ал.1, т. 2 от Закона за публичните финанси, във връзка с чл. 6, т.1 от Закона за физическото възпитание и спорта, и Решение № 1270 от 16.03.2023 г., прието с Протокол № 46 от 16.03.2023 год. на ОбС, Общински съвет – Русе реши:

1. Дава съгласие Община Русе да сключи договор за спонсорство за сумата от 35 000 лв. със Сдружение „Футболен клуб Дунав от Русе“ с ЕИК 206224530 за осъществяване на спортната дейност на клуба през 2023 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в предложението.

2. Дава съгласие Община Русе да сключи договор за спонсорство за сумата от 55 000 лв. със Сдружение „Спортен клуб по баскетбол Дунав-Русе-2016“ с ЕИК 177042155 за осъществяване на спортната дейност на клуба през 2023 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в предложението.

3. Дава съгласие Община Русе да сключи договори за спонсорство за сумата от 68 000 лв. Сдружение „Спортен клуб по волейбол- Дунав“ с ЕИК 827114370 за осъществяване на спортната дейност на клуба през 2023 год. срещу задължение за промотиране и популяризиране на Община Русе при всички предстоящи срещи, изявления и гостувания в телевизионни предавания чрез пакета от дейности, описани в предложението.

4. Средствата по т. 1, 2 и 3 да се осигурят от Дейност 714 „Спортни бази и спорт за всички“ от бюджета на Община Русе.

5. Възлага на кмета на Община Русе да подпише договори за спонсорство с посочване на конкретни задължения за спортния клуб за популяризиране на община Русе чрез посочените от заявителите ползи.

**Точка 43**

**К.л. № 1360 Приемане на Годишен план на дейностите за подкрепа за личностно развитие за 2023 г. за изпълнение на Общинската стратегия за подкрепа за личностно развитие на децата и учениците в Община Русе (2023-2024)**

**Г-н Иво Пазарджиев:** Господин Енчев, заповядайте.

**Г-н Енчо Енчев:** Благодаря, господин Председател. Уважаеми общински съветници, приемане на Годишен план на дейностите за подкрепа на личностно развитие за 2023 година за изпълнение на Общинската стратегия за подкрепа за личностно развитие на децата и учениците в Община Русе. Предложения проект на Годишен план на дейностите за 2023 година в изпълнение на Общинската стратегия за подкрепа на личностното развитие на децата и учениците в Община Русе е приета с Решение 1382 на Общински съвет – Русе по Протокол 49 е разработен в изпълнение на разпоредбата на член 197, алинея 3 от Закона за предучилищното и училищното образование. Стратегическия документ е съобразен със заложените в общинската стратегия оперативни цели и мерки въз основа на анализа на потребностите от подкрепа на личностно развитие на децата и учениците в Община Русе и е съгласуван с началника на Регионалното управление по образование. Искам да благодаря за доброто партньорство на колегите от РУО. Документа описва дейностите и очакваните резултати, посочени са срокове, финансиране и отговорни институции на местно ниво за осигуряване на подкрепата на личностно развитие.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 34. С 34 „за“, 0 „против“ и 0 „въздържали се“ се прие**

**РЕШЕНИЕ № 1430**

На основание чл. 21, ал. 2, във връзка с ал. 1, т. 12 и чл. 17, ал. 1, т. 3 от ЗМСМА и на чл. 197, ал. 3 от ЗПУО, Общински съвет Русе реши:

Приема Годишен план на дейностите за подкрепа за личностно развитие за 2023 г. за изпълнение на Общинска стратегия за личностно развитие на децата и учениците на територията на Община Русе (2023-2024).

**Точка 44**

**К.л. № 1361 Даване на съгласие Община Русе, съвместно с Община Иваново и Община Борово да учреди МИРГ /Местна инициативна рибарска група/ с водещ партньор Община Русе**

**Г-н Иво Пазарджиев:** Госпожа Златомира Стефанова.

**Г-жа Златомира Стефанова:** Благодаря, господин Председател. Предлагаме да подкрепите предложението, заедно с Община Русе, Иваново и Борово с водещ партньор Община Русе, Местната инициативна рибарска група Русе-Иваново-Борово да създаде такъв МИРГ с цел подобряването на качеството на живота и подпомагането на рибарския сектор на територията на трите общини. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 35. С 35 „за“, 0 „против“ и 0 „въздържали се“ се прие**

**РЕШЕНИЕ № 1431**

На основание чл.21, ал.2 от ЗМСМА, във връзка с чл. 21, ал.1, т.23 от ЗМСМА, Общинският съвет реши:

1. Дава съгласие Община Русе да учреди МИРГ съвместно с Община Иваново и Община Борово.

2. Дава съгласие Община Русе да е водещ партньор в учредения МИРГ.

3. Дава съгласие учредения МИРГ да бъде представляван от Кмета на Община Русе.

**Точка 45**

**К.л. № 1363 Даване съгласие, за изграждане, след одобрение по „Годишната програма за поддържане, ремонт, реконструкция, цялостно обновяване или създаване на нови спортни обекти и/или спортни съоръжения в държавните и общински училища“, на открита спортна площадка в имот, намиращ се в Община Русе, гр. Русе, ул. „Проф. Димитър Баларев“ №1, с идентификатор 63427.7.679 по КККР на гр. Русе**

**Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Предлагаме да подкрепите предложението за изграждането на тази спортна площадка в спортното училище. Предлагаме го на общинския съвет, тъй като всъщност терена там е общински. Благодаря ви.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 36. С 36 „за“, 0 „против“ и 0 „въздържали се“ се прие**

**РЕШЕНИЕ № 1432**

На основание чл. 21, ал. 2, във връзка с чл. 21, ал.1, т.8 от ЗМСМА, чл. 8, ал.1 от Закона за общинската собственост, и писмо с регистрационен индекс 31-78-12/02.06.2023г. от директора на СУ “Майор Атанас Узунов“ – гр. Русе, Общински съвет - Русе реши:

1. Дава съгласие СУ “МАЙОР АТАНАС УЗУНОВ“ – ГР. РУСЕ, БУЛСТАТ 000523972 да извърши за своя сметка спрямо поземлен имот с идентификатор 63427.7.679 по Кадастралната карта и кадастралните регистри на гр. Русе, съществени и трайни подобрения, включващи изграждане на открита спортна площадка на територията на училището, след одобрение от органите по „Годишната програма за поддържане, ремонт, реконструкция, цялостно обновяване или създаване на нови спортни обекти и/или спортни съоръжения в държавните и общински училища“.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 46**

**Одобряване на Меморандум за сътрудничество между община Русе и Офиса на Върховния комисариат на ООН за бежанците в България, с цел улесняване на координацията и изпълнението на съвместни дейности, насочени към закрилата и предоставянето на услуги на лица, с предоставена временна или международна закрила или търсещи закрила в Община Русе, както и подкрепа на уязвимите местни общности за насърчаване на социалното сближаване между общностите**

**Г-н Енчо Енчев:** Благодаря, господин Председател. Уважаеми общински съветници, настоящата точка е относно одобряване на Меморандум за сътрудничество между Община Русе и офиса на Върховния комисариат на ООН за бежанците в България. Преди няколко дни те отново бяха тук в Русе. На комисиите беше разгледан материала, беше приет. Ако е необходимо, мога да направя допълнителни разяснения. Очаквам да подкрепите материала.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 34. С 34 „за“, 0 „против“ и 0 „въздържали се“ се прие**

**РЕШЕНИЕ № 1433**

На основание чл. 21, ал. 2, във връзка с ал. 1, т. 23 от Закона за местното самоуправление и местната администрация, Общински съвет – Русе реши:

1. Одобрява подписания Меморандум за сътрудничество между община Русе и Офиса на Върховния комисариат на ООН за бежанците в България, с цел улесняване на координацията и изпълнението на съвместни дейности, насочени към закрилата и предоставянето на услуги на лица, с предоставена временна или международна закрила или търсещи закрила в Община Русе, както и подкрепа на уязвимите местни общности за насърчаване на социалното сближаване между общностите.

**Точка 47**

**Даване на съгласие Община Русе да придобие възмездно право на ползване за срок от 2 години върху движима вещ собственост на Община Белене – Автоматична станция за измерване качеството на атмосферния въздух със съпътстващо хардуерно и софтуерно оборудване**

**Г-н Иво Пазарджиев:** Господин Димитър Недев ще докладва. Заповядайте.

**Г-н Димитър Недев:** Уважаеми господин Председател, уважаеми общински съветници, уважаеми граждани. Предлагам да подкрепите предложението на Община Русе във вида, в който е внесено. Допълнително за информация, 2021 година със санкцията на Общински съвет, ние монтирахме станция за замерване на чистотата на въздуха, собственост на Община Белене. Тази станция е станция, която замерва освен фините прахови частици, също така серен диоксид, азотни окиси, въглеводороди, въглероден оксид, озон, общи въглеводороди, метан и неметанови съединения, както и бензени във въздуха. Станцията я поставяхме в месец август. Впоследствие беше дооборудвана, така че освен станцията, която е монтирана на територията на Втора пожарна, това е втората станция, която може да измерва такъв тип съединения. Останалите станции, които са общо пет на територията на град Русе, двете са по Програма „Лайф“. Те са за замерване на фини прахови частици и допълнително мобилна станция, която се използва от Изпълнителна агенция „Околна среда“ и с нея се извършват замервания на чистотата на въздуха на град Русе, при положение, че изпълнителната агенция включи града в графика си за съответната календарна година. На 29 юни с решение на Общински съвет - Белене е обявена тръжна процедура, като условията на тръжната процедура са същите, както беше и преди 2 години. Стойността за наем на станцията за 1 месец с включено ДДС е 1 490 лева. Така че цените, които ние ще заплащаме за следващи евентуално 2 години, ако вие дадете съгласие да пристъпим към участие в тръжната процедура, няма да бъдат променени. Тоест стойността на станцията за двете години ще бъде малко под 36 000 лева, като в тая стойност ние трябва да добавим и консумативите, които трябва да бъдат закупувани. От Община Русе в дните от 6 до 11 юли извършихме анкета сред жителите на град Русе, физическа анкета с попълване на два въпроса, дали жителите желаят станцията да бъде удължен престоя й в град Русе или не. На база на 5-процентна извадка на населението на град Русе по информация от ГРАО, което е към последния момент 151 000 жители близо, 775 анкетирани, 738 отговора са „за“ станцията, да бъде взето участие в тръжна процедура, 37 са „против“. Тоест 95% от жителите на град Русе изявяват желание станцията да остане в град Русе за още 2 години. Затова и ще се върна към началото. Моля да подкрепите предложението, което Община Русе отправи в питането си.

**Г-н Иво Пазарджиев:** Благодаря. Заявки за изказвания? Луиза Попова, заповядайте. След нея Дауд Ибрям, академик Белоев после.

**Г-жа Луиза Попова:** Уважаеми колеги, господин Председател. Искам да попитам администрацията, доколко е ефективна тази станция? Самото отчитане на тази станция от тези 2 години има ли някакво реално отчитане, някакви реални отчитания на замърсявания? Ако да, ако са констатирани такива замърсявания, дали има наложени санкции на тези предприятия, ако сте открили такива? Това и каква честота тази станция отчита? Дали на ден, колко често отчита тази станция? Благодаря ви.

**Г-н Иво Пазарджиев:** Благодаря. Следващо изказване, господин Дауд Ибрям.

**Г-н Дауд Ибрям:** Уважаеми господин Председател, уважаеми господин Кмет, уважаеми колеги. Минаха неусетно тези 2 години, аз си спомням онлайн дискутирахме тази тема. Аз естествено тогава не дадох моето съгласие за наемане на тази станция. И след 2 години вие трябва да ни убедите, защо ние трябва отново да дадем средства и да наемем станция за следващите 2 години, след като тогава ви предложихме да имаме собствена. Повода за това е много прост. Ние тогава казахме, че такава инсталация Русе за измерване качеството на атмосферния въздух може да има от порядъка на 100-150 000 лева. Този подход не беше възприет, беше възприето предложението да наемем станция, която да дооборудваме и приблизително пак казвам, тук може да ме поправите с числата, които платихме 150 и приблизително още толкова дадохме за дооборудване на станцията. И аз конкретно лично не съм запознат, понеже стана на въпрос това което и колежката каза по време на комисията. Аз такъв въпрос зададох. По-конкретно на мен не са ми ясни резултатите от работата на тази станция, но в Русе също имаме две още такива станции. Едната е, която е до пожарната, която е дооборудвана за същите параметри, говорим за ароматните въглеводороди, които създават този проблем в Русе. Един от проблемите в Русе. И другата станция на Изпълнителна агенция по околна среда, която между впрочем около събитията в Русе, пика на събитията в Русе, също беше дооборудвана и която е акредитирана към Изпълнителна агенция по околна среда. Междудругото поддръжката на една такава станция струва на Министерството на околната среда и водите, в частност изпълнителна агенция от порядъка на 25 000 лева. Говоря за тази, която е на пожарната. Не мога да ви кажа за цифрите около станцията в изпълнителна агенция мобилната имам предвид, но все пак това са средства, които трябва да излязат от общинския бюджет и ние трябва да сме убедени, ако гласуваме, разбира се с огромно уважение към мнението на русенската общественост, защото знаете през какъв период минахме. И на залповете замърсявания, които има Русе от време на време, вече в по-малък мащаб, естествено тази станция също може би има влияние, но за успокояването на общественото мнение, ако щете екологично, здравословно и обществено, може би и такъв психологически момент има. По-добре да има такава станция, отколкото нали да сме сигурни в това, което се случва. Но пак казвам, аз съм твърдо убеден, твърдо убеден съм, добавете ми, ако обичате време, в това, което предложихме преди 2 години като група от нашата група, че такава станция в Русе можехме да имаме и да се обслужваме със същите, а дори и с по-малко средства. Какво ми дава повод да говоря по този начин? Такава станция или система след времето, когато говорихме за това, има вече реализирана в България на едно място поне в София и тя функционира. Не мога да ви кажа за разходите, но е функционираща и най-малкото дава в реално време параметрите за които говорим. Повтарям за това, което се случваше в Русе, проблем представляват тъй наречените ароматни въглеводороди, най-вече в Източна промишлена зона и то на определени места в град Русе. И предполагам, че това нещо с предприетите мерки от Министерството на околната среда и водите от Община Русе, от областната управа и в частност от гражданите на Русе, дава резултат в момента, до който стигнахме, а той определено е подобрение, но не се дължи само на този момент на наемане на станции, защото това са разходи пак казвам, които излизат от Община Русе. Ако общинският съвет е убеден и приеме такова решение, разбира се, аз също съм „за“, защото ние извървяхме много дълъг път доста години, за да стигнем до този момент и кметът на общината в частност по Закона за опазване на околната среда, по член 15 или 74 има такова право. Ежегодно в бюджета има такива средства и може да предложи на общинския съвет да приеме с цел предотвратяване на такива замърсявания, с оглед на член 79, който ние сме изпълнили като общински съветници, сме приели Програма за опазване на околната среда, която той дава отчет и трябва да се изпълнява. Благодаря ви за сега.

**Г-н Иво Пазарджиев:** Благодаря. Следващо заявено изказване госпожа Наталия Кръстева.

**Г-жа Наталия Кръстева:** Уважаеми колеги, темата е много важна и аз апелирам и по тази точка да направим дебат. Разбира се според мене, за да възпроизведем правилния ефект, тука имат право да говорят най вече експертите. Да, аз не съм еколог, но смело мога да твърдя, че годините ми, в които работих в общинска администрация ми дадоха едни доста обширни познания по тази тема. Затова си позволявам лукса да изляза и да говоря по точката. Да, господин Ибрям, Вие имате спомен, че в края на предходният мандат даже в бюджета бяха заделени средства за такава станция, която не беше купена малко по-късно. На поставения въпрос ще продължа малко риторично, на поставения въпрос каква беше ползата от автоматичната станция досега и какво е направено? Аз лично мога да кажа следното, че на 04.08.2021 година Община Русе е сключила договор за учредяване право на ползване върху движима вещ, собственост на Община Белене, а именно станция за измерване качеството на атмосферния въздух за срок от 2 години. От сключване на договора да настоящия момент смятам, че това е важно да се знае, Община Русе е заплатила на Община белене средства в размер на 23 846 лева с ДДС, като забележете за дооборудване на тази станция е заплатена сумата от 103 200 лева с ДДС и тези цифри са само към края на 2022 година. Две години по-късно след платените наеми оборудване, анализа РЗИ, тук си служа с реални факти, които вадят властите, показва увеличение на стойностите на фините прахови частици 10, като броя на превишения при средно дневни норми от 2021 година, който е бил 10, през 2022 година стават 27, тоест почти 3 пъти повече. И тук вече са моите въпроси. Да, чудесно е господин Недев, че сте направили анкета, но когато се зададе един въпрос общ „искате ли станция?“, логично е русенската общественост, която е изключително чувствителна по темата да каже „да, искам“, но самото мерене на замърсяване, какво води? Нищо. Ние имаме едни показатели, колко са превишенията на ФПЧ – 10 и органиките, за които преждеговорещия спомена. Та, аз искам да обърна внимание на следното. Сама по себе си станцията си е станция, но ако не искаме да решим проблема с фините прахови частици, добавете ми от името на група, моля. Следва да направим следното, вместо да продължаваме да наемаме и дооборудваме станции и да афишираме колко много от тях вече има в Русе разположени, то общинска администрация следва да извърши следното. Да изгради изолационни растителни пояси, които реално ще абсорбират аерозолите от въздуха по булевардите. Там ще има реален ефект. Ползва ли се системата за мокро метене на улиците с интензивен трафик? Господин Милков, преди няколко сесии бяхме говорили с Вас по тази тема, че нееднократно техниката, която купихте се води с вдигната четка или когато е спусната, не винаги водата тече по четките, за да има реално миене. На следващо място аз също ще задам въпроса, осъществява ли се контрол при изпълнение на основни и текущи ремонти при реконструкция на улична мрежа? Осъществява ли се контрол спрямо инвеститори за измиване на трасетата, по които се движи строителна техника от и до обекта? За мен не. Колко акта наложи Отдел „Екология“ или строителната община? Колко проверки се извършиха, колко констативни протоколи бяха направени? Колеги, нека да стане ясно и на нашата общественост. Сама по себе си тази станция няма да реши нашия проблем. Реалните мерки, с които можем да се справим са залесяване, стриктен контрол върху замърсители. Разбира се, с налагане на конкретните санкции, които после ще влязат в общинския бюджет, защото дори и да дооборудваме и да наемаме станции, това няма да реши въпроса с чистотата на атмосферния въздух.

**Г-н Иво Пазарджиев:** Благодаря Ви. Господин Димитър Недев ли ще отговори? Да, заповядайте. Само да натиснете. Кметът на Община Русе заявява изказване.

**Г-н Пенчо Милков:** Уважаеми господин Председател, уважаеми общински съветници, скъпи съграждани. Поставя се днес въпроса дали Община Русе да продължи договорните си отношения за тази станция за въздуха, която беше направена по наша инициатива, дооборудвана и в момента работи. Данните от станцията се събират, отговарям един по един на въпросите, непрекъснато и се осредняват всеки час. Данни се събират непрекъснато 24 часа и се осредняват на час. Данните се виждат в реално време в РИОСВ – Русе и в Община Русе. Всеки един може да ги види от телефона си или от компютъра си от линка, като го последва на страницата на Община Русе. За да мога да продължа нататък, искам да ви попитам, колко са станциите за отчитане на чистия въздух в град Русе в момента? Колко са в момента? Колко бяха преди години. Така, когато станах кмет станциите за въздуха бяха една и половина. Една имаше в парка само за фини прахови частици и една имаше във Втора пожарна изгнила и пред разпад. Тя не се движи, която е за фини прахови частици и трябваше да бъде за органични замърсители, обаче не беше, защото като станах кмет най-сетне влязох в нея, като депутат я обикаляхме и писахме въпроси, цялата техника за органични замърсители я нямаше, беше счупена за пореден път и беше някъде на ремонт. Община Русе станция за органични замърсители към 2019 година нямаше. Въпреки всичките писания години наред и борбата и на общината, и на обществеността, за това да установи има ли промишлено замърсяване, защото промишленото замърсяване се отразява в органичните замърсители, ще стигна до фините прахови частици след малко. Нямахме очи да видим, нямахме очи, нямаше станции. Ние си пишехме тогава с господин Ибрям за какво да бъдат исканите от нас станции. Искахме сигурно и вие сте искали, ама нито държавната идва тука, нито тази, която беше тук беше ремонтирана. Какво е положението в момента? В момента след нашите усилия Община Русе има 5 станции за въздуха и една, която е шеста, държавната, която под изключителен натиск най-добрата в България, четири пъти годишно идва в България и мери. Две от станциите в Русе вече мерят органични замърсители, защото тази пред полуразпад в пожарната вече си има техника за органични замърсители, но тази станция, която ние сме дооборудвали мери за органични замърсители и сега да чуем разликата. Тя мери освен само за въглеводородите, което беше основна наша борба, тя мери за летливата органика. Тази, която е в промишлените миризми, които усещате. Имало ли е замърсявания, отчетени ли са от станцията? Не, не са отчетени, 24 часа мери летлива органика. Не, не е замерила. Къде се намира станцията? В двора на училище „Петър Берон“ се намира тази станция, която е най-важната изградена от общината за последните 3 години. В Бургас има такава подобна станция купена за над 600 000 лева преди 5 години, е била цената 600 000 лева. Имало ли е пари в бюджета на Община Русе? Нямало е пари в бюджета на Община Русе. Имаше 150 000 лева заложени в бюджета за 2019, които трябваше да бъдат за сензори несертифицирани. Затова не бяха закупени. Тази станция сертифицирана ли е? Да, акредитирана е и може нейните показания да бъдат използвани от РИОСВ и от общината за административно-наказателната й дейност и за уверяване вече на нашите граждани, има ли летлива органика и замърсяване или няма? Мерим ги 24 часа вече на 2 места, а 2019 на 0 места. Фини прахови частици, нищо общо с промишленото замърсяване и органичните замърсявания. 2019 ставам кмет, бройката на дни с превишени фини прахови частици 2019, въпреки мерките, които знае госпожа Кръстева за дървета, миене и спуснати четки с 61 за 2019, при допустими 35 за годината, 61. Работим 2 години и 2021 нашите дни с фини прахови частици са точно 27. Единственият голям град в България с под 35 дни. Как го постигнах? С новата техника с четки, които някой път са вдигнати, някой път са спуснати, но са спуснати точно където трябва, с миещи дюзи под налягане, а не с пръскане с маркучи. Миене, миене, миене с 4 общински кладенеца, които се появиха в началото на нашата работа и ето дните станаха от допустими 35 в Русе – 27. И тогава екологичният министър ни даваше за пример и ни звънеше как сме го постигнали. В момента дните са над 35, не са страшните 35, повече са заради водния цикъл. Какво правим? 270 проверки, над 250 съставени протоколи, актове има за конкретни нарушавания. Ще Ви ги давам, ако искате на хартия. Има ги в КООРС и в Отдел „Екология“. Непрекъснато ежедневно за неизмити гуми, излизащи от строежи, за прахоляци и не само водния цикъл. Още когато събаряха Петър Караминчев, още тогава ги глобявахме за вдигнатия прахоляк. Да не се бърка фините прахови частици. Станцията е изключително важна за нашия град. Това, което съм научил по повод на притесненията ни за въздуха и замърсяванията и неприятните миризми е, че първо трябва гражданството да има очи. Ние сме направили 5 станции. И 2 от тях вече мерят органични замърсители. Моля ви да подкрепим. Нищожен е месечния разход от 1 200 лева. Тази станция вече е оборудвана и е на русенци. Кметът на Белене буквално съм го молил да ни я предостави, защото ние установихме къде има такова съоръжение, което с минимални усилия, защото 133 000 лева са минимални усилия да имаш станция, която да мери летлива органика и вече не може да се упражняваме има ли замърсяване, къде е, от кого е. Пет станции за въздух има в момента в Русе и шеста, която идва 4 пъти годишно по 2 седмици. Готов съм да отговоря на всички други въпроси, които вие заявите, но ви моля единодушно, защото това е борбата за чист въздух. Тя има конкретни измерения. А не политическо говорене и дописки във фейсбук. Благодаря ви.

**Г-н Иво Пазарджиев:** Благодаря. Реплика за госпожа Кръстева.

**Г-жа Наталия Кръстева /реплика/:** Господин Милков, въпреки че не ни назовахте поименно, но смятам, че и тримата може да се разпознаем тука в политическото говорене. Бих казала, че нито Дауд Ибрям, нито Луиза Попова, нито аз можем да използваме тази така чувствителна тема за политическо говорене. Но пак казвам, в началото на моето говорене, виждам, че и Вие сте доста запознат. Знам за активностите Ви и като депутат. И въпреки че не сме еколози и експерти, смело мога да заявя, че имаме доста повече познания от много такива еколози и експерти. Не съм намесила в моето изказване ФПЧ с органиките. Много добре всеки от нас, даже смятам, че половината общински съвет вече би трябвало да прави разлики и да е наясно. Аз апелирам, а тези 150 000, за които говорите в края на предния мандат, в интерес на истината да, Дауд Ибрям може да потвърди. Не, не бяха за сензори. Те бяха по негово искане точно за станция, нататък вече да, какво е станало няма значение. Това е зад гърба ни. Важно е какво правим ние оттук насетне и пак казвам. Изключително съм щастлива, че по време на нашия мандат ние сложихме, изградихме тези табла за информираност на обществеността, местни данъци и такси, тук долу на информационния център на общината. Освен това започнахме Програма „Лайф“, по която продължавате Вие да работите. Моят апел е, не да виждаме едни данни и да констатираме колко промишлено, органично или чрез ФПЧ сме запушени и запрашени, а не случайно изброих, в протокола може би ще са описани, всички мерки, които е хубаво ние да следваме, за да може да се справим с това.

**Г-н Иво Пазарджиев:** Благодаря. Втора реплика от Дауд Ибрям. Направете изказване, ако искате. Заявете изказване. Заповядайте.

**Г-н Дауд Ибрям /реплика/:** Уважаеми господин Председател, господин Кмете, уважаеми колеги. Пътя, който изминахме е наистина дълъг. Много хора не са информирани, но това, което казахте за далечната 2015-16, с Вас ние знаем одисеята. Но пак казвам, в Русе проблема, разбира се, че има проблем с фините прахови частици. Те са от порядъка на 30 до 60 дена в годината с превишения. Но това анормално състояние, което беше създадено от порядъка на 2013-2014 година беше породено от промишлени предприятия и касае проблем с ароматните въглеводороди, за които толкова много говорим тук. Има, аз се поправям господин Кмете, такава автоматична измервателна станция в Русе има. Тя се намира във „Възраждане“, „Ялта“ и мери бензен. Наистина не е дооборудвана с тези параметри, с които е оборудвана новата станция. Както и не бяха оборудвани станцията на изпълнителна агенция мобилната и тази на пожарната. С оглед на тези събития и с оглед на обществения натиск най вече да кажа, всички тези станции, за които говорим, бяха дооборудвани за прословутите ароматни въглеводороди. Имахме комисии и тъй нататък, която развива определена дейност, качена е на сайта, там има препоръки. До там добре, но целта в целия този процес, паралелно с наемането на станцията към Министерство на околната среда и води, освен двете приоритетни оси за отпадъци и за води, беше открита и трета, която е по въздух.

**Г-н Иво Пазарджиев:** Господин Ибрям, правите реплика в момента.

**Г-н Дауд Ибрям /реплика/:** Да, казвам, добавям, важно е. Ние като община, забележете като Белене, като Бургас, Община Русе също имаше възможност да кандидатства за такава станция. Впоследствие ние говорим за след 2020 година.

**Г-н Иво Пазарджиев:** Времето изтече.

**Г-н Дауд Ибрям /реплика/:** Така. Добре, това го разбирам като отнемане на думата.

**Г-н Иво Пазарджиев:** Не, не е отнемане на дума. Има време, което… Довършете си. Господин Ибрям, би следвало да репликирате господин Милков в момента.

**Г-н Дауд Ибрям /реплика/:** Използвам такава процедура. Да, има такава процедура. И това са фактите.

**Г-н Иво Пазарджиев:** Добре. Никой не Ви отнема думата.

**Г-н Дауд Ибрям /реплика/:** Има такава станция, не е точно така, измерва, но не точно тези показатели. Тук въпроса е, молбата на господин Кмета общинският съвет да застане да сме заедно за наемането на тази станция в продължение на следващите 2 години. Ние нямаме друг способ. Проблема е също психологически, здравен и екологичен. Толкова. Ние ще го подкрепим въпреки обструкциите, които ги има.

**Г-н Иво Пазарджиев:** Благодаря, господин Ибрям. Доктор Кристиян Иванов отказва вече да… Дуплика за господин Милков.

**Г-н Пенчо Милков /дуплика/:** След изказванията на двамата репликиращи, искам само да използвам възможността за дуплика и да кажа едно. Огромен процент от нещата, които знам са във връзка с тясната ми работа с господин Ибрям в годините назад и изобщо почнах да правя разлика за тези съединения и въпроси съм задавал знаеш в Народното събрание, след като сме се занимавали заедно. Благодаря за подкрепата, трябва да бъде единна и другото, което добро искам да кажа на всички е във връзка с поставения от госпожа Кръстева въпрос за ФПЧ-тата. Те намаляват и ще намаляват и заради нещо друго, което постигна Русе последните 3 години. ТЕЦ – Русе изгради сероочистваща инсталация. Не го пропускайте. Това е изключителна инвестиция, 10 милиона. Закупи 3 ко-генератора и вече има процедура пред РИОСВ и пред общината за тяхното пускане в работа. Газови. Така че, нека да виждаме и да говорим и за добрите неща, които се случват. ТЕЦ-а си спомняте колко телефона бяха насочили към коминчето, ми да го насочат сега. То пак пуши, но бяло и реално това също намалява фините прахови частици. Така че, мерките са много. Приемам бележката и за засаждане на дървета. И екологичният компонент 2019 година, 2 години прокуратурата ни питаше, защо не добавяме екологичен компонент в данъка за МПС-та. Всички обичаме чистия въздух, но не искаме да разберем, че колите ни също замърсяват. Вложихме и екологичният компонент. Знаете колко силна обратна реакция се получи. Благодаря на всички взели отношение. Надявам се единно да подкрепим.

**Г-н Иво Пазарджиев:** Благодаря. Други заявки за изказвания няма. Гласуваме по точката.

**КВОРУМ – 39. С 33 „за“, 0 „против“ и 6 „въздържали се“ се прие**

**РЕШЕНИЕ № 1434**

На основание чл. 21, ал. 1, т. 8 от ЗМСМА, във връзка с чл. 8, ал. 1 от ЗОС и чл. 6, ал. 2 от Наредба №1 за общинската собственост, Общински съвет - Русе реши:

1. Дава съгласие Община Русе да придобие възмездно право на ползване за срок от 2 (две) години върху следната движима вещ – частна общинска собственост на Община Белене: Автоматична станция за измерване качеството на атмосферния въздух със съпътстващо хардуерно и софтуерно оборудване, като за целта:
   1. Участва в обявения от Община Белене публичен търг;
   2. Заплати определения със заповед на кмета на Община Белене депозит за участие в търга, както и цената за тръжните документи.
2. Възлага на кмета на Община Русе, лично или чрез упълномощено от него лице, да извърши всички правни и фактически действия за придобиване на правото на ползване по точка 1 от настоящото решение, в това число да предложи цена равна или по-голяма от определената начална тръжна цена, съобразена с възможностите на Община Русе и действащото законодателство, както и да подпише договора за учредяване на правото на ползване върху Автоматичната станция за измерване качеството на атмосферния въздух със съпътстващо хардуерно и софтуерно оборудване, както и да извърши всички релевантни действия по участието на Община Русе в конкретната тръжна процедура.

**Г-н Иво Пазарджиев:** Процедура за госпожа Деница Иванова.

**Г-жа Деница Иванова:** Уважаеми господин Председател, уважаеми колеги общински съветници. Предвид, че вече сме на 48-ма точка от дневния ред, предлагам да работим без прекъсване, за да може да изчерпим дневния ред. Благодаря.

**Г-н Иво Пазарджиев:** Обратно процедурно предложение, госпожа Кръстева.

**Г-жа Наталия Кръстева:** Колеги, аз смятам, че отдавна мина разумното време, в което трябваше да излезем. Има 10 точки до края. Мисля, че господин Пазарджиев прочете, че има и 10 питания. Половината зала вече е разконцентрирана. Не смятам, че сме ползотворни и приемането на нашите следващи решения, така че аз правя обратно предложение за обедна почивка. Може да е по-кратка, след което да бъдем така добри, да се съберем в залата и да продължим.

**Г-н Иво Пазарджиев:** Гласуваме процедурното предложение на госпожа Деница Иванова.

**КВОРУМ – 35. С 22 „за“, 6 „против“ и 7 „въздържали се“ се прие процедурното предложение.**

**Точка 48**

**К.л. № 1324 Премахване на строежи (едноетажна жилищна сграда, склад/пристройка и склад) находящи се в имот с идентификатор 63427.5.402 (63427.5.402.1, 63427.5.402.21 и 63427.5.402.23) по кадастралната карта на гр. Русе, ул. „Мала планина“ №5**

**Г-жа Магдалина Илиева:** Благодаря, господин Пазарджиев. Подкрепяме предложението във вида, в който сме го предоставили в материала.

**Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 31. С 27 „за“, 1 „против“ и 3 „въздържали се“ се прие**

**РЕШЕНИЕ № 1435**

На основание чл. 21, ал. 2 във връзка с чл. 21, ал. 1, т. 8 от ЗМСМА, чл. 8, ал. 1 от Закона за общинската собственост, чл. 26, ал. 1, т. 9 от Наредба №1 за общинската собственост на Общински съвет – Русе и във връзка с чл. 197, ал. 1 от Закона за устройство на територията, Общинският съвет реши:

1. Дава съгласие за премахване на едноетажна масивна жилищна сграда със застроена площ 57,00 кв. м., едноетажна склад/пристройка със застроена площ 11 кв. м. и склад със застроена площ 8 кв. м., находящи се в имот с идентификатор 63427.5.402 по кадастралната карта на гр. Русе, ул. „Мала планина“ №5, предмет на Акт за частна общинска собственост №1607 от 02.10.1997 г.

2. Упълномощава кмета на Община Русе да организира премахването на сградите и разчистването на терена от отпадъци.

**Точка 49**

**К.л. № 1325 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – външно електро захранване за сграда в ПИ 504.1 в м. „Бригадирски лагер“, землище на с. Басарбово**

**Г-н Иво Пазарджиев:** Госпожа Магдалина Илиева.

**Г-жа Магдалина Илиева:** Ще докладвам точките вместо главния архитект. Искам да използвам случая, че съм пред вас. Той днес има рожден ден. Искам да честитя рождения ден на архитект Ениманев. Пожелаваме му да се чувства щастлив татко и много успехи, за да показва всъщност колко много може да помогне на града. Благодаря. Относно контролен лист 1325, поддържаме предложението си.

**Г-н Иво Пазарджиев:** Благодаря. Заявки за изказвания няма. Режим на гласуване.

**КВОРУМ – 30. С 30 „за“, 0 „против“ и 0 „въздържали се“ се прие**

**РЕШЕНИЕ № 1436**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и заявление с вх. №УТ-16-24/25.05.2023 г. от Атанас Иванов Стоянов, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия - външно електро захранване за сграда в ПИ 504.1 в м. „Бригадирски лагер“, землище на с. Басарбово през следните имоти общинска публична собственост: 02796.6.34 и 02796.6.83 с НТП „Пасище“ и 02796.6.300 с НТП „За селскостопански, ведомствен , горски път“ по първи вариант на трасе.
2. Дава предварително съгласие за утвърждаване на трасе на довеждащата инфраструктура за срок от една година и за учредяване право на прокарване през ПИ 02796.6.34 и ПИ 02796.6.83 с НТП „Пасище“.

Решението да се разгласи по реда на чл. 124б, ал. 2 от ЗУТ.

**Точка 50**

**К.л. № 1326 Одобряване на задание, разрешаване изработването на подробен устройствен план /ПУП/ – Парцеларен план за пътна връзка към ПИ 63427.182.6 в м. „Над линията“, землище на гр. Русе**

**Г-н Иво Пазарджиев:** Заповядайте.

**Г-жа Магдалина Илиева:** Уважаеми общински съветници, предлагаме ви да подкрепите предложението, както сме го предоставили.

**Г-н Иво Пазарджиев:** Благодаря. Няма заявки за изказвания. Режим на гласуване по точката.

**КВОРУМ – 29. С 29 „за“, 0 „против“ и 0 „въздържали се“ се прие**

**РЕШЕНИЕ № 1437**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-25/31.05.2023 г. от „Камп транс“ ЕООД чрез Красимир Илиев Яков, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за пътна връзка към ПИ 63427.182.6 в м. „Над линията“, землище на гр. Русе
2. Във връзка с преминаването през ПИ 63427.182.17 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на част от имота с площ 469 кв. м., като срокът на предварителното съгласие е до влизане в сила на решението на Комисията по чл.17, ал. 1 от ЗОЗЗ.

**Точка 51**

**К.л. № 1327 Одобряване на задание, разрешаване изработването на подробен устройствен план /ПУП/ – Парцеларен план за пътна връзка към ПИ 63427.182.1 в м. „Над линията“, землище на гр. Русе**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Поддържаме предложението си.

**Г-н Иво Пазарджиев:** Благодаря. Няма заявки. Госпожа Елеонора Николова? Да. Да. Гласуваме точката. Няма заявки за изказвания.

**КВОРУМ – 29. С 29 „за“, 0 „против“ и 0 „въздържали се“ се прие**

**РЕШЕНИЕ № 1438**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-23/23.05.2023 г. от „Мисти“ ЕООД чрез Венцислав Стоянов Стоев, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за пътна връзка към ПИ 63427.182.1 в м. „Над линията“, землище на гр. Русе
2. Във връзка с преминаването през ПИ 63427.182.42 – общинска собственост, дава съгласие от името на Община Русе и за собствена сметка възложителят да извърши процедурата по промяна предназначението на част от имота с обща площ 92 кв. м., като срокът на предварителното съгласие е до влизане в сила на решението на Комисията по чл. 17, ал. 1 от ЗОЗЗ.

**Точка 52**

**К.л. № 1328 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – водопровод до ПИ 63427.181.5 в м. „Над линията“, землище на гр. Русе**

**Г-н Иво Пазарджиев:** Заповядайте.

**Г-жа Магдалина Илиева:** Поддържаме предложението си.

**Г-н Иво Пазарджиев:** Заявки за изказвания няма. Режим на гласуване по точката.

**КВОРУМ – 29. С 29 „за“, 0 „против“ и 0 „въздържали се“ се прие**

**РЕШЕНИЕ № 1439**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и заявление с вх. №УТ-16-21/04.05.2023 г. от „Марин Кръстев“ ЕООД , Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – водопровод до ПИ 63427.181.5 в м. „Над линията“, землище на гр. Русе през ПИ 63427.181.2 с НТП „Нива“ - частна собственост и ПИ 63427.181.19 с НТП „За селскостопански, горски, ведомствен път“ – общинска публична собственост по първи вариант на трасе.
2. Дава предварително съгласие за утвърждаване на трасе на довеждащата инфраструктура за срок от една година
3. Решението да се разгласи по реда на чл. 124б, ал. 2 от ЗУТ.

**Г-н Иво Пазарджиев:** Следващите точки ще ги води госпожа Деница Иванова.

**Точка 53**

**К.л. № 1329 Избор на комисия, която да извърши проверка на кандидатите за съдебни заседатели и изготви доклад с предложение до Общински съвет – Русе за лица, които да бъдат предложение за съдебни заседатели за Окръжен съд – Русе**

**Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Благодаря на госпожа Иванова. Уважаеми колеги, настоящия проект за решение касае едно от нашите задължения, а именно извършване на процедура за избор на съдебни заседатели за района на Апелативен съд - Велико Търново, в който попада и Окръжен съд - Русе. Провеждали сме такава процедура в настоящия мандат за Районен съд - Русе. Тогава считам, че колегите съветници свършиха изключително ползотворна работа и успяхме да запълним квотата, която не е малка за Районния съд. За Окръжен съд е по-лесна задачата, там бройките са по-малко. Така че, предложението ми е да одобрим комисия, която да извърши процедурата, която е съгласно Закона за съдебната власт. От групите са ми подадени следните имена за комисията: Айдоан Джелил, Траян Тотев, Юрий Георгиев, Владислав Атанасов, Елеонора Николова, Деница Иванова и Биляна Иванова. Никой не е правил предложение за председател. Аз се възползвам от правото ми да предложа госпожа Биляна Иванова за председател на комисията. Благодаря.

**Г-жа Деница Иванова:** Благодаря на господин Пазарджиев. Заявки за изказвания не виждам. Режим на гласуване, моля.

**КВОРУМ – 31. С 31 „за“, 0 „против“ и 0 „въздържали се“ се прие предложението.**

**Г-жа Деница Иванова:** Йоана Неделчева.

**Г-жа Йоана Неделчева:** Уважаеми общински съветници, с това предложение трябва да се определи срок, в който тази комисия да извърши своите задължения във връзка със Закона за съдебната власт, като член 68 от Закона за съдебната власт казва, че в срок от 5 месеца преди изтичането на мандата на съдебните заседатели, общинските съвети, които се намират в съдебния район на съответния съд, обявяват в един местен ежедневник тази процедура. В тази връзка трябва да се определи датата, в която комисията ще направи това.

**Г-жа Деница Иванова:** Уважаеми колеги, предвид допълнението на госпожа Йоана Неделчева, в момента избираме състав на комисията и от там нататък, след като имаме избран председател, логично е председателят да насрочи първо заседание, в което ние в законовия срок да излъчим дата за оповестяване. Така приемам аз нещата (шум от зала, вървят дискусии). Уважаеми колеги, ще помоля за тишина в залата, за да изчистим...

**Г-н Иво Пазарджиев:** Тъй като има нужда и от почивка, аз искам прегласуване по тази точка, като нека да направим… Правя процедурно предложение да прегласуваме, но преди това да направим почивка от 15 минути. Добре, без почивка ли искате колеги? Момент само. Добре, просто… Не, не, изчакайте. Нека да се изчисли срока, за да можем да гласуваме срока (шум от зала). Уважаеми колеги, госпожа Биляна Иванова и Йоана Неделчева сметнаха сроковете. В срок до 21 юли, да се добави в проекта за решения, в който да бъдат извършени съответните процедури съгласно Закона за съдебната власт.

**Г-жа Деница Иванова:** Давам думата на госпожа Биляна Иванова за уточнения.

**Г-жа Биляна Иванова:** Уважаеми господин Председател, господин Кмет, колеги. Тъй като така, аз честно казано, бях изненадана с това, че трябва да вземем такова бързо решение относно срока, ви предлагам на членовете на комисията, които гласувахме преди малко в понеделник да си направим заседание на комисията, за да можем да уточним вече детайлите и да пуснем до края на следващата седмица в съответно местния ежедневник и да спазим процедурата, като ви предлагам след заседанието на общинския съвет да се разберем вече и за конкретен час съгласно ангажиментите на всички.

**Г-жа Деница Иванова:** Благодаря на госпожа Биляна Иванова. С направеното предложение и корекция от нейна страна, отново подлагам на гласуване изборът на комисия, който се взе със съответната поправка за 21 юли. Понеделник да бъде първо заседание и да направим обявлението. Моля система на гласуване.

**КВОРУМ – 28. С 28 „за“, 0 „против“ и 0 „въздържали се“ се прие**

**РЕШЕНИЕ № 1440**

На основание чл. 21, ал. 2, във връзка с чл. 21, ал. 1, т. 1 от ЗМСМА, чл. 39, ал. 1 и чл. 54, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация , във връзка с чл. 68, ал. 1, чл. 68а, ал.1 и ал. 4 от ЗСВ, Общински съвет-Русе реши:

1. Избира временна комисия в състав:

Председател: Биляна Иванова и членове: Айдоан Джелил, Траян Тотев, Юрий Георгиев, Владислав Атанасов, Елеонора Николова и Деница Иванова.

1. В срок до 21.07.2023 г. временната комисия следва:
   1. Да изготви и публикува обявление за набиране на кандидатите за съдебни заседатели за Окръжен съд – Русе, което да съдържа информация за откриването на процедурата за определяне на съдебни заседатели и правилата за провеждането й;
   2. Да извърши проверка на документите на кандидатите за съдебни заседатели, да прецени дали последните отговарят на условията на чл. 67 от ЗСВ и са представили всички документи, доказващи това и да изготви доклад съгласно изискванията на чл. 68, ал. 1 от ЗСВ;
   3. Да публикува на интернет страницата на общинския съвет най-малко 14 дни преди датата на изслушването по чл. 68а от ЗСВ списък на допуснатите до участие кандидати, заедно с техните автобиографии, мотивационни писма и препоръки и документи по чл. 68, ал. 3, т. 9 от ЗСВ;
   4. Да изслуша всеки от допуснатите кандидати в публично заседание и да състави доклад относно протичането на изслушването, който да бъде предоставен на общинския съвет и да се публикува на интернет страницата му в 7 –дневен срок преди гласуването на предложението по т. 2.5.
   5. Да изготви предложение до Общински съвет – Русе за лицата, които следва да се предложат за съдебни заседатели за Окръжен съд – Русе.
2. При работата си, комисията следва да спазва изискванията посочени в чл. 67-69 от ЗСВ и действащото българско законодателство.

**Точка 54**

**Създаване на работна група**

**Г-жа Деница Иванова:** Заповядайте, господин Пазарджиев.

**Г-н Иво Пазарджиев:** Уважаеми колеги, броят на общинските съветници действително беше договорен по време на заседанието в Гюргево, като от страна на русенския общински съвет следва да бъдат 8, от страна на Общински съвет – Гюргево, те предложиха като по-малък общински съвет да имат 5 човека. Ще има двама съпредседатели, като когато се провежда заседание в Русе ще бъде председателствано от общинският съветник от Русе, когато се провежда в Гюргево, ще бъде председателствано от общинският съветник от Гюргево. Само ще изчакам да се успокоят колегите и да продължа. Действително до края на мандата може би ще успеят да проведат две заседания, но считам, че това би бил един добър пример и едно добро начало и за следващия общински съвет това да продължи. Съвместните дейности с Общински съвет – Гюргево, считам че биха могли да бъдат полезни, като от политическите сили са ми представени следните номинации за членове на комисията: Дауд Ибрям, Владо Владов, Деана Тонева, Иван Петров Иванов, Деница Иванова, Нора Стоянова, Станимир Станчев, Наталия Кръстева. Предлагам за председател от българска страна госпожа Деана Тонева. Благодаря.

**Г-жа Деница Иванова:** Благодаря на господин Пазарджиев. Не виждам заявки за изказвания. Система на гласуване, моля.

**КВОРУМ – 30. С 27 „за“, 0 „против“ и 3 „въздържали се“ се прие предложението.**

**Г-жа Деница Иванова:** Процедура по прегласуване за господин Станчев. Системата не е стартирана, пише „заявки за изказвания“, няма как. Прегласуваме точката по искане на господин Станимир Станчев. Системата е стартирана.

**КВОРУМ – 29. С 28 „за“, 0 „против“ и 1 „въздържали се“ се прие**

**РЕШЕНИЕ № 1441**

На основание чл. 21, ал. 1, т. 23 от ЗМСМА, във връзка с чл. 20, ал. 2 и 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет – Русе реши:

1. Създава работна група в състав:
2. Деана Тонева – председател.
3. Деница Иванова
4. Нора Стоянова
5. Наталия Кръстева
6. Станимир Станчев
7. Иван Петров Иванов
8. Владо Владов
9. Дауд Ибрям
10. Работната група е със задача да бъдат продължени съвместните дейности с Общински съвет – Гюргево, като конкретните параметри ще бъдат уточнени след провеждане на заседанието на Общински съвет – Гюргево, предвидено в края на месец юли 2023 г.

**Точка 55**

**Приемане на график за провеждане на заседанието на Общински съвет – Русе през месец септември 2023 г.**

**Г-жа Деница Иванова:** Господин Пазарджиев, заповядайте.

**Г-н Иво Пазарджиев:** Уважаеми колеги, настоящия мандат изтича в края на тази година. Ние следва обаче да приемем график за заседанията след лятната почивка. Предлагам да бъде проведено едно заседание, което да бъде на 21 септември 2023 година. Знаете, че най-вероятно ще имаме заседание извънредно, което да бъде във връзка с приемане на бюджет на Община Русе за 2023 година. Така че, имаме две заседания, на които може да се свърши достатъчно работа. Считам, че тази дата би била разумна с оглед предстоящата предизборна кампания. Благодаря.

**Г-жа Деница Иванова:** Благодаря на господин Пазарджиев. Не виждам заявки за изказвания по точката. Система на гласуване, моля.

**КВОРУМ – 31. С 30 „за“, 1 „против“ и 0 „въздържали се“ се прие**

**РЕШЕНИЕ № 1442**

На основание чл.57, ал. 2 от ПОДОбС, общинският съвет реши:

1. Утвърждава график за провеждане на заседанието на Общински съвет – Русе през месец септември 2023 г., както следва:
   * 21.09.2023 г.

**Г-жа Деница Иванова:** Заповядайте, господин Пазарджиев за водене.

**Точка 56**

**Питания**

**Г-н Иво Пазарджиев:** Първото питане е от господин Станимир Станчев относно Парка на младежта.

**Г-н Станимир Станчев:** Уважаеми господин Кмет, във връзка със сигнали на граждани, които се обърнаха към нас, поставям следните въпроси. По каква причина не е извършено възстановяването на арката до розариума в Парка на младежта в град Русе и осветлението, които бяха изпълнени по проект, който в момента е реализиран и е в устойчивост? Второ, по каква причина не е извършен ремонт на пропадането на настилката на централната алея в участъка от парка в посока тенис кортовете? Въпрос 3. По каква причина не е възстановена в първоначалния й вид голямата леха с рози пред арката в посока училище „Братя Миладинови“, която е емблематична за град Русе? Само да отбележа, че тези са отправени в месец юни тези въпроси. Благодаря.

**Г-н Иво Пазарджиев:** Благодаря. За отговор госпожа Магдалина Илиева. Това е отговора.

**Г-жа Магдалина Илиева:** Уважаеми господин Станчев. На първия ви въпрос по каква причина не е извършено възстановяване на арката до розариума в Парка на младежта и осветлението й, които бяха изпълнени по проект, който към момента е в устойчивост. Отговора е: извършена е проверка на място, при която е установено, че плочите по арката са подменени с нови, осветителните тела също са сменени. Предполагам, че отлагането на отговорите е причина за всъщност по-късния отговор, дава основание. Да, знам че сте видели, просто съм длъжна да Ви отговоря. По каква причина, е Вашия втори въпрос, не е извършен ремонт на пропадането на настилката на централната алея в участъка от арката посока тенис кортовете. Дейностите по отстраняване на дефектите в асфалтобетоновите настилки са започнали. Установено е, че има още участъци, в които са налични пропадания и са дадени указания за площите, които също следва да бъдат коригирани. До ВиК ООД е изпратено писмо, в което е посочен 14-дневен срок за изпълнение на констатациите, считано от датата на получаване на писмото. Този срок вече почти изтича. Третият Ви въпрос. По каква причина не е възстановена в първоначалния вид голямата леха с рози пред арката в посока училище „Братя Миладинови“, която е емблематична за Русе? Карето от рози не е възстановено предвид атмосферните условия и високите температури. При започване на есенния период и подходяща температура на почвата ще бъдат засадени нови рози. Към момента е изпълнено възстановяване чрез засаждане на райграс и лигуструм. Благодаря.

**Г-н Иво Пазарджиев:** Благодаря. Имате ли допълнителни въпроси? Добре и следващото питане да продължаваме. Заповядайте, господин Станчев. Следващото питане е за договора за математическата гимназия.

**Г-н Станимир Станчев:** Във връзка със сигнали на граждани се обърнаха към нас, поставям следните въпроси. Защо господин Кмете и на какво основание сключихте договор с „АС Строй“ за текущ ремонт на съществуващо игрище в математическа гимназия, като това, което ще се извърши, представлява изграждане на нова спортна площадка с фитнес уреди и не представлява текущ ремонт по смисъла на ЗУТ. Как извършихте възлагането, след като МГ не е административна сграда видно от класификатора към Наредбата за поддържане на кадастралната карта, тъй като е с друг вид код на сгради за образование, различно от кода на административни сгради, които са с код 30, а сградите за образование са с отделно предназначение и са с код 250. Решение от 14.12.2022 година на заместник-кмета инженер Илиева изрично е посочено, че обектите попадащи в обхвата на обособената позиция представляват сгради от жилищния фонд на Община Русе. Къщи и апартаменти, в които се настаняват хора за живеене. Административни сгради на Община Русе, в които се извършва административна дейност на общината. Относно неправомерно ли възложихте текущ ремонт на „АС Строй“, така както неправомерно е възложен ремонтът на гребна база извън предмета на поръчката, който е за административни сгради, каквато не е тази, нито на математическата гимназия, нито на гребна база. 9 юни 2023 година.

**Г-н Иво Пазарджиев:** Заповядайте отговора, господин Станчев. Той ще бъде представен. Момент само да му връча отговора. Разбира се. Процедура за господин Деян Недков.

**Г-н Деян Недков:** Благодаря, господин Председател. Поради видимата незаинтересованост от страна на част от колегите, искам проверка на кворума.

**Г-н Иво Пазарджиев:** Проверка на кворума? Стартираме проверка на кворума. Сега, в залата можем да ги изброим. Няма нужда да вдигате ръка, аз ви виждам. Двадесет и двама души имаме в залата. Нямаме необходимия кворум. Може, от група може.

**Д-р Теодора Константинова:** От името на нашата група, изказвам възмущението си по отношение на колегите, които не присъстват в залата. Това е грубо нарушение на правилата на работа. Кой ще пусне без да има някаква сериозна причина някой от работещите независимо къде фирми, болници, ресторанти и така нататък. Всичките години, в които съм била общински съветник съм стояла, сигурно има корени на стола ми, може би е бил в друга редичка и никога не съм си позволявала да проявя неуважение към граждани, към колеги. Затова имах предложение, защото явно на българина това му трябва, да не се заплаща на колеги, които са напуснали преди края на заседанието и смятам, че може би това ще бъде единствения начин, по който ще дисциплинираме тези, които си позволяват да се подиграват както с нас, които стоим тук, с администрацията и с гражданите, които са дошли, за да проявят своята гражданска съвест и да зададат въпросите си без да получат подигравателно отношение. От името на групата изказвам безкрайното си възмущение тези, които ги няма тук, да си подадат оставки и да не се кандидатират никога повече за общински съветници, независимо от мнението на партийните им централи или организации. Благодаря за вниманието.

**Г-н Иво Пазарджиев:** Уважаеми колеги, ще направя повторна проверка на кворума в 14:30. Сега е 14:20. В 14:30 ч. ще направя повторна проверка на кворума, след което ако нямаме кворум ще прекратим нашата работа.

***10 минути почивка***

**Г-н Иво Пазарджиев:** Моля общинските съветници да заемат местата си. Колеги, моля да заемете местата си. Добре, стартираме проверка на кворума, часът е 14:30. Двадесет и шест има регистрирани по система. Нас броиш ли ни? Не, не съм от администрацията. Кметът е ръководител на администрацията. Продължаваме, имаме необходимия кворум. Следващото питане е от господин Станчев относно ремонт на улица „Тулча“. Извинявайте, господин Станчев. Отговора на питането Ви за „АС Строй“.

**Г-жа Магдалина Илиева:** Уважаеми господин Станчев, възложеното по обекта, за който говорите в питането си е направено съгласно сключен Договор ЦО 1-35/11.05.2023 година. Договор сключен между Община Русе и „АС Строй“ ЕООД за изпълнение на строително-монтажни работи за обект спортна площадка в дворното пространство на МГ „Баба Тонка“, игрище за народна топка, площадка за фитнес уреди и лекоатлетическа писта. Това е договор, който е различен от договор за извършване на текущи ремонти в общинския сграден фонд.

**Г-н Иво Пазарджиев:** Благодаря, госпожа Илиева. Допълнителни въпроси или становище искате ли? Добре, продължаваме със следващото питане. Следващото питане е за улица „Тулча“, заповядайте.

**Г-н Станимир Станчев:** Във връзка със сигнали на граждани, които се обърнаха към нас, поставям следните въпроси. Във връзка с коя обществена поръчка е възложено изпълнението на основен ремонт на улица „Тулча“, като се променя геометрията на уличното платно в посока моста от Товарна гара към кръстовището на покрития пазар, като се обособява нова лента за престояване на ляв завой? На коя фирма е възложено изпълнението на СМР? Налични ли са одобрените проекти и разрешението за строеж? Ще бъде ли асфалтиран и тротоарът в двете посоки под моста? Втори въпрос, във връзка с коя обществена поръчка е възложено изпълнението на основния ремонт на улица „Плиска“, като се полагат нови бордюри, включително към настоящия момент се извършват и други СМР. На коя фирма е възложено изпълнението на СМР? Налични ли са одобрени проекти и разрешение за строеж? 15.06.

**Г-н Иво Пазарджиев:** Господин Станчев, заповядайте писмения отговор. Госпожа Магдалина Илиева ще Ви го изчете от трибуната.

**Г-жа Магдалина Илиева:** Уважаеми господин Станчев, на първия Ви въпрос. Отговорът е следният. За основен ремонт на улична пътна мрежа на град Русе има сключени договори за инженеринг, проектиране, изпълнение на строително-монтажни работи и упражняване на авторски надзор по три обособени позиции. Улица „Тулча“ попада в обособена позиция 2, като между Община Русе и „Пътинженеринг“ е сключен договор от 14.09.2017 година. Инвестиционният проект е одобрен на 02.04.2018 година и е издадено разрешение за строеж от 02.04.2018 година. По отношение на твърдението, че се обособява нова лента за ляв завой, Ви информирам, че на посоченото от Вас място има съществуваща лента за ляв завой към улица „Студентска“. На поставения въпрос дали ще бъде асфалтиран тротоара в двете посоки, сте получавали отговори на предишни сесии на Общински съвет – Русе с изходящи номера от 15.03.2023 и от 23.01.2023 година. На втори въпрос, във връзка с коя обществена поръчка е възложено изпълнението на основен ремонт на улица „Плиска“, като се полагат нови бордюри, включително към настоящия момент се извършват и други СМР. На коя фирма е възложено изпълнението на СМР? Налични ли са одобрени проекти и разрешение за строеж? Отговорът е, че улица „Плиска“ също попада в обхвата на обособена позиция 2 за основен ремонт на улична мрежа на град Русе. Респективно отговорът на въпрос едно важи и за въпрос две. Благодаря.

**Г-н Иво Пазарджиев:** Благодаря. Допълнително становище или въпроси имате ли? Добре, заповядайте.

**Г-н Станимир Станчев:** Това, което разбирам, че Вие работите по стар договор от 2017 година, това което виждам сега поне от отговора с „Пътинженеринг“. И проект, който е одобрен 2018 година. След моите питания, интересно ми стана, защо спря всякакъв вид строителство в този район? Може да проверите. Поне аз минавам от там всеки ден и не виждам да се работи. Може да как беше високите температури да не отговарят на условията. Поне това е видно и Вие ще ми кажете защо, предполагам. Само един момент, нещо си бях записал. А за тротоарите, да, отговаряли сте ми многократно, само че няма никакво действие по проблема. Напротив, Вие направихте вътрешни бордюри, поставихте, между разделителните линии на двете платна. Може да го видите. Благодаря.

**Г-н Иво Пазарджиев:** Благодаря Ви, господин Станчев. Кметът ще Ви отговори лично.

**Г-н Пенчо Милков:** Няма строителен обект в Община Русе, за който господин Станчев да не е подал не въпроси, а сигнали до всички институции, твърдейки незаконосъобразни действия. Вчера бях в Министерството на културата, където ми казаха, не казвам, че сигнала е Ваш, но подобни сигнали се получават, че в момента събаряме сградата на летището в града, на русенското летище. Подобни са и сигналите на съветника до всички институции, занимаващи се с всяка контролна дейност и колегите като цяло са заети на половината си време да пишат обяснения. Най-вероятно идва изборно време, всеки развива своята активност в насоки, които той така възприема. Защо е спряла работата на улица „Плиска“? Това вече съм го обяснявал от тази трибуна, но ще го кажа пак. Община Русе направи всичко възможно да получи допълнително пари от правителствата за асфалтиране. Имаше постановление на Министерския съвет за предоставяне 7.8 милиона на общината. Тогава можехме да ги използваме за текущи ремонти, каквито в повечето случаи са видно, че са необходими. Смени се правителство, отмени се това постановление и следващото правителство каза, че ще се предоставят пари само по инвестиционни проекти, които общините трябва да предоставят. Не е необходим инвестиционен проект за текущ ремонт. Ние обаче установихме, че в Община Русе има инвестиционни проекти, които съществуват от предходния мандат, актуализирахме ги и сме ги предоставили на Министерски съвет. Получили сме 6.4 милиона лева. Понеже проектът от 2018 година, той е на много малка стойност и трябва да се подпише споразумение допълнително, което е с увеличената стойност и подписването на това споразумение процедурно е необходимо след неговото подписване да продължи работата по четирите улици, за които сме получили суми и ще бъдат направени прекрасно. Това са „Солун“, „Плиска“, „Доростол“ и улица „Тулча“. Направено е това, което е в обхвата до предния договор като стойности. След подписване на това споразумение, ще имаме възможност да разходваме и средства в по-голям размер, които вече са предоставени от правителството. Това е моя отговор. Имаше сигнал, че алеите в парка са незаконни, че други неща са незаконни. В крайна сметка дейностите се развиват за доброто на хората и моята молба е давайте идеи, аз ще ви ги последвам. Благодаря ви.

**Г-н Иво Пазарджиев:** Благодаря. Следващото питане или становище искате? Заповядайте за следващо питане относно басейна в Парка на младежта.

**Г-н Станимир Станчев:** Господин Кмета продължава да говори. Значи аз недоказани съждения, отиде за летището, пък била съборена сградата, някакви такива… Искам така малко да се съсредоточи върху конкретиката. Уважаеми господин Кмет, чета последното питане. Групата съветници подкрепяме желанието за изграждане на басейн в града ни. След като вече измина повече от една година от решението за изграждане на басейн в Парка на младежта в град Русе, в тази връзка поставяме следните въпроси. Какво се случва с изграждането на басейна в Парка на младежта и защо строителството на същия не е започнало? Моля да ми отговорите, има ли издадено разрешение за строеж, ако има от кога и кой номер е? Ако няма, каква е причината за това? Има ли изработен и одобрен архитектурен проект за басейна? Моля да посочите в какъв размер са направени разходите до момента? Прекратен ли е наемният договор за имота между досегашния наемател и ОП „Спортни имоти“? Извършено ли е приемо-предаване на имота от ОП „Спортни имоти“ към ОП „Общински пазари“? Моля да ми предоставите протокол за това приемо-предаване. Ако не е направено, моля да отговорите защо. Четвърто, като кмет на Община Русе Вие се ангажирахте публично пред медиите да започнете изграждането на закрит басейн в началото на 2023 година и поехте този политически ангажимент. До настоящия момент не е видно какви действия са предприети и моля да отговорите дали в действителност ще изпълните поетия за това ангажимент до края на мандата? Малко фактология. Това го подавам на 09.06.2023 година. Багерите влизат на 12.06.2023 година. Кой разбрал – разбрал. Благодаря ви.

**Г-н Иво Пазарджиев:** Отговора Ви, господин Станчев, заповядайте. Госпожа Магдалина Илиева ще го представи на трибуната.

**Г-жа Магдалина Илиева:** Уважаеми господин Станчев, въпросът Ви първия гласи, какво се случва с изграждането на басейна в Парка на младежта в град Русе и защо строителството на същия не е започнало? Моля да ми бъде отговорено, има ли издадено разрешение за строеж, ако има и от кога и кой номер? Ако няма, каква е причината за това? Вие господин Станчев, казахте, че доколкото чух на 12.06 са влезли багерите, нали така? Строителството е започнало е моят отговор. Като на 08.06.2023 година е подписан протокол за откриване на строителна площадка и определяне на строителна линия и ниво на строежа. Разрешението за строеж на обекта е издадено на 11.05.2023 година. Разрешението за строеж е с номер 195. Вторият Ви въпрос, има ли изработен и одобрен архитектурен проект за басейна? Моля да посочите в какъв размер са направените разходи към момента. Има изработен проект за басейна, който е съгласуван и одобрен по реда на ЗУТ и е основание за издаване на посоченото по-горе разрешение за строеж. Към настоящия момент към изпълнителя на строителството са извършени следните плащания. За изработване на инвестиционния проект общо 150 000 лева и е предоставен аванс в размер на 30% от стойността на СМР в размер на 4 949 280 лева. Третият Ви въпрос, прекратен ли е наемният договор за имот между досегашния наемател и Общинско предприятие „Спортни имоти“? Извършено ли е приемо-предаване на имота от Общинското предприятие „Спортни имоти“ към Общинско предприятие „Общински пазари“? Моля да ми предоставите протокол за това приемо-предаване. Ако не е направено, моля отговорете защо. С Договор номер 116/03.12.2012 година за отдаване под наем на имот публична общинска собственост сключен между Община Русе и „Мегакапитал“ ЕООД от друга страна като наемател. В полза на дружеството са предоставени за временно и възмездно ползване имоти, представляващи в цялост плувен комплекс в Парка на младежта - град Русе. Наемното правоотношение, възникнало от сключения Договор номер 116/03.12.2012 година за отдаване под наем на имот публична общинска собственост, заедно с изградените в имота сгради и съоръжения е прекратено поради изтичане на уговорения срок, считано от 04.12.2013 година. Впоследствие са споразумение сключено на 19.04.2016 между Община Русе и „Мегакапитал“ ЕООД на основание член 236, алинея 2 от Закона за задълженията и договорите. Последното е признало, че след изтичане на срока на наемния договор номер 116/13.12.2016 година продължава да ползва обектите на прекратеното наемно правоотношение срещу насрещно задължение за заплащане на обезщетение. Споразумението е сключено за срок не по-дълъг от 1 година до 19.04.2017 година включително. Със споразумение сключено на 08.07.2021 година между Община Русе и „Мегакапитал“ ЕООД на основание член 236, алинея 2 от Закона за задълженията и договорите, дружеството е признало, че след изтичане срока на договора за наем номер 116/03.12.2012 година, продължава да ползва обектите на прекратеното наемно правоотношение. Уговорено е, че ползването ще продължи до отдаване под наем на конкретните вещи по регламентирания за това ред, но не повече от 1 година, до 08.07.2022 година включително срещу поето от дружеството-ответник задължение да заплаща обезщетение. С оглед изложеното е видно, че дружеството няма основание да ползва имота и договорът за наем е прекратен. Посоченото от Вас приемо-предаване не е извършено, тъй като дружеството отказва да предаде имота доброволно и съответно да разпише протокол за приемо-предаване. В тази връзка Община Русе е предявила правата си по съдебен ред. Последният Ви въпрос гласи, като Кмет на Община Русе Вие се ангажирахте публично пред медиите да започнете изграждането на закрит басейн в началото на 2023 година и поехте този политически ангажимент. До настоящия момент не е видно какви действия са предприети и моля да отговорите, дали в действителност ще изпълните поетия си за това ангажимент до края на мандатната година. От всички е видно, че към настоящия момент поетият ангажимент е изпълнен. Изграждането на басейна е започнало и протича съобразно договорените срокове. Благодаря.

**Г-н Иво Пазарджиев:** Благодаря. Допълнителни въпроси или? Заповядайте.

**Г-н Станимир Станчев:** Плащал е доколкото разбрах аз. Обезщетението де факто, това е наема, който са договорили. Така поне разбрах, ако не съм разбрал правилно ще ме поправи. Започвам по първия въпрос. Вие казвате, че на 08.06.2023 година е започнало строителството. Аз се базирам на публикации в медиите и в същия ден минах съвсем случайно през този район и видях, че тогава точно влизат багерите, но тук са въпрос на 1-2 дни, защото примерно аз пускам питането на 9-ти и няма как да знам вие на 8-ми какво сте направили. Все пак нали затова са питанията. Но будят така подозрение доста съвпадения, които се натрупаха. Относно към отговора към втория въпрос. Кога са направени преводите? Преди издаването на разрешителното за строеж или след издаването на разрешителното за строеж? И пишете тук за изработване на инвестиционен проект общо 150 000 лева. Ако ме не лъже паметта, може да ме поправите, когато течеше обсъждането проектанта мисля, че каза, че ще направи дарение. Може и да бъркам. Нека кажете Вие. Към третия въпрос. Питах за приемо-предавателни протоколи. Това са нормалните практики. Има си нали всеки един, който е управлявал собственост, знае какви са процедурите и за мен не е аргумент наемателят отказва да подпише приемо-предавателен протокол и затова го нямаме. И аз питам, как Вие го предадохте на примерно ОП „Общински пазари“, тоест никак. Това поне е черно на бяло, което вие пишете, не го пиша аз. Моля?

**Г-н Иво Пазарджиев:** Моля, без диалогов режим. Продължете, времето изтича.

**Г-н Станимир Станчев:** Да, това са от уточняващите въпроси. И нещо повече. Тук се твърди, че вие сте направили споразумение от 2021 година, нали така беше? Споразумение, сключено на 08.07.2021 година.

**Г-н Иво Пазарджиев:** Моля да формулирате въпроси. Времето изтече.

**Г-н Станимир Станчев:** Това означава ли, че Вие тогава сте видял, че има там наемател първо и преди този срок 08.07.2021 година де факто питам за 2019-2020 година, означава ли, че не е плащал наемните си задължения? Обезщетението по-точно. И тук Вие сами казвате, че сте поели ангажимент до 07.08…

**Г-н Иво Пазарджиев:** Господин Станчев, зададохте два въпроса. Нека да Ви отговорят. Господин Станчев, благодаря.

**Г-н Станимир Станчев:** Аз се извинявам, че уморих много колегите от лявата част на залата.

**Г-н Иво Пазарджиев:** Господин Станчев, моля Ви, нека да Ви отговорят на въпросите.

**Г-н Станимир Станчев:** И няма да влизам в пререкания. Благодаря.

**Г-н Иво Пазарджиев:** Благодаря. Кметът ще отговори явно.

**Г-н Пенчо Милков:** Уважаеми господин Председател, уважаеми колеги, господин Станчев. Отговарям на поставените от Вас въпроси, но ще го направя достатъчно ясно. Човек трябва нещо свято да има и сега ще Ви кажа защо. Защото на всички е ясно проекта кога беше внесен и кой е проектанта и тук кого обявявахте за почетен гражданин преди 2 сесии. И стига вече, трябва ли да го кажа оттук от камбанарията, че фактически проектът трябваше да е представен януари и е инженеринг и се представи няколко месеца по-късно. Ако не сте разбрали всички защо и кой е проектанта. Защо го говорите, бе? Нещо свято няма ли? Или може би ще има, ако примерно ние говорим не само от медиите, видях, чух, минах и така. Всички тези договори за обществени поръчки са качени в интернет. Всички тези информации могат да бъдат предоставени на човек, който иска първо да се запознае. Обекта е предоставен на „Спортни имоти“, от „Спортни имоти“ на… То не е ОП, няма ОП „Общински пазари“, има Търговско дружество „Общински пазари“, техническа грешка. Не е техническа грешка, просто е грешка от абсолютното непознаване на структурата, функциите и работата на общинската администрация и на изобщо как работи общината. В момента се строи изключително интензивно и има недобросъвестен един елемент, който стои там, не е в момента в терена и единствено и документално създава пречки. За мен необяснимо защо има плащани обезщетения след изтекъл договор за наем още по време на предната администрация. Когато започнах своята работа, съм търсил всячески начин този комплекс да бъде изграден. Дали с европейско финансиране, дали с общинско. Накрая се установи със средства от Фонда на фондовете. Когато пред мен се постави въпроса, че там има фирма, която няма договор за наем. Ние имахме два пътя. Единия е да направим процедура и какво щеше да е тази процедура. Ако ние напишем, че само до няколко месеца или до година наемателят ще трябва да освободи, за да може да се освободи за строителството на новото съоръжение, затова ние сме продължили получаването на това обезщетение. Оставили сме този търговски субект в имота да продължи своята стопанска дейност, защото е добре за русенци. Открития басейн се ползваше от гражданите и заведението се ползваше от гражданите, но уговорката в споразумението и защо е написано това споразумение, той може да плаща и в закона го пише в член 236 от ЗЗД, че след изтичане на договор за наем лицето, което продължава да стои в имота е длъжно по закон да плаща обезщетение в размер на наема и такова е събирано и от предната администрация и от нас. Това споразумение ние сме го написали нарочно, защото трябваше да има основание и крайна дата да сме сигурни, че той ще излезе, когато започне това строителство, без да счупваме търговската дейност, която развива или че гражданите да могат да ползват водата в басейна и заведението. И обратно на подписаното споразумение, с колегите, които са го направили и разговорите, започва вече строителство, за което е уведомено поне 2-3 години, че там ще се развива дейност и в момента се изсипват всякакви доводи, включително, които могат да се съберат за вещите. Ходили са с частен съдебен изпълнител, ходили са с нотариус. Всичко е описано, всичко се изнася. Всичко процедурно приключва и там ще има басейн. По отношение на поемам ли политическата отговорност? Има договор, който е подписан за обществена поръчка. В този договор има срокове за изготвяне на проекта. На всички мисля, че в залата е ясно, ако сте се поинтересували инженеринга, кой прави проекта, какво се случи и защо проектът е представен според мен по-късно за разрешение за строеж. Навреме ли е? Но това, което трябва винаги да имаме предвид е, че общественото желание, обществената енергия е там да има такъв обект. И не сега тук и по пресконференции тук да защитаваме недобросъвестните субекти, които стоят и създават… Да, когато подадеш жалба или когато използваш свои права, за да заобикаляш закона шиканирайки с жалби, закона така е написан, че органите трябва да ти обърнат внимание. Аз неслучайно казах, че в момента слушам и хора, които пускат жалби до всичко, до всеки, до всяка улица, за всяка алея, за всяка лампа, за всичко. Да, право имат, но накрая когато се установи, че реално жалбите са неоснователни и строителствата се изпълнят, тогава вече обществото трябва да научи всичко това. С това мисля, че изчерпах процедурата по отговора. Благодаря ви.

**Г-н Иво Пазарджиев:** Благодаря. За становище в рамките на 1 минута, заповядайте.

**Г-н Станимир Станчев:** Може да засичате.

**Г-н Иво Пазарджиев:** Винаги го засичам времето.

**Г-н Станимир Станчев:** Уважаеми колеги, когато кмета аргументите му са съшити с бели конци и започва да напада, свято. Ами господин Кмете, айде да си дадем, ако искате в една отделна лекция по морал с Вас, но отделно, не от този дебат сега тук. Не знам кое е свято и не е свято за Вас, но това е друга тема. Няма да влизам в терминологията. Само ще кажа две неща. Първо, Вие не ми казахте как е извършено предаването. Казахте, че сте го предали, точно и ясно. Протокол няма. Какъв е начинът, по който Вие сте го предали от едното дружество, от ОП „Спортни имоти“ към Търговско дружество примерно пазарите. И второто, абсолютна клевета е, което Вие преди малко казахте, че се защитават недобросъвестни наематели. Това по-голяма клевета на тази сесия. Кога сме защитавали тези наематели? Искам да кажете кога, с какво и как. Благодаря.

**Г-н Иво Пазарджиев:** Благодаря. Следващото питане, госпожа Деана Тонева мисля, че си го представи.

**Г-жа Деана Тонева:** Питане от групата общински съветници на „Демократична България“. Уважаеми господин Милков, поводът за това питане е, че на 23.03.2023 година Ви изпратихме писмо на електронната поща с входящ номер 94А-256-1/24.03.2023 година относно жалба на граждани живущи в блок „Вяра – 2“, но все още нямаме отговор на него. Гражданите се свързаха с нас по повод многократно подавани жалби от тях в Община Русе. За съжаление на нито една от този до този момент не им е отговорено. Първите четири жалби не са по времето на Вашия мандат, но последните две са от дати 23.02.2021 година и 17.01.2022 година. Тяхната молба е да се асфалтира паркинга на улица „Бозвели“ 22 пред блок „Вяра – 2“, тъй като е в много лошо състояние и да се ремонтира тротоара на улица „Видин“ от късата страна на блока. Причина за това е, че там спират всякакви габарити и МПС-та, въпреки съществуващата забрана за паркиране. Възможно ли е да се поставят ограничителни колчета, които да предотвратят нерегламентираното паркиране на тротоара? В писмото към Вас сме приложили снимки с входящите номера на писмата на гражданите и от паркинга и тротоара. Междувременно получихме информация и от други граждани, които все още чакат отговори на техни писма от началото на тази година, от месец януари. Питането ни към Вас е следното. Първо, каква е причината да не се отговаря на писма и жалби подадени от граждани и в частност общински съветници? Второ, какво ще предприемете относно горепосочената жалба на гражданите от блок „Вяра – 2“? Надявам се, че този път ще има необходимата реакция и отговор на жалбите на гражданите от Ваша страна.

**Г-н Иво Пазарджиев:** Заповядайте писмения отговор. Госпожа Магдалина Илиева ще го представи на трибуната. Заповядайте, госпожо Илиева.

**Г-жа Магдалина Илиева:** Уважаема госпожо Тонева, в деловодството на Община Русе е депозирано питане с входящ номер 06-01-144/06.07.2023 година относно техническото състояние пред жилищен блок „Вяра – 2“ и монтиране на ограничителни елементи. В тази връзка Ви уведомявам следното. Комисията по организация и безопасност на движението е приела поставяне на ограничителни елементи по тротоара пред жилищен блок „Вяра – 2“ с цел възпрепятстване паркирането на МПС върху него. И приема разчертаване на паркоместа за косо паркиране, като за същото е изпратено писмо с изходящ номер от 08.04.2021 година до госпожа Петя Денчева. По-голямата част от постъпилите сигнали през годините са разпределяни до Общинско предприятие „Комунални дейности“, но предвид натовареността на предприятието и ограничения финансов ресурс, ремонт на пространството не е осъществен. Във връзка с писмо с входящ номер 94А-256-1#8/24.03.2023 година от госпожа Деана Тонева, общински съветник е изпратено вътрешно писмо на 19.04.2023 година до заместник-кмета по комунални дейности със следните констатации след извършен оглед. Извършена е справка в специализираната карта на град Русе и в портала за електронни услуги към Агенцията за геодезия, картография и кадастър, като е констатирано следното. Жилищният блок попада в поземлен имот с номер 395 по кадастрална карта и кадастрални регистри на град Русе. Същият е с начин на трайно ползване за комплексно застрояване. От специализираната карта е видно, че откъм улица „Видин“ водоплътния тротоар съвпада с този съгласно уличната регулация. Тоест Община Русе следва да извърши ремонт на същия. При проверката на място е установено, че пространството северно от блока се използва за паркиране на автомобили, както и за товаро-разтоварни дейности за търговските обекти. Настилките са в изключително лошо състояние. Водоплътния тротоар към блока също е компрометиран. Тротоарът от западната страна откъм улица „Видин“ също е в лошо експлоатационно състояние. След справка в деловодната система „Архимед“ е видно, че в деловодството на Община Русе многократно са подавани сигнали от живущи в блок „Вяра – 2“, като освен исканията за ремонт на визираните площи са отправени и искания за поставяне на ограничителни колчета. Поставянето на ограничителни колчета не е целесъобразно, имайки предвид състоянието на водоплътния тротоар. Към настоящия момент Община Русе не е изпратила указателно писмо до гражданите, че ангажимент на етажната собственост да подобри състоянието на водоплътния тротоар северно от блока. С такова съдържание е изпратено писмото до „Комунални дейности“, с което им е указано мястото, на което трябва да се извърши ремонт. След проведен разговор между Общинско предприятие „Комунални дейности“ и Дирекция „Инфраструктура, строителен и инвеститорски контрол“, е взето решение текущият ремонт да бъде изпълнен от фирмата изпълнител по договор за ЗОП 76, като предстои възлагане и изпълнението ще бъде завършено в рамките на календарната година. Използвам случая да Ви уведомя, че съгласно член 38 от Закона за собствеността при сгради, в които етажи или части от етажи принадлежат на различни собственици, общи на всички собственици са земята, върху която е построена сградата, дворът, основите, външните стени, фасадите, вътрешните разделителни стени между отделните части, вътрешните носещи стени, колоните, трегерите, плочите, гредоредите, стълбите, площадките и така нататък. Главните линии на всички видове инсталации и централните им уредби, асансьорите, водосточните тръби, жилището на портиери и всичко друго, което по естеството си или по предназначение служи за общо ползване. Разпоредба на член 195 от ЗУТ задължава собствениците на строежи да ги поддържат в техническо състояние, отговарящо на съществените изисквания по член 169, алинея 1 и 3, при аварии или други обстоятелства, застрашаващи строежите с увреждане или разрушаване, собствениците да предприемат незабавни действия за тяхното предотвратяване или за отстраняване на причинените увреждания и възстановяване на обекта. Като резюме, нещата, които трябва да извърши общината ще бъдат извършени до края на годината, но се изисква някои от действията да бъдат извършени и от собствениците, които населяват блока. Благодаря.

**Г-н Иво Пазарджиев:** Кметът на Община Русе иска… Допълнителни въпроси ли имате? Или становище? Каквото решите.

**Г-жа Деана Тонева:** Аз все пак не разбрах, защо не се отговаря на жалбите на гражданите. Това беше основния въпрос.

**Г-н Иво Пазарджиев:** Благодаря. Кметът ще отговори. Заповядайте.

**Г-н Пенчо Милков:** Уважаеми колеги, вие сте общински съветници и трябва да знаете две много важни неща. Първо инфраструктурата в микроградската среда, където живеят хората е унищожена буквално на много места, като след бомбардировка и това не е станало, защото ние 3 години сме били мърляви. Десетки години и реално започната за първи път от миналата година абсолютно мащабна програма, не е имало такова асфалтиране. Миналата година 4 200 000 от общинския бюджет, тази година 4 200 000 от общинския бюджет, държавни пари, кредитни пари. Работи се в обем, който не е виждан не знам от кога, но тук много важно нещо искам да се каже. Не може да се направи всичко. Дали идва някой гражданин на приемна, съветник, питания. Не мога всичко да бъде възложено. Прави се анализ на терен, прави се по отношение значимостта на дадения паркинг, колко блока го използват и не може всичко да се направи. Блок „Вяра“ съм го възложил от началото на годината първо на комунални, а сложността е съществена. Каза го, описа го инженер Илиева и тук много е хубаво хората да се съберат. Получава се следното, правим ремонт на даден паркинг около блок. Водоплътния тротоар обаче на блока е компрометиран с годините, потънал е. Ние правим на нивото на котата, на която трябва, но хората трябва да съберат пари. Водоплътния тротоар е техен, трябва да си излеят, да си вдигнат, да си направят. Нищо такова и то блокове, блокове вече десетки. Десетки. Миналата година над 60 са ремонтирани околоблоковите пространства. Много от тях не (не се чува). И другото второто важно нещо, което трябва да имате предвид. Ще има сега отчет, ще се види пак за миналата година. Над 120 000 сигнала постъпват официални всякакви. Тук не говоря за и групи в социални медии, говоря официални сигнали за година с номера 122 000. Това само в работните дни ги разбийте и вижте по колко са. Вие питате защо не се получава отговор. Когато сигнала е, че паркинга пред блок „Вяра“ е счупен или има дупки или друг паркинг. Да, има дупки. Какво да Ви отговорим? Видяхме, че има дупки или че не работи лампата еди къде си. Те са стотици, хиляди на ден. Тези хора, казах ви преди малко, че по половин ден пишат обяснения пред всички инстанции, че са престъпници, че асфалтират. Наистина ви го казвам, елате ще видите, постоянно пишем обяснения. И в следващия момент сигнали за нарушители административно-наказателни и постъпват сигнали за очевидното. Не може на всеки сигнал, който е за компрометирана инфраструктура, да се очаква да се получи такъв официален отговор. Не бива, не трябва да се създава и това очакване. Тя каза неслучайно, че пътя на сигнала документално го има. Той е пратен на комунални, комунални са отишли, казах, че това е много сложно. След това е препратено към другата фирма, но това всичкото ако трябва да го отговориш на 5-600 писма на ден, които 9/10 от тях са за нещо счупено и трябва да напиша „Да, счупена е лампата. Ще изпратя да я сменят“. Това не е нормално да се превърнем в писарушки. Това исках да Ви кажа. Съжалявам нали питах, възпрях кога не е отговорено на съветник. Тук сте пуснала като граждани на имейл и най-вероятно сигнала е бил снимки от блок „Вяра“ с дупки. В този момент не можем, нали пак го казвам чисто човешки. Вие да сте кмет, бяхте кандидат, не може да се отговори на 122 000 сигнала, от които сигурно 118 са за нещо счупено през годината. Благодаря ви.

**Г-н Иво Пазарджиев:** Благодаря. Следващо питане от господин Деян Недков. Той е малко извън нашия правилник, защото е питане и до кмета и до областния управител. И двамата са отговорили обаче така, че заповядайте да си представите питането до кмета. Те ще Ви отговорят, областния управител няма да дойде на сесия, за да отговаря.

**Г-н Деян Недков:** Той е в оставка. Благодаря, господин Председател. Аз първо да призова, понеже колегите отляво държаха да се спазва правилника. Член 59, алинея 2 също призовавам да се спазва занапред. Питане относно информация за статута и собствеността на поземлени имоти с идентификатори както следва 63427.104.21., 63427.132.10, 63427.104.3 находящи се в Община Русе, местност „Лагера“. Уважаеми господин Кмет, уважаеми господин Областен управител, поради завишен обществен интерес след отпадане на мораториума за давността за придобиване на имоти в частна държавна или общинска собственост, който спира да тече на 31.12.2022 година, включително за придобиване на земеделски земи, които са собственост или върху които е възстановено правото на собственост по реда на Закона за собствеността, имаме следните въпроси. Първи въпрос. Чия е собствеността на гореописаните поземлени имоти, частна, физически, юридически, общинска или държавна? Втори въпрос. Изградените в горецитираните поземлени имоти строежи и постройки от бетон и тухли, включително подпорни стени, стълбища площадки и поставяеми обекти законни ли са? Имат ли необходимите строителни книжа, разрешение за поставяне? Отговарят ли те на изискванията за законност и конструктивна сигурност, съгласно регламенти определени в ЗУТ. Видно някои от обектите са електрифицирани и водоснабдени. Имат ли открити партиди, договори с доставчиците ВиК и Енерго-Про? Попадат ли въпросните поземлени имоти под заплахата да се претендира придобиването по давност на даден имот, от който държавата или общината са загубили интерес и се владее от друг с години? Четвърти въпрос. Ако горепосочените поземлени имоти са държавна или общинска собственост, как държавата и общината защитават интересите си от такива посегателства? Пети въпрос. Преди съществуващата от години на терен обстановка, какво породи Вашата активност и изпреварващи настоящото питане действия в последните дни след продължително управленско бездействие? Евентуалното узаконяване на това положение, което е в пълна колизия със законите посредством дадено обещание, не гарантирам, че е така, за изграждане на рибарско селище и по този начин оказване на влияние предвид предстоящите избори. И шести въпрос. Какви действия са предприети от областния управител? Благодаря.

**Г-н Иво Пазарджиев:** Заповядайте отговорите Ви и от кмета, и от областния управител. Госпожа Магдалина Илиева ще представи отговора на общинска администрация.

**Г-жа Магдалина Илиева:** Уважаеми господин Пазарджиев, уважаеми господин Недков. Във връзка с Ваше писмо относно запитване от господин Недков, общински съветник с искане за предоставяне на информация за статута и собствеността на поземлени имоти с идентификатори 104.21, 132.10 и 104.3 по кадастралната карта и кадастралните регистри на град Русе, находящи се в град Русе, местност „Лагера“. Предоставям информация следната. По първи въпрос, поземлен имот с идентификатор 104.21 по кадастралната карта на град Русе, съгласно картата за възстановената собственост с площ 1988 квадратни метра, трайно предназначение на територията земеделска с начин на трайно ползване изоставена орна земя 3-та категория при неполивни условия, находяща се в землището на град Русе, местност „Лагера“, не е общинска собственост. Поземлен имот с идентификатор 132.10 по кадастралната карта на град Русе с площ от 37 936 квадратни метра, трайно предназначение на територията територия заета от води и водни обекти с начин на трайно ползване за друг вид водно течение, водна площ, находящ се в землището на град Русе, местност „Калето“, не е общинска собственост. Поземлен имот с идентификатор 104.3 по кадастралната карта с площ от 51 003 квадратни метра, трайно предназначение на територията земеделска с начин на трайно ползване пасище, находящ се в землището на град Русе, местност „Лагера“ е публична общинска собственост. Ежегодно считано от 2019 година имотът е включен в Годишния план за паша за 2023 година. С Решение 1234 по Протокол от 16.02.2023 година на Общински съвет – Русе, пасището за пореден път е включено в Годишния план за паша, но няма подадени заявления за наемането му под наем в утвърдения срок, съгласно разпоредбите на Закона за собствеността и ползването на земеделските земи, а именно до 10.03.2023 година. Втория Ви въпрос гласи. Изградените в горецитираните поземлени имоти строежи и постройки от бетон и тухли, включително подпорни стени, стълбища, площадки и поставяеми обекти, жилищни фургони и бунгала, законни ли са? Имат ли необходимите строителни книжа, разрешения за поставяне? Отговарят ли те на изискванията за законност и конструктивна сигурност, съгласно регламентите определени в ЗУТ. Видно някои обекти са електрифицирани и водоснабдени, имат и открити партиди и договори с доставните дружества ВиК и Енерго-Про. Отговорът ни е, че в специализираните архиви на Община Русе не са налични разрешения издадени от главния архитект на Община Русе за поставяне на преместваеми обекти в посочените от Вас поземлени имоти. Трети въпрос, попадат ли въпросните поземлени имоти под заплахата да се претендира придобиването по давност на даден имот, от който държавата или общината са загубили интерес и се владее от друг с години? Поземлен имот с идентификатор 104.3 по кадастралната карта на град Русе, представляващ пасище публична общинска собственост. Имотите публична общинска собственост, предназначени за изпълнение на функциите на органите на местното самоуправление и местната администрация за трайно задоволяване на обществени потребности от местно значение, определени от общинския съвет, както и други имоти и вещи, които изрично са определени със закон например улици, площади, градинки, не могат да се придобиват по давност. Четвърти въпрос. Ако горепосочените поземлени имоти са държавна или общинска собственост, как държавата и общината защитават интересите си от такива посегателства? Поземлен имот с идентификатор 104.3 по кадастралната карта на град Русе, земеделска земя с начин на трайно ползване пасище, ежегодно е включен в Годишния план за паша, считано от 2019 година. По точка 5. Предвид съществуващата от години наред на терен обстановка, какво породи Вашата активност и изпреварващи настоящото питане действия в последните дни след продължително управленско бездействие? Евентуалното узаконяване на това положение, което е в пълна колизия със законите, посредством дадено обезщетение за изграждане на рибарско селище, което считам за добро и хуманно решение и по този начин оказване на влияние предвид предстоящите избори. Отговора ни е следния. В обобщение на поставените от Вас въпроси Ви информирам, че Община Русе е собственик сам на поземлен имот с идентификатор 104.3 пасище, който имот е публична общинска собственост, включен в Годишния план за паша и същият не може да бъде придобит по давност и въпроса Ви звучи манипулативно, въпреки нашия отговор.

**Г-н Иво Пазарджиев:** Благодаря. Имате ли допълнителни въпроси или становище? Не, нямате. Добре, кметът на Община Русе иска да вземе думата.

**Г-н Пенчо Милков:** Искам да допълня, защото не бях в залата когато обсъждахте точката за МИРГ днес за Местната инициативна рибарска група. Няма нищо като бездействие или с цел за изборите. Просто десетки години не са се използвали възможности, които законът е давал. Малките общини участват в местните инициативни рибарски групи. От големите, включително и Русе не е имало участие. Аз установих, че сега годините дават възможност и голяма община да участва. Аз протегнах ръка към кметовете на Иваново и на Борово, защото след Оряхово нагоре по Дунава няма място, където рибарите да спрат. Няма абсолютно нищо манипулативно. Извикал съм колегите и съм им предложил да направим еднаква инфраструктура, без значение колко е голяма общината, да са поравно средствата, за да може да е еднаква инфраструктурата в полза на рибарите. Една в Русе, една после при Мечка в Иваново и една в Батин в другата Община Борово и няма нищо манипулативно. Просто вече програмата ни дава възможност да го направим, предложили сме го, днес щях да го обясня и на точката. Това, което се е допуснало толкова години от всичките имоти, единия е общински, е едно негласно съгласие тия хора в някаква ужасна среда да упражняват тази дейност рибарската, което е отвратително, но трябва да търсим културни начини и всички възможности за финансиране. Това е добавъка към отговора. Благодаря.

**Г-н Иво Пазарджиев:** Благодаря, господин Кмете. Мариян Димитров за първото му питане, което е допуснат до питане всъщност относно 09.05.2022 година.

**Точка 57**

**Изказване на Мариян Димитров – вх.№ОбС-638/2023**

**Г-н Мариян Димитров:** Уважаеми господин Кмет, изкушавам се да Ви припомня, че правото е бойно изкуство, с което гражданите защитават своите права. Съвет даден от Вас, господин Кмете на студентите по повод на честване на 30 годишнината на Юридическия факултет на Русенския университет. (Не се чува) това българско, аз защитих своите права и правата на русенските граждани или както... Или както пееше великия Емил Димитров „Ти закъсняваш понякога истина, но винаги идваш“. Уважаеми общински съветници, уважаеми господин Председател. След влязло в сила съдебно решение, правя питане относно честванията на 9 май миналата 2022 година - Ден на Европа и Ден на победата. През последните години усилено се правят опити да се разделят русенци по повод на честването на датата 9 май. Утвърждава се Деня на Европа и се заличава паметта на Деня на победата. В тези опити, един от активните участници е и Община Русе. На 09.05.2022 година от 11 часа на Паметника на загиналите съветски воини от трети украински фронт „Альоша“, се събраха и положиха венци и цветя много русенци, представители на Генералното консулство на руската федерация, членове на партии и неправителствени организации. На възпоменанието по повод на 77 годишнината от победата над фашизма не присъства кметът на Русе и представители на Община Русе. Нямаше положени венци или цветя от името на Община Русе. От уважение към истината ще отбележа, че по време на 8-годишното управление на общината от партия ГЕРБ с кмет Пламен Стоилов, той не само че присъстваше лично, заедно с всички заместник-кметове, госпожо Кръстева, но произнасяше реч в памет на милионите жертви дадени по време на Втората световна война. По същото време на 09.05.2022 година от 11 часа пред Паметника на свободата се връчваха награди от конкурс за детска рисунка. От Историческия музей се представяше писалката, с която е подписан Договора за присъединяването на България към Европейския съюз. Тези двете събития бяха коректно записани в брошурата издадена от Община Русе „Програма за месец май 2022 година“. На тържествена церемоня по полагане на венци и цветя същия ден пред Паметника „Альоша“ няма информация, няма нито един ред в общинската програма. За пълнота ще посоча, че в тази общинска програма съвсем правилно са отразени по повод на 6 май, три дни по-рано, аналогични събития като празнична света литургия в храма „Св. Георги“ и тържествена церемония по полагане на венци и цветя пред Паметника на загиналите в Сръбско-българската война. По този повод съм искал и сега искам да задам на кмета Пенчо Милков следните въпроси. Първо, защо събитието тържествена церемония по полагане на венци и цветя пред Паметника на „Альоша“ по повод на 70 годишнината от победата над фашизма не беше отразен в брошурата на общината „Програма за месец Май 2022“? Второ, защо кмета Пенчо Милков или представители на Община Русе не присъстваха на тази тържествена церемония? И трето, защо не бяха положени венци или цветя от името на Община Русе в памет на милионите жертви на фашизма? Благодаря за вниманието.

**Г-н Иво Пазарджиев:** Благодаря на господин Димитров. За отговор господин Енчо Енчев. Заповядайте писмения.

**Г-н Енчо Енчев:** Уважаеми господин Пазарджиев, уважаеми господин Димитров. Денят на Европа честван на 9 май всяка година, е посветен на мира и единството в Европа. Празникът е отразен посредством публикации в официалната интернет страница на Община Русе. На 09.05.2022 година град Русе беше посетен от госпожа Агнес Монфре, ръководител на Генерална дирекция „Регионална и селищна политика“ към Европейската комисия за географски регион България, Хърватска, Словения. На официална среща, проведена между госпожа Монфре и ръководството на Община Русе, беше поставено началото на комуникационната инициатива „Европа в моя регион“, която представя действията на Европейския съюз за регионите в цяла Европа. Също така по случай Деня на Европа 09.05.2022 година, посланици и висши дипломати от 10 европейски държави посетиха град Русе. Чуждестранната делегация включваше посланиците на Италия, Испания, Франция, Ирландия и Кралство Белгия в България. Посланикът на Естония за България със седалище в град Букурещ, заместник-посланика на Унгария, както и представители на посолството на Полша, Германия и Румъния. Беше обсъдено българо-румънското сътрудничество в региона и възможностите за развитието в бъдещето. Визитата на представителите на дипломатическия корпус на страните членки от Европейския съюз е част от поредицата събития, които Международното дружество „Елиас Канети“ организира в чест на празника под егидата на Министерството на транспорта и съобщенията. На следващо място следва да се отбележи, че на 09.05.2022 година в град Русе за първи път се проведе съвместното заседание на общинските съвети на Русе и Гюргево, на което взе участие и кметът на община Гюргево. По време на заседанието, освен приемане на Декларация във връзка с празника на Европа, бяха одобрени Декларация официално обръщение, което да бъде отправено към правителствата на Република България и Република Румъния, Европейската комисия, народните представители и евродепутатите от двете държави за подкрепа на каузата за изграждане на втори мост над река Дунав между град Русе и град Гюргево. Предвид гореизложеното и изключителната натовареност на 09.05.2022 година беше налице обективна невъзможност представители на ръководството на Община Русе да вземат участие в тържеството пред Паметника на „Альоша“ в град Русе.

**Г-н Иво Пазарджиев:** Благодаря на господин Енчев. Кметът на Община Русе иска да вземе думата.

**Г-н Пенчо Милков:** Моя отговор е много кратък и той е следният. Аз уважавам всички дали живота си в борбата срещу фашизма, на фронта и в нелегалната борба и вярвам че фашизъм е имало и в България, имало е и в другите европейски държави. Тази година аз бях на паметника, както и на честванията на 9 май Деня на Европа. В предната година това, което прочете всичкото господин Енчев не ми позволи. Паметника беше почистен, защото беше изцапан преди честването 2022, от Община Русе. Паметникът беше почистен и 2023 и паметника беше охраняван, а сутринта на 09.05.2022 вашия кмет, този ужасно не отишъл на времето, в което Вие сте отишли в 11:00 часа, беше сам заедно с колега от общината и съм поднесъл цветя и ако там имало един букет преди Вашите венци е бил моя, защото пак казвам, вярвам че е имало фашизъм, че той е ужасен и че е имало антифашистка борба и загиналите на фронта заслужават уважение. Благодаря ви.

**Г-н Иво Пазарджиев:** Благодаря на господин Милков. Следващата точка до края ще води госпожа Кръстева. Заповядайте.

**Точка 58**

**Изказване на Мариян Димитров – вх.№ОбС-640/2023**

**Г-жа Наталия Кръстева:** Заповядайте, господин Димитров за последното си питане, изказване по Правилника на общинския съвет.

**Г-н Мариян Димитров:** Не разбрах защо го нямаше в програмата, но това е друг въпрос. Уважаеми съветници, уважаеми господин Председател, уважаеми господин Кмете. Правя питане относно състоянието на сградата на бившата Професионална гимназия по ЖП транспорт в Русе. На 18.06.2015 с Акт 7446 за частна общинска собственост, сградата на бившата Професионална гимназия по железопътен транспорт в Русе стана собственост на Община Русе, тъй като на своето заседание на 12.03.2015 Министерски съвет реши да прехвърли безвъзмездно стопанисването на имота частна държавна собственост. Площта на терена е над 7500 квадратни метра и е разположен в района на Музея на транспорта. В него са включени общо 7 сгради, една от които е именно бившата Професионална гимназия по железопътен транспорт. От Решението на Министерски съвет става ясно още, че постройките ще се ползват за задоволяване на жилищните нужди на социално слаби семейства в Русе. На 17.09.2015 година Общински съвет - Русе със свое Решение 1496 прие Община Русе и Община Гюргево да кандидатстват по проектно предложение за създаване на общ център и база данни за управление на риска на територията по река Дунав. Предложението предвиждаше изработване на инвестиционен проект, изпълнение на строително-монтажни работи за реконструкция на сградата на Професионалната гимназия по жп транспорт в град Русе, находящ се на улица „Братя Обретенови“ и адаптирането й към функциите на Регионален център за интегрирано управление на риска на територията за региона на Долни Дунав. Беше планирано да се създаде един наистина модерен център, който да бъде оборудван с наземна сателитна станция, както и всички съвременни технологии за обмяна на информация. За голямо съжаление, към днешна дата Професионалната гимназия по жп транспорт, нито задоволява жилищните нужди на социално слаби семейства в Русе, нито е Регионален център за интегрирано управление на риска на територията за региона на Долен Дунав. Сега това е неохранявана, разбита и разграбена сграда, която е свърталище на клошари, алкохолици и наркомани. Сградата интензивно се саморазрушава, който иска да го види това нещо да мине от северната страна, защото от южната малко по друг начин изглежда. От северната са разбити всички прозорци и се вижда вандализма, който е станал. По този повод искам да задам на кмета Пенчо Милков следния въпрос. Има ли бъдеще сградата на Професионалната гимназия по жп транспорт и Община Русе ще предприеме ли някакви мерки за нейното съхранение или ще изчака тя сама да се самосрути? Поне да имаше някакъв СОТ сложен.

**Г-жа Наталия Кръстева:** Благодаря на господин Димитров. Кой ще отговори? Заповядайте, госпожо Илиева.

**Г-жа Магдалина Илиева:** Уважаеми господин Димитров, във връзка с постъпило в общинския съвет Ваше питане относно бъдещи експлоатационни намерения на Община Русе касаещи сградата на бившата Професионална гимназия по жп транспорт в град Русе, находяща се в Община Русе на улица „Братя Обретенови“ 9, представляващ поземлен имот с идентификатор 1.4 с площ от 7593 квадратни метра в Източна промишлена зона, предмет на Акт за частна общинска собственост номер 7446/2015 година, предоставям следната информация. Теренът на бившето училище ведно със седем сгради, изградени върху него, са били ползвани за задоволяване на училищните нужди на Професионална гимназия по жп транспорт, като с Решение 51 на Министерски съвет на Република България от 31.01.2011 година учреденото в полза на професионалната гимназия право на управление е прекратено. Към момента на прехвърлянето правото на собственост върху имота на Община Русе, същият е бил вече освободен и видно от обективираната от областния управител, съдържаща се в писмо до министъра на регионалното развитие информация, сградите към него момент вече са били в лошо експлоатационно състояние. Прекратяването на Професионалната гимназия по транспорт е от 2011 година и областната управа не е разполагала с необходимите финансови средства за поддържането на сградния фонд. С Решение 158/13.03.2015 година на Министерски съвет и договор между Община Русе и Областна администрация за безвъзмездно прехвърляне правото на собственост върху имот частна държавна собственост от 2015 година, имотът ведно с построените в него сгради е предоставен на Община Русе за стопанисване чрез законосъобразни и целесъобразни действия, с които се цели разрешаване на социално-икономическите проблеми, съществуващи на територията на град Русе. Реализирането на социалната функция на общината с оглед задоволяване на жилищните нужди на социално слабите семейства в града е задача с най-висок приоритет на общинска администрация. В качеството си на правоприемник на имота и сградите, Община Русе с грижата на добър стопанин е извършвала периодично посещение и огледи на сградния фонд на училището, за което са подавани сигнали към компетентните органи за предприемане на последващи действия по опазване на общинското имущество, като за същите са съставени констативни протоколи с описание на фактическо състояние на сградния фонд. Констатациите са, че сградата на училището е силно компрометирана. Същата се руши под влияние на атмосферните условия, както и от нерегламентиран достъп от бездомници, наркомани и рокери, предвид териториалната близост на рокерски клуб. Община Русе полага грижи за стопанисване на имотите под управление на общината, съобразено с възможните финансови средства предвид цялостната програма за поддържане на сградния фонд на общината. В тази връзка през 2015 година Община Русе е издала виза за проектиране на инвестиционен проект за обект „Преустройство и промяна предназначението на обществена сграда на Професионална гимназия по жп транспорт в Регионален център за интегрирано управление на риска и територията за региона на Долен Дунав“. Проектът „Изграждане на Регионален център за Долен Дунав за интегрирано управление на риска“ е включен в Интегрирания план за градско възстановяване и развитие за периода 2014-2020 година. Проектът попада в зона за въздействие, зона за публични функции с висока обществена значимост Зона „А“. В това число група проекти „Европейска мрежа“, „Интегрирано управление на риска и територията“. Тук се описват различните групи, които са предмет на ИПГВР. Проектът е включен и в Плана за интегрирано развитие на Община Русе за периода 2021-2027 година. Приоритет 1 „Подобряване и опазване на състоянието на околната среда за повишаване на качеството на живот“, мярка 1.3 „Превенция и преодоляване на последствията от природни бедствия“, подмярка 1.3.1 „Извършване на превантивни дейности за предпазване от наводненията и други стихийни бедствия, индикативна стойност 6 401 000. Източници на финансиране „Интеррег“, общински бюджет и други. Проектът е в идентифицираната зона за превенция и безопасност от ПИРО 2021-2027 година, която обхваща територии по поречието на река Русенски лом и брега на река Дунав. Изпълнението на проекта ще подкрепи усилията на Община Русе за изпълнението на заложеното в ПИРО мерки за ограничаване изменението на климата и за адаптиране на климатичните промени и за намаляване на риска от бедствия в общината. Проектът е включен към пакета от мерки за адаптация към изменението на климата, заложени в Плана за действие към Националната стратегия за адаптация към изменението на климата. Благодаря.

**Г-жа Наталия Кръстева:** Господин Димитров, имате ли по отговора нещо или нямате? Уважаеми колеги, благодаря на всички, които имаха търпение без обедна почивка да уважат всички питащи. Приятна лятна отпуска.

**ИЗГОТВИЛ: ПРЕДСЕДАТЕЛ:**

**/Йоанна Гочева/ /Иво Пазарджиев/**